
ALCRIS 


Capitolul 1 


— Unde te duci, că ai nu știu ce treabă? se bâlbâi în telefon glasul 
neîncrezător al lui Sam Arnold. 

— In Yucatan. Ca s-o iau pe maică-mea. A plecat într-un fel de 
expediţie de filmare, sponsorizată de una dintre catedrele ei 
universitare, și și-a rupt piciorul. Cel puţin, așa cred că scrie în 
telegramă. 

Emma Dixon lăsă jos foaia de hârtie galbenă pe care încercase 
s-o descifreze și-și trecu o mână prin părul vârstat de soare, îngân- 
durată. Tunsoarea scurtă i se deranjă un moment. Și-o scutură la 
loc, așteptând reacţia lui Sam. 

Aceasta fu promptă și acuzatoare: 

— Tu eşti aceea care insistă să scoatem „Și mâine e o zi”. 

— Stiu, Sam, răspunse Emma. 

— Tu ești cea care vrea probe filmate. 

— Stiu, repetă ea. 

— Tu vrei să dai probă pentru teatrul profesionist. 

— $t... 

De astă dată, îi reteză răspunsul: 

— Atunci, de ce Dumnezeu o ștergi tocmai în ziua când am aranjat 
totul? Am mutat munţii din loc ca să stabilesc proba asta la Compania 

Cehov. Și să nu-mi vii iar cu „Știu, Sam”, fiindcă pe-asta n-o știai. 

Sam se așezase mai bine la birou, dar continua să fie arţăgos. 

— Știu, dar nu am de ales — decât să-mi las mama în mijlocul 
cine știe cărei jungle mexicane, cu un picior fracturat. Trebuie să 
mă duc după ea, Sam. 

— Şi fratele ăla al tău? Sună-l pe Clay și spune-i s-o salveze el. 

— Crezi că n-am încercat? A plecat la schi în Colorado și, ca de 
obicei, n-a lăsat vorbă unde poate fi găsit. 

— Hmmm, mârâi Sam. Dar hoardele alea de oameni pe care-i 
cultivi întotdeauna? De ce nu-l suni pe unul dintre ei? 

Sam știa că Emma s-ar fi dus până la capătul pământului pentru 
rudele și prietenii ei. Asta era una dintre problemele sale. 

— Sam, îmi ceri prea mult. Ia spune-mi, tu ai zbura în Yucatan s-o 
cauţi pe Maggie? 

— Sigur. 

Urmă o pauză, iar Sam își mută din nou trabucul. 

— Dacă nu mă topesc de căldură. 

Așteptă chicotitul Emmei, apoi o întrebă: 

— Când ai să te întorci? 

— Se va face o pauză cu înregistrările pentru „Mâine...”, dar nu 
am decât două zile. După asta, poți reprograma proba oricând. 

— Ei, Stai puţin. N-am spus... 

— Sam, te rog, nu pot rata șansa cu Compania Cehov. 

— Nu-i așa de ușor. S-ar putea ca pentru montarea asta să nu se 
mai facă reprogramări. 

— Ascultă, trebuie să-mi obţii încă o probă, îl rugă ea. E vorba de 
viaţa mea aici. 

— Păi... 

Emma distinse îmblânzirea, înduplecarea. I se simţea în ton și în 
ezitarea rostirii. 

— Voi vedea ce pot face. 

Emma oftă uşurată. | 

— Bine, dar acuma nu te ambala; nu-ți promit nimic. Insă ai face 
bine să mă asculţi, domnişoară, o preveni el, cu un glas din nou 
arțăgos. Dacă nu-ncepi să acorzi mai multă atenţie carierei tale, vei 
ajunge cea mai bătrână ingenuă din personalul Spitalului Orășenesc. 

— OK, Sam, te ascult. Şi am să te sun la întoarcere. 

Când închise, îl zări pe motanul ei gras și răsfățat, Maximilian. 
Stătea așezat pe bufetul din bucătărie, privind-o acuzator. 

— Nu-ncepe și tu, Max. N-am să lipsesc mult, îi promise ea, și-i 
voi aminti doamnei Kelly să-ţi dea de mâncare. 

Motanul clipi din ochi. Emma ridică din nou receptorul, pen- 
tru a-i telefona agentului ei de voiaj. Găsise în atlas localitatea 
Nak-mal, de unde provenea chemarea în ajutor a mamei sale. Nu 
era în apropierea nici unui oraș. Din păcate, nici una dintre 
grandioasele trăncăneli ale lui Maggie despre acel loc nu 
conţinuse detalii despre mijloacele de a ajunge acolo. Ei bine, 
dacă mama ei putuse găsi drumul spre Nak-mal, avea să reușească 
și Emma. 

— Te pot expedia cu avionul de la Los Angeles la Cancun, decise 
agentul de voiaj. Pare să fie cel mai apropiat aeroport. 

— N-avem încotro, fu Emma de acord. Un bilet dus, două întors. 

— Pentru a doua zi? 

— Exact. Nu e o călătorie de plăcere. Treburile mele n-au să 
dureze mult, adăugă ea și, de vreme ce avea obiceiul de a privi 
întotdeauna partea pozitivă a lucrurilor, nu stătu să se întrebe dacă 
nu cumva acele cuvinte aveau să se întoarcă împotriva ei. 

A doua zi dimineaţa era gata de plecare, după ce-și găsise 
pașaportul în talmeș-balmeșul de pe fundul unui sertar al biroului, 
aruncase niște haine într-o geantă de voiaj din piele și-l lăsase pe 
Maximilian în grija agreabilei doamne Kelly. Emma ieși din aparta- 
ment cu noaptea-n cap, abătându-se din drum pe la un magazin 
dărăpănat de pe o stradă din zona central-sudică a orașului Los 
Angeles. Uşa era descuiată, iar în magazinul dezafectat, pe o scenă 
improvizată, se aflau doi tineri. 

— Ce-i cu voi aici, nu era vorba să fiţi la școală? 

— Asta-i școala, Em, declară cel mai înalt dintre cei doi băieţi. 

— Asta-i cursul de actorie de la seral. Mai învăţaţi și la liceul 
public, dacă nu mă-nșel. 

Se uită la ceas. 

— Cred că tocmai începe prima oră. 

— Juan mă ajută la scena de diseară, sosi răspunsul. 

Cel mai scund și mai tânăr dintre băieţi făcu o mutră spășită, dar 
nu comentă. 

— Ei bine, v-aţi ales cu-o mustrare, fiindcă diseară nu aveţi 
cursuri. 

Emma luă o carioca, scrise câteva cuvinte pe o bucată de carton 
și o lipi pe ușa din faţă. 

— Trebuie să plec din oraș pentru două zile. 

— O, mii de mulțumiri, replică sarcastic băiatul de pe scenă. 
Eram complet gata, intrasem în stare și toate celelalte. Săptămâna 
viitoare, s-ar putea să nu mai fiu pregătit. 

— Dacă-mi dai voie să-ţi amintesc, Angel, ăsta-i un curs de acto- 
rie elementar, nu metoda avansată a lui Stanislavski. Vei fi gata. Nu 
uitaţi să încuiaţi când veţi pleca la şcoală, adăugă Emma, știind prea 
bine că, în aceeași seară, avea să le simtă celor doi băieţi lipsa la fel 
de mult cum aveau să i-o simtă și ei. 

Emma conducea de aproape trei ani acel mic studio, lucru cu 
care agentul ei nu era de acord. Deși Sam considera că-i consuma 
timpul, ea îl găsea plin de compensaţii. Aici, Emma își regăsea o 
mare parte din energie, lucrând ca regizoare, profesoară și 
producătoare — precum și, după cum îi amintea Sam, ca directoare 
de scenă, dublură și sufleor. In pofida protestelor lui, nu avea de 
gând să renunțe nici la copii, nici la sală. Pe lângă satisfacţii, avea și 
probleme, o droaie. Intr-o seară, târziu, i se furase poșeta, iar altă 
dată îi fuseseră tăiate cauciucurile, pe locul viran din vecini unde își 
parca mașina. Era un cartier plin de pericole; nu avea cum să le 
evite întotdeauna. Unul dintre elevii ei, însă, câștigase o bursă de 
actorie la U.C.L.A. Asta făcea să merite totul. 

— Deci, tu pleci în vacanţă, iar noi nu ne-alegem decât cu școala! 
strigă Angel după ea. 

Emma își vâri capul înapoi pe ușă. 

— Crede-mă, Angel, dacă te-aş putea trimite în „vacanța” asta-n 
locul meu, aș face-o. 


* 
* 

O dată ajunsă în avion, Emma se rezemă de spătarul fotoliului, 
privind cum pluteau norii pe dedesubt, în timp ce încerca să se 
relaxeze și să-și stăpânească imaginaţia în legătură cu catastrofele 
care i se întâmplaseră mamei sale. Nu avea nici un motiv să se îngri- 
joreze înainte de a ajunge la destinaţie. Se gândi să comande o 
Bloody Mary, apoi respinse ideea. Nu avea nevoie să se relaxeze 
chiar atât de mult. Undeva, în junglele Mexicului, Maggie o aștepta, 
iar ea urma să aibă nevoie de o minte limpede pentru tot ceea ce îi 
rezerva viitorul. 

Cumva, știuse că succesul acelei expediţii în Yucatan nu era 
scris în stele. Incercase să-i spună de la început mamei sale acest 
lucru, dar Maggie nu voise s-o asculte. 

„Nu-ţi face griji, iubito, va fi o experienţă absolut minunată”, 
replicase ea, în extaz. „E o mare ocazie, pentru orice student, să-l 
urmărească pe Jack Winston la lucru. E celebru în toată lumea, 
Emma; nu poţi nega asta.” 

Nu, Emma n-o putea nega. Jack Winston scrisese și filmase 
documentare de televiziune în locuri exotice, de la un capăt al 
lumii la celălalt. Emma își amintea un film în care Winston urmărise 
drumul lui Ulise printre insulele elene, și un altul în care străbătuse 
cu piciorul Marele Zid Chinezesc. Accepta fascinația mamei sale de 
a studia cu un asemenea om. 

Tropicele o loviră ca o pătură umedă și fierbinte. Era o zi 
extrem de umedă și, încă înainte de a fi ajuns de la avion în 
terminalul aeroportului, Emma își scoase jacheta. Pe la jumătatea 
controlului vamal, își dorea să se fi putut dezbrăca de tot. Cerul era 
de un gri-plumburiu când Emma ieși din clădire, îndreptându-se 
spre un taxi. 

Cu un oftat de uşurare, constată că alesese un șofer care vorbea 
limba engleză. Până acum, sorții păreau de partea ei, își spuse, în 
timp ce se urca în mașină, spunându-i șoferului destinaţia. 

Omul întoarse capul, răsucindu-se s-o privească. 

— Nak-mal? Nu, senorita, nu merg acolo. 

— Dar trebuie. Mama mea e suferindă, trebuie să ajung la ea. 

Şoferul o privi speculativ. Ochii ei atât de albaștri erau aproape 
violeti, în sinceritatea lor. Sprâncenele drepte i se îmbinaseră a 

îndârjire. Îşi mușca buza plină de jos, cu dinţi albi și egali, şi azvâr- 
li cu hotărâre din cap, astfel încât părul blond i se înfoie, după care 
căzu la loc. Omului îi plăcea, i se citea în privire, dar tot n-avea de 
gând s-o ducă în Nak-mal. 

— Vă rog, îi ispiti Emma. Por favor, senor. 

Înţelegea engleza, dar ea își încercă oricum spaniola rudimen- 
tară, în eventualitatea că îi putea ajuta cauza. 

— Mi madre... 

Taximetristul clătină din cap, începând să se întoarcă la loc. 

Deschizându-și poșeta, Emma scoase un teanc de dolari 
americani. 

— Vă rog... 

Omul ridică din umeri, cu un zâmbet. 

— Aş dori să vă ajut, senorita, și nu datorită banilor. 
Datorită ochilor dumneavoastră albaștri, dar nu vă pot duce la 
Nak-mal. 

Emma încercă să nu-și arate dezamăgirea. N-avea de gând să se 
lase cu una cu două. 

— E prea departe în junglă, continuă șoferul. Drumuri prea 
rele. 

Bătu cu mâna în bordul mașinii. 

— Nu e bine pentru mașină. 

Apoi, zâmbi din nou. 

— Sigur vreţi să mergeţi la Nak-mal? 

Emma dădu din cap. 

— Nimic decât junglă, continuă el, nedumerit. Câteva ruine, dar 
avem mai mult de atâta la Chichen Itza și Tulum. De ce nu mergeţi 
acolo? 

— Mama mea... reluă ea, cu voce slabă. 

Omul ridică iarăși din umeri, de astă dată cu resemnare. 

— Să vă spun ceva. Vă duc la San Cristobal. Acesta nu e departe 
de ruine. De acolo, mergeţi singură, OK? 

O depuse pe Emma într-un loc ce părea a fi buricul târgului San 
Cristobal, drept în faţa unei benzinării-băcănii. In timp ce cobora, 
Emma fu cât pe ce să calce pe un câine adormit și trebui să 
ocolească doi copii semi-îmbrăcaţi, cu ochii negri precum 

cărbunele. În apropiere era parcat un camion vechi. Emma își luă 
geanta și porni spre el. 

Antonio o strigă. Ştia ce intenţii avea și dorea să negocieze în 
numele ei. 

Şoferul camionului ieși de după clădirea din cărămizi negre, 
zâmbind cu gura până la urechi, pentru a dezvălui un total de trei 
dinţi înnegriți. Nu știa engleza dar, prin mijlocirea lui Antonio, 
Emma reuși să încheie un târg: omuleţul cel scofâlcit avea s-o ducă 
la Nak-mal, contra unui preţ exorbitant. Emmei nu-i păsa. Ajunsese 
prea aproape ca să se întoarcă din drum și era prea obosită pentru 
a mai căuta alte mijloace de transport. Iși scoase cecurile de 
călătorie, dar omul clătină din cap. 

— Dolari U.S., insistă el, făcând-o pe Emma să-i ofere ultimii bani 
gheaţă pe care-i avea asupra ei, cu un efort de a nu se înfuria pe 
mama sa. In cele din urmă, reuși acest lucru vizualizând-o pe 
Maggie refugiată într-o colibă, pe un prici îngust, cu piciorul rănit, 
așteptând să fie salvată. Ă 

Incercă să înțeleagă ceva din ceea ce vedea... sau nu vedea. In 
telegramă scria despre un picior fracturat, la Nak-mal, dar Emma 
începea să se întrebe dacă nu cumva reacționase exagerat în graba 
ei de a ajunge la Maggie. Privi în jur. Acolo ar fi trebuit să fie oameni 
— studenţi și muncitori. În schimb, situl era pustiu, ca și cum ar fi 
fugit cu toţii asemenea foștilor locuitori, fără a lăsa nimic în urma 
lor, de data asta, decât un jeep. 

Emma se înfioră din nou. Poate din cauza felului cum se mișcau 
norii, cenușii și posomorâţi, prin faţa soarelui, sau dintr-a felului 
cum fremătau frunzele uscate ale palmierilor într-o rafală de vânt 
neașteptată, ori din pricina prezenței unui templu mayaș mătăhălos, 
vizibil printre copaci, o încerca un sentiment rău-prevestitor. Orice-ar 
fi fost, nu voia să aibă parte de așa ceva. 

— Finito, senorita. Finito. 

Drumul se sfârșise. 

— Vamoose, făcu din nou șoferul un gest larg cu mâinile, 
explicând ce anume dorea, în caz că nu reușise să se facă înţeles 
prin cuvinte, presupunea Emma. 

O tenta foarte tare să rămână în camion, întorcându-se cu 

omuleţul cel bătrân la San Cristobal. Dar făcuse atâta drum; trebuia 
să se asigure că mama ei nu era aici, înainte de a pleca. 

Încet, Emma deschise portiera și cobori din mașină. Apoi, se 
întoarse spre șofer. 

— Senor, por favor. Aşteptaţi-mă. 

Arătă spre camion, apoi către pământ. 

— Aqui, spuse ea, pe un ton categoric. 

Mexicanul dădu din cap, ca și cum ar fi înţeles. 

Cu hotărâre, Emma își luă geanta din spate, își îndreptă umerii 
și porni spre coliba cea mai mare, unde bănuia că se afla biroul. În 
primul moment, zgomotul motorului o surprinse, izbucnind ca un 
lătrat în tăcerea sitului pustiu. După care, întorcându-se, privi 
înapoi. Camionul tușise, se înecase și se trezise la viață. 

— Nu! strigă Emma, făcându-i semne înnebunite să se oprească, 
dar șoferul se retrăsese deja în marșarier, pentru ca acum să 
întoarcă mașina, pornind în lungul drumului. O luă la fugă după 
camion, împiedicându-se pe drumul plin de şanţuri, cu strigăte 
disperate. Cuvintele i se pierdură într-un nor de praf, pe când 
camionul și șoferul dispăreau în depărtare, lăsând-o pe Emma 
singură în mijlocul unui oraș-fantomă. 

Simţindu-se ca ultima supraviețuitoare dintr-un holocaust, 
Emma reveni spre locul unde își scăpase geanta și, cu pași 
prudenti, se apropie de colibă. La atingerea ei, ușa se deschise. 

— Maggie, ești aici? 

Nu-i răspunse decât tăcerea. Intră în cămăruță. Era mobilată 
sumar, cu o masă și câteva scaune. Într-un colț văzu o grămadă de 
bagaje. Mai era cineva acolo! Reveni în fugă la ușă, o deschise și ieși. 
Celelalte colibe din jurul celei principale erau în mod vizibil goale. 

— E cineva aici? strigă Emma. Vă rog... Vă rog, răspundeți-mi, 
careva. 

Omul din fața ei era Jack Winston; Emma știu acest lucru fără 
nici un moment de ezitare. 

Se oprise în mijlocul camerei, pentru a o privi, cu ochii săi verzi 
strălucind de furie sub sprâncenele îmbinate ostil. 

— Da' tu cine naiba mai ești? 

— Emma Dixon. Am venit după Maggie, mama mea. 


DUPĂ PLOAIE 13 


Dădu să se ridice, apoi se gândi mai bine. Un surplus de 
înălțime n-ar fi pus-o în nici un avantaj, faţă de virilitatea lui Jack 
Winston. În schimb, își îndreptă spatele și umerii. 

— A, mda, Maggie, dădu el din cap, pornind spre maldărul de 
bagaje; dezgropă de la fundul movilei un răcitor și vâri mâna 
înăuntru după o bere. Vrei una? o întrebă el, peste umăr. 

Dacă voia o bere! 

— Te rog, întinse Emma o mână, cu nerăbdare. Prima sorbitură 
din băutura de la gheaţă fu miraculos de rece, atât de rece încât o 
durea. 

Jack Winston trase un scaun de la masă și se așeză călare pe el. 
Ochii săi înguști o măsurau pe Emma direct și curios, ca și cum ar 
fi fost o specie rară, tocmai atunci descoperită în excavaţiile de la 
Nak-mal. In sfârșit, după ce-i făcu inventarul de la părul drept, cu 
șuvițe cenușii, până la picioarele încălțate în sandale, își frecă 
obrazul cu podul palmei, reușind un zâmbet admirativ. 

— Eu sunt Jack Winston, se prezentă el. Și care-i problema cu 
Maggie? 

— leri am primit telegrama asta, o scoase Emma din geantă, 
întinzându-i-o peste masă. Și-a rupt piciorul și m-a chemat să vin 
după ea. 

Jack aruncă o privire la foaia de hârtie, apoi i-o restitui. 

— Mă tem că te-ai păcălit, domnişoară Dixon. Adevărul este că 
mama dumitale și-a scrântit o gleznă, pe care i-a bandajat-o asistentul 
nostru medical, înainte ca ea și studenţii să plece azi-dimineaţă cu 
autobuzul, spre aeroportul Merida. Teamă mi-e că ai făcut tot 
drumul degeaba. 

— Şi-a scrântit glezna? Dar aici scrie... 

Winston ridică din umerii săi lati. 

— Traducătorii pot fi cam neatenţi, mă tem. 

Își termină berea şi se ridică, întinzându-se. 

— Ți-aş propune s-o iei la picior înapoi de unde-ai venit. Se pune 
de-o ploaie păcătoasă. N-ar fi bine să te prindă aici. 

Gândurile Emmei rămăseseră cu doi pași în urmă. 

— S-a dus? Maggie a plecat? 

Jack dădu din cap. 

— Aici am terminat exact conform programului. 

Dacă se lăuda, nu părea cu intenţie. 

— Am băgat filmul în cutie chiar înaintea ploii. Echipa arheolo- 
gică a plecat ieri. 

— Toţi au plecat, spuse încet Emma. 

— Exact. 

— Iar ea și-a scrântit doar glezna. 

— Intocmai, domnişoară Dixon, confirmă nerăbdător Jack. 
Ascultă, vezi cu ochii dumitale că încarc lucrurile și plec. Iţi 
recomand să faci la fel. 

Se lăsă o lungă tăcere. Jack ridică iar din umeri și se întoarse 
spre cutiile și sacii de molton de pe jos. Luând câte o cutie sub 
fiecare braţ, dispăru pe ușă afară. Când reveni, peste câteva minute, 
Emma era încă așezată la masă. Asimilase sensul cuvintelor lui, 
acordase puţin timp și propriei sale furii faţă de Maggie, iar apoi își 
terminase restul de bere. Faptele erau simple: Maggie se afla în 
drum spre Los Angeles, Emma rămăsese de izbeliște în Nak-mal, cu 
furtuna la doi pași, iar Jack Winston era singura ei cale de scăpare. 

Își ridică spre el ochii albaștri, iar chipul lui se lumină de 
înțelegere. 

— N-ai mașină pentru întoarcere. 

Emma dădu din cap, tăcută. 

— Şi m-ai ales pe mine. 

— Ştiu că abuzez de bunăvoința dumitale, dar din capul locului 
mi-a fost al dracului de greu să ajung aici. Pe urmă, șoferul de 
camion n-a vrut să mă aștepte. Iar acum, aflu că Maggie a plecat... 

Expresia lui, încruntată de enervare, o făcu să explice mai 
departe. 

— Când am primit telegrama, am crezut ce scria. Habar n-am 
avut că porneam după cai verzi pe pereţi. Sigur, ar fi trebuit să 
m-aștept, din moment ce era Maggie la mijloc. 

— E o poveste interesantă, domnişoară Dixon, şi mi-ar face 
plăcere să conversăm despre ea altă dată, dar vin ploile. Trebuie să 
duc filmul ăsta la Merida așa că, dacă nu te superi, acum încarce 
jeepul și atât. 

— Te ajut și eu, se oferi Emma, dacă mă duci până la Cancun. 


DUPĂ PLOAIE 15 


— La Cancun? În nici un caz, își luă el sacii impermeabili cu 
cutiile de peliculă, pornind spre ușă. Eu mă duc la Merida. 

— Dar nu la Cancun e cel mai apropiat aeroport? Agentul de 
voiaj așa a spus, iar pe hartă... 

— Poţi să uiţi de agenţii de voiaj și de hărţi când te afli în junglă. 
Merg la Merida; am treburi acolo și, dacă vrei să vii, urcă-n mașină, 
mai spuse el, peste umăr. 

La întoarcerea lui, Emma se chinuia cu un sac de molton. 
Privind-o încruntat, Jack luă două cutii mari. 

— Noaptea, pe drumurile astea, nu-i de glumă, nici în cele mai 
bune condiţii, iar ploaia e la doar câteva mile în urma noastră. 
Mișcă-te mai repede. Trebuie să ne grăbim. 


Capitolul 2 


Jack conducea jeepul la fel cum intra în câte-o încăpere — 
energic și stăpân pe situaţie. Se repezea drept înainte, prin sate, 
încetinind numai ca să evite copiii și animalele care se abăteau 
pe drum. Emma se ţinea de bara laterală a mașinii, atât de strâns 
încât i se albiseră degetele, și tăcea. Se hotărâse să profite la 
maximum de situaţie. Cel puţin, își spuse ea, dintotdeauna 
fusese adaptabilă. Avea să recurgă la această trăsătură, întrucât 
cealaltă — capacitatea de a lua iniţiativa — nu avea cum să-i fie 
pusă la încercare aici, cu Jack Winston la volan. 

— Este un local unde să mâncăm, la câteva mile de aici. Vom 
face un popas scurt. | 

Emma îi adresă un zâmbet recunoscător. In mod normal, 
avea multă energie, dar acum i se risipea rapid și, când în sfârșit 
se opriră, fu nevoită să-și târască picioarele cu mare efort din 
jeep. 

Dacă micuța cafenea arăta la fel de veche ca ruinele de la 
Nak-mal, proprietarul părea și mai bătrân. Reieși că-l cunoștea 
pe Jack, care-l salută cu căldură și făcu comanda vorbind repede 
în spaniolă. Inainte ca bătrânelul să plece târșindu-și tălpile, 
Emma reuși să ceară câteva îndrumări spre cuarto de bano. 

Fra la fel de antic ca toate celelalte, dar în oglinda lăptoasă 
se reflecta exact ceea ce prevăzuse Emma — imaginea răvășită a 
unei feţe brăzdate de praf, cu rujul șters de pe buze, părul 
suflat de vânt şi încâlcit. Remedie pagubele pe cât putea de 
bine şi reveni în local. Privind în jur, nu-și putu imagina că tre- 
ceau pe-acolo prea mulţi călători. Alţii nu se mai vedeau, dar 
mirosul de mâncare condimentată umplea sala. Jack se așezase 
la o masă de lângă fereastră. Nu ridică ochii când se apropie 
Emma. Tânăra scoase un mic sunet din gâtlej. Nici acum nu-i 
dădu atenţie. 

— Cred că mă duc până la jeep să-mi schimb hainele, se 
aventură ea. 

Jack o privi. 

— Nu e timp. Tomas se grăbeşte cu masa, ca să putem pleca de-aici 
cât mai repede. 

Emma ezită, pe punctul să se răzvrătească, dar tocmai atunci 
sosi Tomas, cu două farfurii în care aburea un amestec de nei- 
dentificat. 

— Stai jos și mănâncă, îi ordonă Jack. 

Ascultătoare, Emma se așeză, studiind cina oferită. Nu avea 
idee în ce consta. 

— Pui, spuse el. Copt la abur, în frunze de banane. 

Luă o furculiţă și o înfipse în mâncare. Emma se codi, conti- 
nuând să examineze „puiul. , 

— Te-aș sfătui să-l mănânci. In partea asta a lumii nu se acordă 
prea multă atenţie modului de prezentare a specialităţilor 
culinare, dar mâncarea în sine e ireproşabilă. Nu-i ca la „Ma 
Maison”, adăugă el, referindu-se la exclusivistul restaurant din 
Los Angeles. 

Cu asta o convinse. Emma luă furculita și, cu cel mai dulce 
zâmbet, spuse: 

— N-am fost niciodată la „Ma Maison”. 

— Mare păcat, replică el prompt. E un restaurant excelent. 

N-avea cum să câștige disputa, așa că se hotărî să mănânce. 
Era pui, şi era delicios. Dar a dracului să fie dacă avea să i-o 
spună lui Jack Winston. O fi fost el puternic, chipeș, viril, 

colțuros și sexy — însă ce-i păsa ei? se întrebă Emma. Nu era 
genul ei. Din păcate. Gemu în sinea ei, știind prea bine care era 
genul ei favorit: tinerii sensibili și aparent inteligenţi, cărora la o 
săptămână după ce o cunoșteau li se iveau pe neașteptate pro- 
bleme cu mamele lor bătrâne, patronii exigenţi sau proprietarii 
dezinteresaţi. 

Jack mânca în tăcere, așa că îi urmă exemplul, nedorind să-i 
ofere încă o ocazie de a o pune la punct. 

Când Jack își termină mâncarea — iar ea ajunsese abia la 
jumătate — îi făcu semn lui Tomas să vină cu cafelele. Apoi o privi 
zâmbind. Emma simţi iar că se topea. 

— Şi din ce trăieşti, Emma Dixon? 

— Sunt actriţă, răspunse ea, cu atâta mândrie câtă putea să-și 
adune, dar fără a menţiona serialul de televiziune. Nu voia să-i 
deschidă o nouă cale de atac. 

— Grea meserie, consimţi el. 

— Mă descurc. Predau și actoria, unor elevi de liceu, într-un 
teatru de cartier. 

De cum rosti aceste cuvinte, Emma se întrebă de ce le spu- 
sese. Cu siguranță, era mândră de munca ei cu tinerii, dar de ce 
se lăuda cu asta în faţa lui Jack Winston? Nu avea nevoie de 
aprobarea lui. 

— Deci, ai un spirit aventurier, comentă Jack. Admir asta. 

Era și cazul, își spuse ea, observându-i pentru prima dată o 
cicatrice deasupra sprâncenei și întrebându-se de pe urma cărei 
aventuri se alesese cu ea. 

— Şi mama ta are același spirit, continuă el. Era o fată 
grozavă. A ţinut pasul cu tinerii până la capăt, când s-a acci- 
dentat. 

Emma scrâșni din dinţi. „Fata grozavă” o costase o probă, 
lucru pe care nu intenţiona să i-l dezvăluie lui Jack Winston. Dar 
se cerea un oarecare răspuns. 

— Maggie te găsește un profesor nemaipomenit, recunoscu 
ea, fără tragere de inimă. 

— E uşor să predai subiecte interesante. 

In cuvintele lui nu se simţea nici un dram de falsă modestie, 

la fel cum nici înainte, când vorbise despre terminarea filmărilor 
la timp, nu păruse să se mândrească. Enunţa faptele fără nici o 
înfrumusețare. 

Cale de treizeci de kilometri, se luară la întrecere cu ploaia, 
care în cele din urmă învinse. Li lovi cu pânze compacte de apă 
ca și cum un uriaș pervers i-ar fi stropit de sus cu găleți pline. 
Jack se aplecă peste volan, scrutând întunericul din faţa lor. 
Tremurând, Emma se ţinea cu disperare. 

Dacă nu se ţinea bine, ar fi fost aruncată jos din jeep. Așa că 
se agăţă cu ambele mâini de caroserie, lăsând ploaia s-o ude 
leoarcă, lucru care se și întâmplă — până la piele — în câteva 
momente. Apoi, îl auzi pe Jack strigând la ea prin torent, dar nu 
putu înţelege ce spunea. Se întoarse spre el tocmai când jeepul 
frână brusc, aruncând-o înainte. 

— Am spus să te ţii. 

De astă dată îl auzi, dar puţin cam târziu. Ajunsese parţial pe 
jos. Ridicându-se, îi urmări privirea prin fereastră. 

— Ce s-a...? 

— Podul e inundat! strigă Jack, în timp ce băga jeepul în 
marșarier, întorcându-l apoi pe asfaltul ud de ploaie și pe acosta- 
mentul noroios. 

In acel moment, Emma începu să se roage. Roţile derapau și 
patinau pe loc, dar Jack reuși cumva să întoarcă autovehiculul, 
pentru a porni în direcţia de unde veniseră. 

— Mergem înapoi la Tomas? strigă ea cu speranţă, peste tot 
vacarmul, revăzând în minte vechea cafenea, care era caldă, 
uscată și plină cu aromă de pui învelit în foi de bananier. 

Jack clătină din cap. 

— E prea departe. Incă două mile, și-o să mi se înece carbura- 
torul, spuse el scurt. Emma își reluă rugăciunile și, peste cinci 
minute, li se răspunse. Din întuneric licări o lumină. Jack o văzu, 
coti de pe drum și opri jeepul. Deschise torpedoul, de unde 
scoase o lanternă, și sări în noapte, ordonând scurt: 

— Aşteaptă aici! 

Ghemuită pe scaun, cu brațele împrejurul genunchilor, 
Emma rămase privind prin ploaia torențială. 

— Haide. Ia-ţi lucrurile. 

Emma își găsi geanta și, călcând în apă până la glezne, îl urmă 
pe Jack în colibă. Era luminată de un singur felinar, care arunca 
umbre prin camera circulară. Ploaia răpăia în frunzele de palmier 
de deasupra și un pârâiaș de apă îi urmă pe ușă, dispărând sub 
parii ce formau pereţii colibei. 

— Toţi oamenii aceia au dormit aici...? 

— Mhm, fu răspunsul lui Jack. 

— Pe ce? 

— Saltele şi hamacuri. 

Săltă bagajele pe o masă cu aspect butucănos și-și deschise 
sacul. 

— Nu e tocmai Beverly Hills Hotel, dar singura variantă ar fi 
jeepul. Fă-te comodă. 

Emma îi aruncă o privire iritată, pe care Jack fie n-o văzu, fie 
o ignoră, dar dacă se aștepta din partea ei să se plângă, îi era 
rezervată o surpriză. 

Jack cotrobăi prin sac, scoțând haine, o pătură și echipamente 
de camping, înainte de a găsi două hamace împletite pe care le 
agăță de niște cârlige din perete. 

— La stânga sau la dreapta? o întrebă. 

— Imi convine ăsta, răspunse Emma indicând cel mai apropiat 
hamac. 

Își scoase hainele ude, le agăţă pe un scaun la uscat, luă pe ea 
cămașa de noapte și dădu jos pătura. Jack continua să stea lângă 
masă, privind-o. 


Emma își spuse că avea să-i respingă orice avansuri, dar acum 
începea să se simtă iritată că Jack nici măcar nu-i oferise șansa de 
a spune nu. Până la urmă, se hotărî să nu povestească nimănui 
întâmplarea; așa că închise ochii pentru a treia oară și în sfârșit 
adormi, dar fotografiile din reviste continuau să-i bântuie gân- 
durile, imagini cu Jack în sacou de seară amestecându-se cu Jack 
în kaki, șifonat şi neras. 

— Emma. Scoală-te! 

Glasul răsuna din visurile ei și nu-i dădu atenţie. Dar nu putu 
ignora scuturăturile. Incercă să-l alunge pe intrus și fu gata să 
cadă din hamac. El o apucă de umăr, oprind balansul. 

— E ora şase, spuse Jack, cu un glas aproape agreabil. Trebuie 
să mergem. 

Emma deschise un ochi, pentru a-l vedea pe Jack Winston 
aplecat deasupra ei, ţinând hamacul de margini. 

După ce-i privi lung faţa somnoroasă și părul ciufulit, proprii 
zorilor zilei, Jack zâmbi, retrăgându-se. 

— Ţi-am adus cafea. 

Atâta fu suficient pentru a o face pe Emma să deschidă și 
celălalt ochi, întinzând o mână nerăbdătoare. 

— Ți-aș sugera ca mai întâi să te dai jos din hamac, spuse Jack. 

Avea dreptate. Dacă se putea da jos. Cu atâta demnitate câtă 
putea să-și adune, Emma își coborî un picior, apoi și pe celălalt, 
și sări pe podea, cu genunchii nesiguri. Jack îi dădu cafeaua. Era 
tare și neagră, absolut delicioasă. 

— Ai dormit bine? 

Era ciudat, dar dorea şi să-i audă vocea. 

La aceste cuvinte, Emma se întoarse, punând ceașca goală pe 
masă. 

— Am auzit fel de fel de zgomote și am petrecut toată noaptea 
încercând să le identific. 

— Sper că ai reușit, replică el, ironic. 

— A, da, îl tachină Emma, cu un licăr răutăcios în ochi. Șerpi, 
scorpioni, o iguană, chiar și un jaguar. 

— Cred că e destul de dificil să identifici sunetul unui 
scorpion. 

— Pe ăsta l-am recunoscut după atingere, când s-a târât peste 
picioarele mele. 

Emma avea chef de glumă. Jack râse. 

— Pesemne că eu am dormit în tot timpul asaltului. 

— Într-adevăr, se grăbi ea să răspundă. Ai închis ochii aproape 
imediat și ai adormit ca un prunc. 

— Îţi mulţumesc pentru pătură. A fost extrem de frumos din 
partea ta, mai ales după felul cam repezit în care m-am purtat 
ieri. 

Emma îl privi, așteptând scuzele care nu se îndoia că 
urmau. 

— Eram — și încă mai sunt — foarte grăbit să ajung la Merida. 
Trebuie să mă întâlnesc cu echipa de arheologi, înainte de a 
zbura la L.A. ca să văd materialul brut. Crede-mă că nu mă aștep- 
tam să-mi apară un pasager din inima junglei. 

— Unul care ar fi putut să te întârzie? 

Jack dădu din cap. 

— Atunci nu-mi dădusem seama că, pe lângă spiritul de aven- 
tură al mamei tale, ai și spirit de soldat. 

De astă dată, Emma nici măcar nu tresări auzind referirea la Maggie. 

— Halatul ăla cu care te-ai acoperit nu părea foarte călduros. 
Te-a apărat de frig? 

Continua să facă eforturi pentru împăcare. 

— Da, răspunse ea. 

Stăteau foarte aproape unul de altul. Emma ar fi vrut să se 
miște din loc dar, în timp ce vorbea, părea să se încline mai mult 
spre el decât în direcţia opusă. 

— Mă bucur. 

— Îţi mulțumesc. 

Nu reușea să-și ia ochii de la el și nu putea decât să spere că 
Jack avea să risipească vraja care, cum-necum, îi adusese de la 
prietenie la intimitate. O zăpăcea; nu-i putea face faţă, dar nici să 
se desprindă nu putea. 

Emma se ridică de la masă, cu nesiguranța întipărită pe faţă. 
Glasul lui, autoritar și puțin cam nervos, îi readuse pe amândoi 
cu picioarele pe pământ. |, 

— Merg să împachetez. Încearcă să te grăbești, Emma. 

— Mă grăbesc, mă grăbesc, bombăni ea, în timp ce ieșea, 
pășind cu atenţie pe scândura care traversa o băltoacă 
noroioasă din faţa ușii. Mă întreb dacă există vreun lucru care 

să-l facă pe Jack Winston să-și încetinească ritmul de viață. 

În timp ce se apropiau de periferia orașului Merida, Jack 
încercă să încetinească, pe lângă jeep, și altceva. Căuta să 
oprească năvala de sentimente care se învolburaseră într-însul 
începând de dimineaţă. 

Emma nu știa decât că el părea să nu mai aibă nimic să-i 
spună, motiv pentru care fu atât de surprinsă când Jack îi pro- 
puse s-o însoţească la aeroportul Merida. 

— Maggie nu mi-ar ierta-o niciodată, o tachină el, dacă nu te-aș 
expedia în siguranţă la L.A. 

Era o scuză valabilă pentru amândoi. Subţire, dar necesară. 

Dacă rămânea rece și arogant, în loc de a fi prietenos, Emmei 
i-ar fi fost mai ușor să se despartă de el. Astfel stând lucrurile, 
simţi un real junghi de regret când își schimbă biletul pentru un 
avion care decola după-amiază, spre casă. 

În ziua aceea, aeroportul era plin. Turiști încărcaţi de baga- 
je, părând cam jenaţi de sombrerourile recent cumpărate pe 
care le aveau pe cap, stăteau întinși la cozile lungi, așteptând 
îmbarcarea. Aveau feţele înroşite de soare și oboseală. 
Dimpotrivă, familiile mexicane adunate în aeroport nu păreau 
preocupate de atmosfera haotică din jur, zâmbind cu răbdare în 
timp ce copiii se jucau de-a v-aţi ascunselea printre grămezile 
de bagaje. 

Peste zarva mulțimii, Emma îi strigă lui Jack: 

— Nu e nici un motiv să aștepți. 

De fapt, spera s-o facă. 

Jack ezită, dorința de a mai sta câtva timp cu Emma contra- 
zicându-se cu faptul că ştia unde putea duce așa ceva. Nu voia să 
se implice și ceva îi spunea că nu erau necesare decât încă o oră, 
două, ba chiar numai câteva minute. Atât de aproape ajunsese. 

— Am într-adevăr câteva întâlniri. 

Un surâs arcui buzele Emmei, care încercă să nu se arate 
dezamăgită. 

— E-n regulă, Jack. Pot folosi timpul încercând să arăt din nou 
ca o fiinţă omenească. 

El îi întinse o mână suplă și bronzată. 

— Deci, asta e, mm? Se coboară cortina peste saga Emmei și a 
lui Jack, curajoșii exploratori ai Yucatanului. 

Emma îi luă mâna într-a ei şi rămase astfel, nefiind sigură care 
dintre ei prelungea contactul. 

— A fost amuzant să mă lupt cu stihiile naturii, alături de tine. 

Nu voise să spună tocmai asta, dar era hotărâtă să evite 
complicațiile. 

— Oricând mai ai drum prin Nak-mal, să treci și pe la mine. 

Acum erau stânjeniţi amândoi. Formulele de despărţire dura- 
seră prea mult. 

Pradă unui impuls, Emma se înălță pe vârfuri și-l sărută pe 
obraz, 

— Îți mulţumesc, Jack, șopti ea. Vorbesc serios. 

El o cuprinse cu braţul pe după mijloc, preţ de-un scurt 
moment. Era pentru prima oară când o îmbrăţișa, și-i dădea o 
senzaţie plăcută. A dracului de plăcută. Fu nevoit să facă un efort 
pentru a se retrage. 

— Hasta la vista, senorita. 

Se întoarse și plecă, sub privirile Emmei. Ea știa că n-avea să 
se uite înapoi și nici n-o făcu. Străbătu terminalul și dispăru prin 
ușa rotativă. Emma își înghiți lacrimile neașteptate, spunându-și 
că, până ajungea la jeep, ea avea să dispară din mintea lui pentru 
totdeauna. 


Capitolul 3 


Emma ajunse la casa din Westwood a mamei sale a doua zi 
dimineaţa, fortificată de zece ore de somn și două cești cu cafea 
tare, cantitatea minimă necesară pentru a face față peroraţiilor lui 
Maggie. 

— Nak-mal? Nici nu-mi vine să cred că ai bătut tot drumul până-n 
Nak-mal, își privi Maggie fiica prin ochelarii cu jumătate de rame 
din aur, aranjându-și pe micul taburet glezna bandajată. 

Emma stătea neclintită, încălțată în adidaşi, cu mâinile în 
șolduri, proptite sub betelia pantalonilor scurti și subțiri, în dungi. 
Avusese de gând ca în acea dimineață să facă jogging, dar nu 
avusese timp și pentru alergări, și pentru Maggie. Totuși, se simţea 
odihnită și înviorată. 

Ajunsese înapoi la Los Angeles în seara trecută și-i telefonase 
mamei sale de la aeroport, pentru a se convinge de lucrul pe care 
Jack Winston i-l garantase deja: Maggie era în siguranță, acasă. Mai 
liniștită, Emma se dusese în propriul ei apartament și stătuse în 
cadă timp de peste o oră, înainte de a se cuibări în așternutul curat, 
unde adormise pe loc. 

Acum, era gata să-i facă faţă mamei sale. 

— Ei bine, Maggie, crede-o, replică ea. M-am dus la Nak-mal să 
te iau, cum bine știi. 

Își încrucișă braţele pe piept, dar rămase în picioare. Ştia că nu 
era momentul să se aşeze, relaxată. 

— Și, când am ajuns acolo, ce-am găsit? întrebă ea retoric. Junglă 
cât cuprinde, un morman de ruine, ploi mai abundente decât am 
văzut în toată viața mea, și nici urmă de Maggie. 

— Ei, eu am scris telegrama cu cea mai mare grijă, răspunse 
maică-sa, cerându-ţi să vii să mă iei de la aeroport. Nu e vina mea 
că s-au încurcat borcanele la traducere. Te pot asigura că nici prin 
minte nu mi-a trecut să-ţi cer să alergi până-n junglă, în timp ce eu 
mă chinuiam prin Los Angeles International Airport, cu glezna 
luxată. E absolut cel mai nepotrivit loc unde să te afli, într-o aseme- 
nea stare. Colegii mei s-au oferit să mă ajute la coborârea din avion 
și să mă aducă în oraș, dar le-am spus să plece fără mine. „Mă 
aşteaptă Emma”, am spus. Și nimeni nu s-a mirat mai mult decât 
mine, când m-am pomenit abandonată. 

Emma nu comentă, dar privirea ei o înștiința pe Maggie să fie 
scurtă, ceea ce aceasta şi făcu, deși nu fără anumite înflorituri. 

— Te sunam de fiecare dată când șontâcăiam pe lângă câte un 
telefon public, până când, în fine, am găsit singură un taxi. Îti dai 
seama cum a fost să umblu pe-acolo, după bagaje — ca să nu mai 
pomenesc și de hamal, ca să mi le care — și să mă instalez în taxi, în 
halul în care eram? Slavă Domnului că aveam bastonul la mine, 
agită ea un baston antic. L-am luat ca să răzbesc prin junglă și l-am 
folosit ca să supraviețuiesc în L.A.X.! Și-n tot timpul ăsta, tu erai în 
Nak-mal... 

— Pierzând rolul din „Trei surori”, o întrerupse Emma. Am ratat 
proba pentru piesa lui Cehov, mamă. 

— Vai de mine, nu se poate! 

Starea lui Maggie se schimbă în compasiune, apoi, imediat, în 
încredere. 

— Vor trebui să-ţi programeze altă dată lectura, spuse ea cu 
convingere. 

— Rolul a fost distribuit fără alte probe, răspunse Emma, 
renunțând la poziţia bătăioasă. Bombardamentul lui Maggie se 
sfârșise, și avea chef de vorbă. 

Emma se prăvăli în fotoliul mare și adânc unde se ghemuise de 
atâtea ori când era mică. O consola întotdeauna și nu făcu excepţie 
nici astăzi. 

— Îmi doream foarte mult rolul, recunoscu ea. 

— Știu, draga mea. Numai de mi-ai fi telefonat înainte de a pleca 
în Mexic... 

— În Nak-mal nu există telefoane, îi aminti Emma. 

— Ei, puteai să-mi trimiti o telegramă... 

Emma înălță sprâncenele și râseră amândouă. Ă 

— Nu, cred că n-ar fi fost o idee prea bună, admise Maggie. Imi 
pare rău, iubito, că te-am făcut să pierzi rolul. 

— Stiu, mamă, şi nu sunt supărată pe tine. Pe mine însămi sunt 
supărată, pentru că nu m-am interesat mai atent înainte de a porni 
pe armăsarul meu alb. 

Oftară într-un glas, conștiente amândouă că Emma nu putea 
rezista unei chemări în ajutor, oricât de slabă și îndepărtată. 

— Oricum, s-ar fi putut să nu primesc rolul, chibzui ea. 

— Dar voiai să ai o șansă, nu? întrebă Maggie, cu o intuiţie 
neașteptată. 

— Da, o doream. S-ar putea să pierd atâtea ocazii tocmai fiindcă 
nu sunt cu adevărat sigură de mine însămi. 

— Prostii. Le pierzi din cauza unor invalizi bătrâni ca mine. Dar 
ti se va ivi o nouă ocazie, curând, o încurajă Maggie. 

— Sper şi eu, se ridică Emma, luând tava cu micul dejun al 
mamei sale ca s-o ducă în bucătărie. Eşti sigură că te descurci cu 
masa de prânz? 

— Bineînţeles. Pot merge destul de bine cu bastonul, dar a fost 
foarte drăguţ din partea ta să-mi pregătești micul dejun. Acum, fă 
bine și du-te la lucru. 

Emma aduse cafetiera, împinse în lături un teanc de ziare și o 
puse pe masă, lângă fotoliul mamei sale. 

— Azi nu intru decât spre sfârșit. Mai am câteva minute. 

Luă o coală acoperită cu caligrafia înclinată a lui Maggie. 

— Asta ce-i? 

— O lucrare pe care o scriu pentru Jack, își ridică Maggie 
sprâncenele pensate subțire, privindu-și în așteptare fiica, dar 
aceasta nu spuse nimic. Ei? o îmboldi ea. 

— Presupun că vrei o evaluare. In regulă, profesorul tău arată 
mai bine decât în poze și e mai fascinant decât comunicatele lui de 
presă. Mai e și autoritar, încăpățânat, total implicat în munca lui și 
câtuși de puţin interesat de mine. 

— Hmmm, bătu Maggie cu vârful pixului în masă. Cred că ai 
dreptate. Probabil nu ești genul lui. 

— Aşa? 

Cu toate că era de aceeași părere, pe Emma n-ar fi deranjat-o o 
Ușoară contrazicere. 

— Cred că îl atrag femeile mai sofisticate. Nu că n-ai fi absolut 
trăsnitoare, în felul tău, preciză Maggie, dar tu și Jack... 

Inchise ochii, ca și cum ar fi încercat să-și imagineze fiica și 
profesorul împreună, cu faţa schimonosită și buzele strânse de 
efort. 

— Nu, nu-mi pot imagina. 

Deschise larg ochii. 

— Jack Winston nu e genul care să se implice în lucruri ca 
teatrele de stradă și puștii din ghetouri. 

Maggie dezaproba la fel de vehement ca Sam activităţile din 
timpul liber ale Emmei. Totuși, la fel ca toţi ceilalți de pe lunga listă 
de rude și prieteni cultivați de Emma, Maggie nu se vedea pe sine 
însăși ca pe o povară. 

Pentru a evita o discuţie pe un subiect prea des discutat, Emma 
își luă geanta și porni spre ușă. 

O săptămână mai târziu, Emma încă se mai chinuia să-și onoreze 
hotărârea. Nu-i fusese ușor. Petrecuse o seară cu o prietenă care-și 
deschisese inima în legătură cu un amant muieratic; se dusese să-i 
facă lui Maggie cumpărăturile noaptea târziu, după o zi întreagă de 
înregistrări; și adăugase o a treia oră de curs pe lângă cele două de 
la teatru, pentru că aleseseră o piesă și tinerii cereau repetiţii în 
plus. Insă până și aceste abateri de la calea ei îi lăsaseră ceva timp 
de gândire, dacă nu chiar de mers spre viitor. 

Emma sorbi ultimele înghiţituri din cafeaua nu tocmai 
delicioasă, în timp ce cutreiera sala cu ochi leneși. In bufet nu mai 
erau decât vreo câţiva oameni, fiind trecut de ora mesei, iar ceilalți 
lucrau cu toţii la același film. Cu excepţia unuia singur. Acesta 
stătea în ușă, având pe chip o expresie care spunea clar că nu dorea 
deloc să se afle acolo. Ă 

Omul din ușă era Jack Winston, și era foarte prost dispus. li 
plăcea să vină la timp, ca să nu-și dea peste cap viața programată 
atât de strict. Ar fi trebuit să se aștepte la traficul degajat de pe 
autostradă și să mai stea în cabina de montaj, dar iată-l aici, cu zece 
minute mai devreme, și nu avea de gând să-și dezmorțească 
picioarele în anticamera cine știe cărui vicepreședinte. Nu era în 
stilul lui Jack Winston să pară exagerat de dornic, în tranzacţiile de 
afaceri. Așa că se hotărâse să bea o ceașcă de cafea. 

Străbătu cu pași mari încăperea, preocupat, fără a privi nici la 
stânga nici la dreapta. După ce-și luă cafeaua și plăti la casă, se 
îndreptă spre o masă liberă. La jumătatea drumului ezită, privi 
înapoi peste umăr și schimbă direcţia. Se opri lângă masa Emmei. 

— Eşti o actriță care oftează ca o soră medicală, sau o soră 
încercând să se dea drept actriţă? 

Emma, care îl privise din momentul apariţiei lui în ușă, reuși se 
pară surprinsă. 

— Ia te uită, Jack Winston, ce Dumnezeu cauţi aici? 

Jack dădu din cap, cu un salut nepăsător spre Gary, și se așeză 
pe un scaun. 

— Am o întâlnire cu directorul de programe, în legătură cu 

transmiterea „Secretelor civilizației Maya” la M.B.S. De mult umblă 
ei după Winstons Productions. 

Cuvintele lui, ca de obicei, erau lipsite de orice lăudăroșenie. 
Era un produs valoros și o știa. 

— Dar tu? 

Îi privea uniforma de soră, pe care departamentul de costume o 
alesese intenţionat cu un număr mai mică. | 

Emma nu-și putu stăpâni o mică ripostă glumeaţă. Își făcuse 
plinul cu așa ceva, în timpul acelei zile și nopţi din Mexic. Cobori 
pleoapele, pentru a-și ascunde licărul jucăuș din ochi, și răspunse: 

— Aici lucrez. 

Privirea lui lunecă de la părul scurt și strălucitor până la pantofii 
cuviincioși, pentru ca apoi să revină la uniforma care-i stătea pe 
trup ca o mănușă din piele de ied. 

— Ei, dacă lucrezi în uniforma asta, presupun că la ușa clinicii 
aşteaptă o coadă imensă de bărbaţi. Sau la ieșirea actorilor, adăugă, 
fără să clipească. 

Emma se dădu bătută. Jack prindea întotdeauna prea repede 
spiritul jocului. 

— Lucrez aici la un serial de televiziune, în care joc o soră, 
recunoscu ea, fără să-i spună mai mult decât strictul necesar. 

Jack se uită rapid de la Emma la Gary, care purta halatul său alb 
imaculat, cu stetoscopul încă la gât. 

— Atunci, presupun că dumneata ești doctorul, spuse el, 
zâmbind cu jumătate de gură. Ă 

Puțin cam fâstâcită de scăpare, Emma le făcu prezentările. Își 
dădură mâna. Băiatul și bărbatul, reflectă ea. Gary zâmbea, cu un 
surâs perfect pe un chip perfect care parcă ar fi fost desenat de 
departamentul scenografic al serialului „Și mâine e o zi”. Jack nu 
zâmbi; dădu doar din cap, dar acest lucru nu-l descurajă pe Gary, 
al cărui surâs rămase la locul lui, netulburat și opac. Ochii albaștri 
limpezi îi scânteiau pe chipul ce afișa un bronz auriu; părul îi 
strălucea, blond ca grâul. , 

Dar, pe lângă Jack Winston, părea o momâie. In jurul lui Jack 

emana o aură de emoție și virilitate — acum, când purta un costum 
din trei piese, gri-deschis, la fel ca atunci când fusese îmbrăcat în 
kaki. Bronzul pielii sale fusese câștigat în arșiţa junglei, nu pe 
plajele din Malibu, iar ochii, care în lumina artificială erau mai mult 
cenușii decât verzi, relfectau lumi pe care Gary nu putea spera să le 
vadă niciodată. În timp ce Jack se întindea alene peste masă ca să 
ia scenariul de la „Mâine...”, sacoul costumului său abia părea să-i 
poată cuprinde lățimea umerilor. 

— „Și mâine e o zi”? citi el întrebător titlul scenariului. 

— E cel mai de succes serial de la M.B.S., răspunse Gary. Emma 
este una dintre vedete. 

Jack ridică o sprânceană, întrebător. 

— Actoria, de care vorbeai, e într-o telenovelă? 

Emma se îndreptă puţin de spate și-și înclină defensiv bărbia, în 
timp ce Jack deschidea scenariul și citea câteva rânduri: 

— „Sora Cyndi îl descoperă pe doctorul Taylor în magazie.” 

Aruncă o privire spre Gary, în așteptarea altor explicaţii, care nu 
întârziară: 

— Emma e Sora Cyndi. 

— Iar dumneata ești doctorul Taylor, pun pariu. 

Reveni la scenariu. 

— „Cyndi începe să-i descheie cămașa și...” 

— Cred că atâta e de-ajuns, luă Emma scenariul înapoi, nedorind 
să se mai lase intimidată. Nu trebuie să întârzii la întâlnire. 

Jack se uită la ceas. 

— Mai am cinci minute. 

Apoi, o privi din nou pe Emma, pătrunzător. 

— Sora Cyndi pare să fie un personaj interesant. E clar că nu mi-ai 
dezvăluit totul, în timpul nopții noastre împreună în Yucatan. 

Înăltă o sprânceană, insinuant, cu un zâmbet glumet jucându-i 
pe buze. 

— Habar n-aveam că tovarășa mea de hamac era o celebritate. 
Dimpotrivă, o credeam o demoazelă la ananghie. 

— Emma e cam cea mai mare stea a serialului, în momentul de 

față, interveni Gary. Ultimul ei amant, șeful personalului, și-a 
pierdut slujba din cauza ei — iar înainte de asta, un pacient a 
încercat să se sinucidă. 

Gary zâmbi, sigur pe sine. 

— Eu, desigur, sunt pe deplin hotărât s-o păstrez, în ciuda 
răutăţilor ei... 

— Nu cred că-l interesează, se amestecă grăbită Emma. De fapt, 
nici nu era sigură ce părere avea Jack. 

— Dimpotrivă, sunt fascinat. 

Ochii lui își schimbaseră din nou culoarea; acum erau verzi ca 
marea, scânteietori. 

— Emma e o actriță talentată? îl întrebă el pe Gary, dar privind 
spre ea; o măsură încet, oprindu-se asupra ochilor ei nedumeriți. 
Am impresia că da. 

— Așa e. N-ai văzut filmul? îl întrebă Gary. 

— Nu, se pare că mi-a scăpat. 

Continua să se uite la Emma, cu o expresie în care se citea mai 
mult decât curiozitate. Acest lucru nu-l descurajă pe Gary. Îi povesti 
pe scurt acțiunea filmului — cu rolul său și planurile pe care și le 
făcea pentru viitor. 

Jack, însă, nu-l asculta. Emma o știa prea bine. Și, după câte se 
părea, ştia şi Gary. În sfârșit, se oprise din vorbă. Ceea ce se întâm- 
pla la masă îi privea numai pe ea și Jack. Își termină cafeaua; Jack 
nu se atinsese de a lui. 

— Cred că ar trebui să luăm cina împreună și să discutăm noile 
evoluţii, spuse el încet. 

Nu era sigură la ce evoluţii se referea și Emma avea sentimentul 
că nici el nu știa. Nu avea nici o importanță. 

— Cred că ar fi bine, se pomeni ea răspunzând. 

— Când termini aici? o întrebă Jack, susținându-i în continuare privirea. 

— Pe la șapte. 

Intinse mâna, ca pentru a o atinge. Ceașca de cafea îi stătea în 
drum. O împinse în lături dar, când încheie gestul, se răzgândi și 
n-o mai luă de mână. 

— Pot trece să te iau? o întrebă. 

— Am mașina cu mine. 

Temându-se că avea să întindă din nou mâna spre ea, sau poate 
temându-se de contrariu, își retrase grăbită mâinile în poală. 

— Atunci, ne fixăm o întâlnire. La „Musso and Frank's”? 

— Perfect. 

Cu un salut din cap spre Gary, Jack se ridică să plece. Emma se 
pomeni din nou privindu-i mersul cu pași lungi, în timp ce se 
îndepărta de ea. De astă dată, nu mai ieșea din viața ei, își dădu 
seama Emma, ci intra. 

După ce Jack dispăru pe ușă, Gary nu făcu decât un singur 
comentariu: 

— De cât timp ţine povestea asta? 

— Nu e nici o poveste, replică Emma. Abia dacă-l cunosc. 

Gary ridică o sprânceană, a îndoială, în timp ce Emma își lua 
scenariul și începea să citească. 


Jack apăsă pe butonul liftului și se rezemă de perete, așteptând 
— și întrebându-se ce naiba făcuse. Nu plănuise s-o invite pe Emma 
Dixon la cină. Toată povestea începuse ca o glumă, cu el tachinând-o 
şi ea mușcând momeala. Dar nu se sfârșise la fel. Fusese cât pe ce 
s-o atingă. 

Işi dădea seama prea bine că nu era stilul lui. De obicei, femeile 
se apropiau de el, atrase de aura emoţionantă a celebrității. [i 
plăceau femeile și le savura compania. Și totuși, după ce se 
încurcau cu el, totul se schimba. Sistemul era întotdeauna același. 
Femeia începea să escaladeze relaţia prea curând, se insinua în 
viaţa lui, pornea să facă planuri, devenea complet dependentă de 
el. Dar, pentru Jack, munca fusese întotdeauna pe primul plan. Nu 
se gândea la nimic definitiv. Uneori, nici măcar nu putea gândi mai 
departe de ziua în curs. Când femeia din viaţa lui își dădea seama 

că viaţa lui era munca, devenea rând pe rând geloasă, plângăreață 
și, în cele din urmă, revoltată că o neglija. Incurcăturile emoţionale 
păreau să se sfârșească întotdeauna cu scene neplăcute, iar Jack 
detesta scenele. Niciodată nu le putuse suferi. 

Ştia foarte puţine despre Emma Dixon, dar își dădea seama că o 
animau emoţiile și instinctele. Atâta lucru reieșise clar din aventura 
ei în Mexic pentru a o salva pe Maggie, și din referirea la activitatea 
cu elevii, într-un teatru de cartier. L-ar fi putut fi simplu să se 
încurce cu ea, dar să se descurce... Nu era tocmai ca femeile 
celelalte. Poate că tocmai de-asta o invitase la cină. 

Sau, poate, din cauza surprizei de a o fi revăzut, după ce 
drumurile li se despărţiseră atât de decisiv. Ori din cauza felului 
cum arăta în uniforma aceea sexy de soră medicală, care-i 
cuprindea formele arcuite și-i scotea în evidență picioarele 
armonios conturate. Poate din pricina privirii întrebătoare din ochii 
ei albaștri. Nu fusese sigură ce se întâmpla. Cum nici el nu fusese 
sigur. 

Ușile liftului se deschiseră alunecând lin, iar Jack intră în cabină, 
bântuit dintr-o dată de amintirea unei dimineţi în Mexic, când o 
trezise din somn, cu părul răvășit în jurul feței și ochii senzuali și 
fermecători. In acel moment o dorise, dar nu făcuse nimic pentru 
asta. Şi știa de ce. Jack Winston era prudent, nu din cauza trupului 
ei frumos, nici dintr-a ochilor strălucitori. Avusese destule relaţii cu 
femei arătoase, la viaţa lui. Alta era problema. Iși lăsase voința, de 
obicei atât de neînduplecată, să șovăie. Şovăise în junglă, când 
încercase s-o evite; fusese cât pe ce să şovăie din nou când vrusese 
să se despartă definitiv de ea, la aeroport. Iar acum, studiul M.B.S. 
îi reunise iar. Întâlnirea lor fusese, într-un fel, inevitabilă. 


Capitolul 4 


Emma Dixon avea un trac îngrozitor, dar fluturii care se 
războiau în stomacul ei nu aveau nici o legătură cu uitatul replicilor 
sau scăparea semnalelor. Mergea cu mașina spre Hollywood pentru 
a lua cina cu Jack Winston, și se simțea ca o școlăriță la prima 
întâlnire. Se mai simţea și ca o netoată nemaipomenită. La urma 
urmei, Jack nu era decât un bărbat ca oricare altul. Mai arogant, 
desigur, mai chipeș, posibil, dar numai un bărbat, și până atunci 
nici un bărbat n-o mai făcuse s-o ia cu tremurături. Lupta vitejește 
să-și şteargă din minte imaginile tuturor femeilor frumoase cu care 
se mai întâlnise Jack. În fond, nu plănuia să concureze cu ele. Era 
o invitaţie la cină şi nimic mai mult. 

Emma o luă pe Hollywood Boulevard, spre restaurant. În faţa 
localului „Musso and Frank's” era parcat un Mercedes gri- -metalizat, 
în zona roşie. Fu ispitită să oprească în spatele lui, dar nu avu 
curaj. Cel mult, se putea alege cu o amendă. După ce conduse de 
jur-împrejurul cvartalului, căutând un loc de parcare, renunță în 
cele din urmă și se mulțumi să se oprească la trei străzi depărtare 
de restaurant. Iritată și, spre nemulțumirea ei, încă neliniștită, luă 
un bilet de la angajatul parcării, ocupă un loc, cobori, și-și dădu 

seama că trântise portiera mașinii, blocând-o cu cheile înăuntru! 

— Fir-ai a” dracu’! exclamă ea cu voce tare. 

Omul de la parcare stătea lângă gheretă, privind-o. 

— Mă tem că mi-am încuiat cheile în mașină, îi explică Emma. 

— Păi, şi io ce să fac, cucoană, să te iau de nevastă? 

Emma trase adânc aer în piept, încercând să nu înjure din nou. 

— Nimic, nu trebuie să faci nimic, spuse ea. Voi telefona la Auto 
Club, de la restaurant. 

— Da-ncercarăţi și ușa dupe partea ailantă? 

— Nu, dar sunt sigură... 

Emma traversă parcarea și ocoli până în cealaltă parte a mașinii. 
Portiera era descuiată. O deschise, scoase cheile din contact, trecu 
din nou prin faţa gheretei și porni spre „Musso and Frank's”, 
simțindu-se mai neghioabă ca oricând. Și — incredibil — continua să 
aibă trac. 

Își zări imaginea reflectată în vitrinele magazinelor, pe când 
mergea grăbită de-a lungul străzii. Alergase acasă să se schimbe. 
Alesese o rochie simplă, în nuanţe combinate de lila și iarbă-neagră. 
Efectul nu era de lepădat, își spuse ea, cu o încredere reînnoită. 
Când deschise ușa și intră în restaurant, culoarea din obrajii ei nu 
era altceva decât văpaia nerăbdării. 

Jack o aștepta într-un separeu. Se ridică în momentul când 
Emma porni spre el, atrasă de expresia din ochii lui, iar în acel 
moment fu bucuroasă că trecuse pe-acasă să se schimbe. 

Efectul nu-i scăpă lui Jack. Dădu din cap admirativ la adresa noii 
ei înfățișări, comentând: 

— Oare câte Emme or fi existând? 

— Numai una, mi-e teamă. Dacă n-o punem la socoteală și pe 
Sora Cyndi, replică Emma, în timp ce se așezau amândoi. 

— Mă bucur că am dat curs impulsului, spuse Jack. 

— Care impuls? 

— Să te invit la cină. 

Emma zâmbi, iar fluturii din stomac începură să i se potolească. 
Acesta era Jack cel la care se aștepta. 

— Şi te lași adesea în voia impulsurilor? 

— Nu atât de des pe cât ar trebui. 

Alături se materializă un chelner, pentru a le lua comanda. 

— Ce-ai zice de-un pahar de vin, ca să sărbătorim... revederea? 

Emma surâse din nou, în timp ce fluturii își strângeau aripile. 

— Sună perfect, spuse ea, iar Jack făcu comanda. Și el își 
schimbase hainele și purta o pereche de pantaloni gri de bumbac, 
cu buzunare mari cadrilate și o cămașă verde, care nu putea rivaliza 
cu intensitatea culorii ochilor lui. 

Apoi, când Jack o privi din nou, o parte din panică îi reveni, în 
timp ce se întreba cum aveau să facă faţă unei seri întregi. Despre ce 
Dumnezeu puteau sta de vorbă? Nu erau în junglă, grăbiţi să nu-i 
ajungă ploaia din urmă; se aflau într-un restaurant popular din 
Hollywood și stăteau așezați față în faţă, doi dintre cei mai diferiți 
oameni din lume. Dacă cedase impulsului de a o invita, însemna că 
ea fusese și mai impulsivă, să accepte. 

Jack nu-i lăsă timp să-și facă griji. Până să se dezmeticească 
Emma, erau adânciţi în discuţie. Cum evoluase conversaţia, n-ar fi 
putut spune, dar dintr-o dată vorbeau despre un film lansat recent. 
Ei îi plăcuse; Jack nu-l putuse suferi. Sosiră băuturile și ciocniră 
paharele, în timp ce treceau de la acel subiect la meritele 
cinematografiei hollywoodiene în comparaţie cu cea newyorkeză, 
la Bach pe lângă Mozart, la Picasso faţă de Cezanne, la Fitzgerald 
faţă de Hemingway. 

Când sosi felul întâi, Emma se simţea epuizată mintal, dar Jack 
continua să arunce cu idei, trecând de la politică la teatru, de-acolo 
la literatură și din nou înapoi, atât de repede încât Emma abia 
reușea să-l urmărească. 

Părea să agreeze discuţiile în contradictoriu, să întoarcă 
subiectele pe toate părțile cât de des îi era posibil. Uneori, era dur 
şi chiar puţin cam brutal, la fel cum fusese în Mexic, dar acum 
Emma începea să-l înțeleagă. Îşi dădea seama că Jack Winston era 
foarte deștept — inteligent chiar — și oricare altă femeie s-ar fi 
mulțumit să-i asculte opiniile despre muzică, artă și politică, 
sorbindu-l din ochii topiti de adoraţie. La urma urmei, era acel Jack 
Winston și, în domeniul lui, puţini îl egalau. Cu siguranță, Emma 
nu se număra printre ei. Dar, asupra altor subiecte, cel puţin avea 
şi ea câte o opinie pe care nu ezita să și-o exprime. De obicei, era 

contrară părerii lui. Curând, se încălzise în conversaţie și îi făcea 
faţă punct cu punct, cuvânt cu cuvânt. 

Era mai inteligent decât își imaginase, însă, căci înainte ca Emma 
să-și dea seama, Jack întoarse din nou discuţia. Cina se sfârșise, 
chelnerul le turna cafelele, iar Emma constată că vorbea despre ea 
însăși. 

— Aşa că am cam picat în actorie pe nepusă-masă, spuse ea, 
sorbind o gură de cafea fierbinte. Jucam în montări la colegiu, mă 
lăsam convinsă să fac spectacole în timpul verii și, deodată, mi-am 
dat seama că asta era viaţa mea. Nu voiam să fac nimic altceva. 
Noroc că am primit câteva reclame. Apoi, am semnat contractul cu 
un agent, am dat probă pentru rolul Surorii Cyndi și, spre uimirea 
mea, l-am primit. 

Jack își bea cafeaua, contemplând-o pe Emma în timp ce vorbea. 
Conform obiceiului său, asculta cu atenţie ceea ce-i spunea, apoi se 
gândea pe îndelete, înainte de a răspunde. Nu se repezea niciodată 
să vorbească; impulsivitatea — în pofida invitaţiei neașteptate la cină 
— nu se număra printre caracteristicile lui Jack Winston. 

— Iar Sora Cyndi e ceea ce-ţi dorești? 

— Evident că nu, replică ea — impulsivitatea fiind o trăsătură a 
Emmei Dixon. Am vise și ambiţii care ajung cu mult dincolo de 
serialele de după-amiază. Candidam pentru un rol într-o montare a 
Companiei Cehov, îi spuse ea, până când a trebuit să zbor în Mexic. 

— A trebuit? se interesă el. Sau ai dorit? Sau te-ai simtit obligată? 

Fu surprinsă că părea s-o înțeleagă atât de bine, dar mai era și 
cam nemulțumită. 

— Câte puţin din fiecare, cred, recunoscu ea, ca răspuns la 
întrebare. 

Nu avea nici un rost să mintă în legătură cu ea însăși. Oricum, 
probabil n-avea să-l mai revadă niciodată pe acel om. 

— Maggie și Sam, agentul meu, consideră că sunt o făcătoare de 
bine înveterată. 

— Și eşti? o întrebă el direct. 

— Cred că da. 

Emma nu se așteptase să petreacă toată seara — sau măcar o 
parte din ea conversând despre sine. Crezuse că discuţiile aveau să 

evolueze în jurul lui Jack, din moment ce el era personajul intere- 
sant, omul de mare succes. Și totuși, timp de încă o oră cel puţin, 
la brandy, continuară să vorbească despre Emma Dixon. 

— Și toate eforturile astea caritabile nu-ţi răpesc din timpul 
profesional? o întrebă el. 

Devenea din ce în ce mai curios în legătură cu Emma. Era 
inteligentă și ageră; conversaţia ei demonstrase acest lucru și nimic 
din tot ceea ce spunea el nu părea s-o intimideze. Totuși, ceva cam 
greu de definit o împiedica să-și facă o carieră de succes. Se vedea 
limpede că avea talent. O dovedea ocazia pe care o lăsase să-i scape 
printre degete. 

Emma răspunse, pe un ton cam defensiv: 

— Şi prietenii mei ar face același lucru pentru mine. 

— Nu cumva lucrezi ceva cu copiii de pe stradă? insistă el. 

— Predau trei seri pe săptămână, într-un magazin transformat în 
teatru. 

— Eşti o femeie foarte ocupată, observă Jack. 

li plăcea ideea că Emma era independentă și descurcăreaţă, dar 
era derutat de incapacitatea ei de a se concentra asupra scopurilor. 
Avusese dreptate să spună că era prea emoţională și impulsivă, dar 
o parte din aceste lucruri se datorau excesului de energie. 

— Pari să patinezi cu roţile pe loc, Emma. 

Ridică privirea, în ochii ei albaștri citindu-se mirarea, pe când 
Jack continua: 

— Ai consumat atâta timp cu misiunile de salvare și lucrul cu 

Emma oftă. Diferenţele dintre ei erau vizibile și includeau mai 
mult decât simple nepotriviri de opinii despre filme și cărți. Jack 
ştia ce voia și își urmărea scopurile fără nici o privire în urmă. Chiar 
dacă nici ea nu se uita înapoi, Emma întorcea adesea capul la 
stânga și la dreapta, în timp ce-și urma destinul. 

— Cariera mea e importantă, spuse ea cu fermitate, dar la fel de 
importante sunt și altele... 

— Până la urmă, trebuie să alegem, Emma. Ce naiba, întotdeau- 
na trebuie să alegem. Pariez că aș putea... 

Se întrerupse la mijlocul propoziției. Fusese cât pe ce să facă un 

lucru foarte puţin winstonian: să-i ofere Emmei o mână de ajutor 
pentru a o readuce pe linie. De obicei, descuraja femeile de a 
deveni dependente de el, dar Emma... ei bine, ea era altceva. Iar 
diferenţa îl atrăgea enorm. 

— Ai putea să ce? îl întrebă ea. 

— Aș putea să-ți dau unele sfaturi ca să-ţi faci ordine în viaţă. 

— Sunt chiar atât de dezordonată? 

Nu era ofensată de remarca lui, doar vag amuzată. 

— Dezorganizată, poate. Impărțită în prea multe direcţii, cred. 
Te-aș putea învăța anumite tehnici pe care le-am pus la punct 
pentru mine, Emma. Eu reușesc să circul prin viaţă fără a căra prea 
multe bagaje. 

Emma amestecă lichidul chihlimbariu din cupa cu brandy. 

— Imi place viaţa mea... cu bagajele suplimentare cu tot. 

— Dar îţi doreşti succesul, nu se lăsă el. 

— În cele din urmă. Însă nu mă grăbesc; nu e obligatoriu să se 
întâmple diseară, replică ea. 

Incepea să se simtă incomod. Jack era mult prea abil, ochindu-i 
punctele vulnerabile și slăbiciunile cu o precizie fără greș. O 
neliniștea faptul de a fi descifrată atât de ușor. 

Ospătarul le luase de mult ultima comandă și-i lăsase singuri. 
Un număr de oameni plecaseră și alţii, mai puţini, le luaseră locul. 

— De când stăm de vorbă, a și trecut seara, observă Emma, 
destul de surprinsă. 

— Ştiu, dădu el din cap. Toate lucrurile pe care nu le-am spus în 
Mexic... 

— Fiindcă erai atât de furios că-ţi apărusem în prag. 

— Iar tu, zâmbi Jack, erai la fel de furioasă pe mama ta... și, î 
unele momente, pe mine. 

— Să zicem că ploaia a fost de vină, propuse echitabil Emma. 

— S-a făcut, fu Jack de acord. Haide, să plecăm de-aici şi să 
admirăm luna. 

Achită nota și ieşiră din restaurantul aproape gol. Când pășiră 
afară, Emma observă că Mercedes-ul era parcat tot în faţă, iar sub 
ştergătorul de parbriz avea vârâtă o înştiinţare de amendă. 

— Așa le trebuie, declară ea. Câtă nesimţire, să parchezi exact pe roșu... 

În timp ce Emma vorbea, Jack se duse la mașină, luă înștiinţarea 
și o băgă în buzunar. Nici unul dintre ei nu scoase o vorbă, deși 
amândoi încercau să nu zâmbească. 

— Te conduc până la mașină, spuse Jack, potrivindu-și pasul cu 
al ei. 

O luă de mână, iar atingerea neașteptată o surprinse pe Emma. 
N-o mai atinsese de când își luară rămas-bun, în Merida. Privind în 
jur, discutând despre împrejurimi, încercă să se prefacă indife- 
rentă, dar îi era foarte greu, cu mâna lui caldă și fermă ţinând-o 
strâns pe a ei. 

Merseră pe străzile tăcute, spre mașina Emmei, Acea parte din 
Hollywood nu mai era ceea ce fusese odinioară. Îi lipseau stilul, 
eleganța și verva din trecut. Emmei îi amintea de bătrânele actrițe 
pensionare care continuau să locuiască acolo, în apartamente 
elegant-jerpelite, încercând zadarnic să se agate de gloria și 
sclipirea zilei de ieri. 

Când își exprimă sentimentele în legătură cu timpurile apuse, 
Jack fu, ca de obicei, de altă părere. 

— O mare parte din toată vraja asta a fost creată de agenţii de 
publicitate. E romantic să priveşti în trecut și să crezi în mituri. lar 
tu, Emma Dixon, ești o romantică incorigibilă. 

O ţinea cu un braț pe după umăr și își aplecă spre ea capul atât 
de încet și tandru încât, un moment, Emma nu făcu decât să stea 
nemișcată, ca şi cum ar fi privit de departe doi străini. Bărbatul îi 
atinse buzele. Socată, îi lăsă buzele să-și facă de cap cu ale ei, 
cedând fiorului sărutării. Pe dinăuntru trepida și constată că se 
destinde, în timp ce o inunda o senzaţie de căldură. 

Jack îi simţi trupul cedând și o trase mai aproape, încer- 
cuind-o cu ambele brațe, revendicându-i gura cu gura lui 
flămândă, insinuându-și limba între buzele ei și în gingășia 
catifealtă dinăuntru. În acel moment, Emma începu să se zbată. 
Era o luptă fără rost, căci de-acum fusese absorbită de sărut şi 
învinsă. Capul i se învârtea; picioarele-și pierduseră orice pu- 
tere; braţele, în timp ce încerca să-l respingă, nu aveau nici un 
efect. 

Glasul lui era un murmur scăzut, răgușit. 

— Emma, vino acasă la mine. 

Urmă un moment de tăcere. 

— Cu programul meu și aranjamentele tale, nu prea avem timp. 

Buzele lui îi mângâiară fruntea, iar respiraţia îi scăldă caldă și 
dulce pielea. 

— De ce să pierdem putinul timp pe care-l avem? Te rog, Emma. 

Gândurile Emmei clocoteau intens. Invitatia lui o surprinsese, 
dar în fond Jack era un om atât de decis, stăpân pe situaţie și sigur 
de sine. Trecuse mult timp de când nu mai întâlnise un asemenea 
bărbat. Ba chiar, se întreba dacă vreodată cunoscuse unul ca Jack. 

In cele din urmă răspunse, descurajându-l, dar tot fără să ia nici 
o hotărâre: 

— Şi spuneai că nu ești impulsiv. 

— A, ştiu exact ce fac, suflă el ușurel peste șuvițele de păr care i 
se cârlionţau în jurul frunţii, gândindu-se cât de plăcut era s-o simtă 
în braţele lui, cât de bine i se potrivea trupul peste al său. 

— Dar nu știu eu ce fac, replică Emma, cu mai multă sinceritate 
decât ar fi preferat Jack să audă. 

— Deja am petrecut o noapte împreună, Emma, insistă el. Însă 
îți promit că asta va fi altfel. 

— Eu... eu nu... 

Fraza rămase în aer. Se gândea la Mexic și la deșteptarea cu Jack 
în apropiere. Își amintea intimitatea momentului. Apoi, trăgând 
adânc aer în piept, își regăsi hotărârea. 

— Toate merg prea repede, Jack. Saltul din Mexic la Hollywood 
e prea mare pentru mine. Am nevoie de mai mult timp. 

Nu se așteptase să-l mai revadă pe Jack Winston, necum să 
încheie seara în braţele — sau în patul — lui. Îi cunoștea reputația, 
dar nu-l cunoștea pe el. Tinându-și respiraţia, Emma îi aștepta 
răspunsul... furia sau disprețul. Nu se alese nici cu una nici cu alta. 

In schimb, Jack o strânse cu putere. 

— F-n regulă, Emma. M-oi fi mișcând eu cam repede, dar nu mă 
las descurajat prea ușor. De fapt, sunt foarte hotărât în legătură cu 
ceea ce vreau... și, de obicei, obțin. 

Emma oftă, spunându-și din nou cât de diferiţi erau. EI era atât 
de decis, ea atât de şovăitoare. 

— La ce te gândești, cu toate oftaturile astea? 

Işi lăsă capul pe spate, privindu- l. 

— Mă gândesc că e timpul să plec. 

Încet, se îndepărtă de el, desprinzându- -se din brațele lui, 
respingându-i -i căldura trupului. Era dificil, însă își dădea seama cât 
de mult ar fi preferat să rămână în braţele lui calde. 

— Trebuie să mă duc acasă, repetă ea, de astă dată mai cate- 
gorică. 

Jack dădu din cap și o urmă până la mașină. Exact când 
deschidea portiera, întinse o mână și-i atinse obrazul. 

— Eşti sigură că așa vrei? 

Emma clătină din cap, cu un zâmbet răutăcios. 

— Nu, nu sunt deloc sigură, dar tot plec. 

Se aşeză în mașină și porni motorul. 

Jack ridică din umeri, a resemnare. 

— Am să te sun când mă întorc de pe Coasta de Est. Prezint un 
articol la Columbia și voi fi plecat câteva zile. Rezervă câtva timp 
pentru mine, când mă întorc. 

— De acord. 

li făcu cu mâna, în timp ce pornea mașina cu spatele, ieșind din 
parcare. Deci, povestea lui Jack $ și a Emmei avea continuare. Gândul 
o făcu să zâmbească — și să tremure. 

În timp ce Emma se îndepărta, Jack rămase pe loc, privind-o. Cu 
femeia asta, nu părea să existe nici o cale de a ocoli inevitabilul. 
Mexicul ar fi putut să fie sfârșitul, dar apoi Emma apăruse la M.B.S. 
şi toate sentimentele de nevoie, dorinţă şi curiozitate în legătură cu 
ea ieșiseră din nou la suprafață. 


Capitolul 5 


După o săptămână de alegere a noii piese, comenzi de caiete 
pentru roluri, distribuiri și repartizări ale activităţilor de culise, 
Emma și elevii erau gata pentru prima lectură. Dar entuziasmul 
iniţial al copiilor, care o îndemnaseră să programeze ore de trei ori 
pe săptămână, începu să se risipească înainte de a termina prima 
scenă. Emma le stârnise pofta la început, cu descrierea povestirii, 
însă nu era surprinsă de blocaje, care însoțeau de obicei prima 
lectură a oricărei piese și adesea erau provocate de nervozitate. 
Gașca aceea de puști avea nevoie de mult timp pentru a se 
deprinde cu noile personaje și decoruri. 

— Piesa asta-i o tâmpenie, dom'le, bombăni Angel. 

Își adunaseră scaunele în cerc, iar Angel stătea lângă Emma. Nu-i 
putea trece cu vederea comentariul, dar preferă să nu răspundă. 
Totuși, când se făcu auzit un al doilea glas, de aceeași părere, 
Emma se hotări să întrerupă lectura pentru una din prelegerile ei. 
O așteptau, la fel cum și ea aștepta nemulţumirile și le făcea 
întotdeauna jocul. 

— Voi aţi ales „Picnic”, le reaminti. 

— Bate de departe „Orașul nostru”, răspunse unul dintre ei, cu 
un geamăt. 

— Atunci, haideţi s-o citim doar până la capăt și să vedem cum 
sună, înainte de alte comentarii. 

Emma încerca să le vorbească tinerilor la un nivel care 
presupunea că ei aveau un vocabular la fel de bogat ca al ei. N-o 
întrebau niciodată ce însemna un anumit cuvânt, dar ea ştia că 
puteau deduce sensurile din context și era răsplătită de fiecare dată 
când câte unul dintre cuvintele ei apărea în conversațiile lor. 

— Haide, Teresa, o îndemnă ea pe fata care avea să joace princi- 
palul rol feminin, e rândul tău. 

Teresa citi replica, fără entuziasm. 

— Nu mă pot pune în legătură cu ce spune, explică ea cu drama- 
tism, adăugând o explicaţie mai simplă: vreau să zic, să meargă 
drept — şi nici măcar nu face treaba aia cu el. 

— Teresa nu se poate pune în legătură cu virginitatea, ciripi una 
dintre fete. Erau șapte în distribuţie și toate vorbeau la fel de fără 
perdea ca și băieții. 

— Nici eu nu mă pot pune în legătură cu condusul unei „vergi 
fierbinţi”, nenică, protestă Juan. | 

Emma îi întrerupse din nou. Începea să se sature de toate 
prostiile lor. 

— Mai scutiţi-mă, copii. Citiţi piesa până la sfârșit. Teresa va 
începe să-și înțeleagă personajul, iar voi, ceilalți, la fel. Starea se va 
crea din mers. Mai încearcă, Teresa. Inainte de a termina, Madge o 
să-ți placă. 

Mai fu nevoie de o scenă și câteva bancuri, înainte ca perso- 
najele să-nceapă să se însuflețească pentru cei unsprezece 
adolescenţi de cartier. Asta era esenţialul, își spunea Emma, faptul 
că niște copii care în viaţa lor nu părăsiseră zona central-sudică a 
orașului Los Angeles, care trăiseră în găști, cutreierând străzile 
după voia inimii, puteau să se identifice cu personajele din „Picnic” 
şi să le dea viaţă. Talentul lor se vedea cu ochiul liber; Emma avea 
încredere că urma să-și arate strălucirea, făcând imposibilul posibil, 
incredibilul credibil. Nu era dezamăgită niciodată. 

Nici seara aceea nu făcu excepţie. După două ore de lectură, 
terminaseră piesa, iar pe scena goală nu se mai afla nimeni care să 
nu se simtă mișcat de ceea ce realizaseră. Nici unul dintre ei nu-și 

exprimă emoția, dar Emma nici nu se așteptase la așa ceva. Le 
simţise fervoarea. Piesa avea să reuşească. Își închise cartea și se 
rezemă de spătarul scaunului, cu braţele încrucișate pe piept și faţa 
radioasă, gata să-i felicite, când observă o mișcare în fundul 
încăperii pustii. Ca unul, toţi cei de pe scenă se întoarseră să se uite 
în întuneric. O siluetă înaltă se desprinse de pe un scaun metalic 
pliant, pornind spre scenă. 

— Cu siguranță, a fost o lectură interesantă, începu Jack 
Winston, în timp ce se rezema de rampă, privindu-i. 

— Cum ai...? dădu Emma să întrebe. 

— Toată ziua am încercat să dau de tine. Am telefonat la studio, 
acasă, la maică-ta. Ştiam eu că aveam să-ţi dau de urmă, într-un târziu. 

Din spatele Emmei se auzi o rumoare de fluierături și monosi- 
labe. Nu le dădu atenţie. 

Jack le ignoră și el. 

— Sunt un tip hotărât, zâmbi el mieros. Ce zici de-o cină? 

Emma dădu să refuze neașteptata invitaţie: 

— E târziu și nu sunt îmbrăcată cum se cuvine. 

Atâta lucru era adevărat. Purta teniși, blugi decoloraţi și o 
cămașă bărbătească, înnodată pe talie. 

— Poţi să te schimbi, o privi Jack de jos în sus, în timp ce 
interjecțiile se înteţeau. 

— Altă dată, poate, răspunse ea, adăugând apoi grăbită: dă-mi 
voie să te prezint clasei, dacă pot tăia efectele sonore. 

Era mai uşor de zis decât de făcut. Remarcile continuară. La 
început, fură spirituale, dar inofensive. 

— Ce să-ţi povestesc! 

— Bravo, duduia Emma! 

— Pă felie! 

Apoi, începură să degenereze spre o sugestivitate pe care Emma 
ştia că n-o putea opri. Trebuia să continue până când curiozitatea 
în legătură cu Jack se atenua. În sfârșit, când elevii ei începură să se 
sature de propriile lor glasuri, Emma reluă, ca şi cum nimic nu s-ar 
fi întâmplat: 

— Gaşcă, ăsta-i Jack Winston. 

Apoi gesticulă larg cu mâna. 

— Trupa din Vitrină. 

Așa cum sperase, câţiva dintre tineri, mai ales fete, pășiră 
înainte, spunându-și numele. Numai vreo doi-trei se întoarseră, 
indiferenți, deși știau cine era. 

— Mata ești tipul care-a făcut emisiunea aia specială la televizor 
despre Amazon, își aminti Angel. 

Jack dădu din cap. 

— Mare brânză, aruncă unul dintre cei neimpresionaţi. 

Angel nu ascultă. 

— Și cum ai făcut-o? vru el să ştie. Vreau să zic, imaginea cu anaconda. 
Știu că tre’ să fi fost trucaj, da’ mie mi s-a părut de-adevăratelea. 

— A fost adevărată, răspunse Jack, iar tinerii se potoliră destul 
timp ca să le explice filmarea. Urmară câteva întrebări, câteva 
mormăieli și, la sfârșit, ceva îndoieli. Jack se străduise cât putea, dar 
tinerii nu reacționaseră conform așteptărilor lui. Sub privirea 
neliniștită a Emmei, încercă din nou: 

— Ce vă ţine pe voi alături de teatru, copii? Probabil aveţi 
sentimente foarte puternice pentru actorie. 

— E ca lumea, răspunse Angel, nici chiar el nu era dispus să-și 
arate entuziasmul. 

— Ne adunăm de pe străzi, fu un alt răspuns. 

Emma porni în jurul scenei, cu mișcări calme și eficiente, 
stingând luminile. Era timpul să pună capăt situaţiei, înainte ca 
tinerii să se ia cu adevărat de Jack. Erau capabili de violenţe verbale; 
o știa, ea însăși suferise în trecut. Angel și încă vreo doi continuau 
să fie interesaţi de discuţiile despre tehnicile cinematografice ale lui 
Jack, dar majoritatea îi redusese de mult la tăcere. Emma stinse 
ultima lumină și cobori treptele laterale ale scenei. 

— O.K., gașcă. S-a făcut târziu, închidem prăvălia. 

— Nu vrei decât să te cari cu gagiul ăsta țapăn, replică unul 
dintre ei, iar Emma se mai relaxă cât de cât. Reveniseră pe 
terenul lor de conversaţie, iarăşi numai zâmbete, sprâncene 
înălțate şi interjecţii. Fără prea multe mârâieli, începură să eva- 
cueze teatrul. 

— Așa-ţi petreci trei seri pe săptămână? întrebă Jack, când ulti- 
mul dintre tineri dispăru pe ușă. 

— De obicei, numai două, în afara cazurilor când începem o 
piesă nouă. 

— O să-ţi fie greu, poate chiar imposibil, să faci ceva folositor din 
pleava asta. 

— Imi pare rău că a trebuit să le suporţi focul de artilerie, Jack, dar 
așa sunt ei, încercă ea să-i explice. Majoritatea au gânduri foarte 
serioase cu ceea ce fac aici. Și îi interesează și ce faci tu. Pariez că, dacă 
ai accepta să tii un seminar de cinematografie, s-ar prezenta cu toții. 

— Nu și dacă purtarea lor de astă-seară a fost cu intenţie. 

— Tot ce făceau era să te tatoneze, Jack. E un comportament 
normal. Strada i-a învăţat să fie prudenţi și să nu aibă încredere în 
nimeni din cealaltă parte a lumii. Tu ai succes și au nevoie de timp 
ca să se obișnuiască să stea faţă-n fată cu succesul. Sunt invidioși, 
pentru că l-au dorit toată viaţa și le-a fost inaccesibil. Au mers atât 
de mult pe drumul spre... 

— Emma, O întrerupse el, ce scop au toate astea? 

— Păi, să le ofer copiilor o recreere, să găsesc și să cultiv noi tal- 
ente, să le dăruiesc o ieșire... 

— Nu, nu la asta mă refeream. Ce ai tu de câștigat? 

Emma privi prin sala întunecată, unde nu mai ardea decât un 
bec deasupra ușii din faţă. Scena propriu-zisă era mică, având 
culisele abia atât de încăpătoare încât să adăpostească panourile de 
la montările trecute, care fuseseră toate revopsite de câteva ori. 
Cabine nu existau; băieţii își schimbau costumele după cortinele 
laterale, iar fetele se schimbau cu rândul la toaletă. Dar, când sosea 
seara premierei, prin aer începea să plutească vraja. 

— Îmi place, răspunse Emma cu simplitate. Și poate, într-o zi, 
dacă reuşim să răzbatem... Costă mult să conduci un teatru. Însă 
aceia dintre noi care joacă în seriale de după-amiază sunt foarte 
bine plătiţi. 

— Vrei să spui că ai investit propriii tăi bani în treaba asta? E alta 
dintre operele tale de caritate? 

Emma dădu din cap. 

Jack se desprinse de scenă, așezându-se lângă Emma în rândul 
întâi, unde se instalase ea la sfârșit. Era tăcut, ceea ce o ispiti să-l 
provoace: 

— Şi tu predai. 

— La o universitate, preciză Jack. Unde sunt bine plătit și de 
unde primesc și subvenţii pentru cercetare. Nu se prea compară. 

— Ei bine, mie nu-mi pasă, spuse indiferent Emma. Mi-e drag 
teatrul ăsta. Unul dintre copiii mei a primit o bursă și am descoperit 
câţiva actori foarte buni. 

Se ridică, oprindu-se în faţa scenei. Jack o atinse pe braţ. 

— Nu te critic, comentam doar. 

— Toată lumea... 

— Eu nu Sunt toată lumea, Emma. 

Asta era cu siguranță adevărat, își spuse ea. 

— Fi bine, ești la fel de negativist în legătură cu teatrul. N-oi fi 
făcând eu documentare genială și populară despre civilizațiile din 
trecut... 

— Nu mă interesează nici banii, nici rata de audienţă, Emma, o 
întrerupse Jack, apărându-se în fața ei pentru prima oară. Mă 
interesează să prezint o viziune asupra istoriei, de pe urma căreia 
să putem învăţa și câștiga, când ne confruntăm cu decizii impor- 
tante cum ar fi cele privitoare la mediu, spaţiu, război și pace. Astea 
sunt probleme grave, care pot fi analizate mai inteligent, dacă știm 
câte ceva despre cele întâmplate în trecut. 

— Inteleg, răspunse Emma, punându-și caietul în geantă și 
îndepărtându-se de el. Dar și scopul meu e la fel de onorabil, cred. 
Dacă pot salva măcar un băiat sau o fată de a fi lovit sau chiar 
omorât într-o luptă de stradă între găști, dacă-l pot trimite la 
colegiu, ca să-și facă o viaţă mai bună, înseamnă că am realizat la fel 
de mult ca tine, cu toate documentarele tale. 

Inainte de a termina, ajunsese la jumătatea culoarului dintre 
scaune, iar Jack observă clar că se supărase. 

— Şi între timp ce se întâmplă cu Emma Dixon? 

— Nu mă înţelegi chiar deloc, Jack? îl întrebă, mergând spre ușă. 
Voi fi actriţă. 

Se întoarse cu faţa spre el, în întuneric. 

— Am deblocat încuietoarea. Când pleci, ajunge să tragi ușa 
după tine. 

Emma păși afară, conștientă că reacţionase exagerat. Ultima 

smucitură din cap, la ieșire, provenea direct din filmele de serie B. 
Nu-i păsa. Crezuse fiecare cuvânt pe care-l rostise și se bucura al 
naibii de tare că-și exprimase opinia, chiar dacă asta însemna că 
n-avea să-l mai vadă niciodată. 

Maşina ei era parcată pe locul viran de lângă teren. Doi tineri 
stăteau rezemaţi de ea, vorbind încet. Emma nu-i recunoscu și știa 
că n-ar fi fost prudent să se apropie. Jenată, se întoarse și bătu în 
ușă. Jack îi deschise imediat. 

— Nu rămân niciodată ultima, îi explică ea, pe un ton de scuză. 
De obicei, închide Juan și... în fine... lângă mașina mea sunt doi 
băieţi. 

Jack ieși, închizând ușa în urma lui. O luă de mână și păși pe 
trotuar. 

— Unde ţi-e mașina? 

— Acolo, îi arătă ea. Pe locul viran. 

Cei doi tineri îl văzură imediat pe Jack, părură să-l măsoare din 
priviri și, probabil hotărând să nu-și încerce norocul, porniră cu 
pași țanţoși pe strada pustie. Jack o conduse pe Emma la mașină 
fără nici un comentariu, dar ea știa ce gândea: tot ce spusese 
dovedea că nu-și putea purta singură de grijă. Se despărţise de el 
cu un gest teatral grandios. Iar acum, iat-o din nou îndatorată lui. 

— Iţi mulțumesc, spuse, când ajunseră la mașină. 

Se întrebă dacă avea să încerce s-o sărute din nou. La urma 
urmei, împrejurările ultimului sărut nu fuseseră cu nimic mai puțin 
romantice. : 

N-o sărută — nici măcar nu încercă. In schimb, vorbi din nou: 

— Ştii, nu te-am urmărit și n-am venit până aici, în pustietatea 
asta, ca să mă cert cu tine pentru niște puști. 

— Ştiu, răspunse ea, spășită. Cum s-o fi întâmplat?... Cearta 
noastră. 

— Să zicem doar că a fost o discuţie aprinsă. Am spus ce gân- 
deam; și tu la fel. E clar că nu suntem de acord în legătură cu teatrul 
ăsta. 

Emma dădu din cap cu tristeţe, iar Jack continuă: 

— Dar, dacă noi doi am avea mai mult timp împreună, poate 
reușești să mă convingi. 

— Tu ești cel care a lipsit din oraș... începu ea. 

— Ştiu, dar acum m-am întors. Ce zici de-o cină, și fără certuri — 
vreau să zic, fără discuţii despre copii sau teatru. 

Era târziu și o ajunsese oboseala. Dar Jack își sacrificase timpul 
pentru a-i da de urmă la teatru și a-i arăta că-l interesa munca pe 
care o făcea — cel puţin, suficient ca să se certe în legătură cu ea. 
Dintr-o dată, nu mai păru deloc atât de târziu, şi nici oboseala n-o 
mai simti. 

— Vino cu mașina după mine până acasă, ca să mă schimb, 
propuse Emma. Pe urmă, aș veni cu mare plăcere la cină. 

Inainte de a apuca să se răzgândească, îi dădu adresa și demară. 


* 


* 
* 


— Max o să-ți țină de urât până fac eu un duș. Nu-i așa, Max? 
Motanul își săltă cele șase kilograme de pe canapeaua unde stătuse 
tolănit și porni nepăsător pe podea. Se trânti la picioarele lui Jack, 
îşi încolăci coada în jurul fundului și începu să se uite la el cu o 
curiozitate de-a dreptul nerușinată. 

Jack îi evită ochii care nici nu clipeau, privind-o pe Emma cum 
se retrăgea prin hol. Apoi, se uită prin living, care părea să reflecte 
stilul ei de viaţă — multicolor și vesel. Ceramica mexicană împărțea 
același raft cu un ceainic de Staffordshire; pe podea se afla un teanc 
enorm de cărti, lângă un fotoliu cu aspect comod, iar plantele 
abundau. Cretonul imprimat al canapelei părea cea mai caracteris- 
tică alegere pentru Emma: galben-viu și verde-deschis, pe fond alb. 

Jack se îndepărtă de pisică, pentru a se așeza pe canapea. Max, 
însă, mulţumit de trecerea în revistă a vizitatorului, îl urmă. Peste 
un sfert de oră, când Emma reveni în cameră, Max reușise să se 
instaleze la picioarele lui Jack, lăsând un strat subţire de fire de 
blană pe manșetele pantalonilor kaki. Jack nu observase; o privea 
pe Emma. 

Se schimbase într-o pereche de pantaloni marinărești albi și o 
bluză de culoarea piersicii. Dinspre ea emana un parfum minunat. 

— Nu numai că arăţi senzaţional, dar și miroși frumos. 

— Mulţumesc, răspunse ea, spunându-și că și el arăta la fel de 
senzaţional. Uitase cât de chipeș era, cât de copleșitor de masculin. 
Părea aproape deplasat, în livingul ei mic și feminin. 

— Iar acum, că suntem singuri... 

Privi în jur, după motan. Max se instalase pe un raft cu cărți. 

— Mă rog, aproape singuri, se corectă el, hai să ne salutăm cum 
se cuvine. 

Făcu un pas spre ea, captându-i privirea și reţinându-i-o în 
intensitatea ochilor săi verzi. 

Emma își simţi bătăile inimii accelerându-se, în timp ce Sam 
venea spre ea. Se gândi la primul lor sărut — singurul lor sărut — iar 
amintirea era într-adevăr foarte plăcută. Instinctiv, întinse braţele 
spre el. 

— Gata cu discuţiile, spuse Jack, cuprinzând-o în îmbrăţișarea 
lui. 

li plăcea felul cum o simţea, cuibărită la pieptul lui; îi plăcea 
fermitatea trupului ei și tăria sânilor, precum și felul cum părul ei 
îi gâdila nasul. În tot timpul călătoriei se gândise numai la ea; 
Emma s-ar fi mirat să afle cât de des. Apoi, se gândise din nou la ea, 
în acea zi, și petrecuse toată seara încercând s-o găsească, numai 
pentru ca toate încercările sale să fie cât pe ce a fi zădărnicite de 
plecarea ei furioasă. Nu trebuia să uite acest lucru. Emma era o 
femeie care ţinea la convingerile ei. 

Se simțea hămesit după ea și, în timp ce o săruta, își dădu seama 
cât de uriașă îi era dorința. Gura ei era dulce ca mierea și-i exploră 
pe îndelete interiorul mătăsos, ţinându-i capul între mâinile sale 
puternice, astfel încât să nu aibă nici o șansă de a se desprinde din 
sărut. 

Emma, însă, nu voia să se desprindă, iar când sărutarea se sfârși, 
Jack fu acela care se mișcă primul, dezlipindu-și buzele de ale ei și 
îngropându-și faţa în mătasea moale a părului ei. 

— Em... începu el, cu glas sugrumat. 

Chiar atunci începură bubuiturile, un şir de bătăi sonore și 
neînduplecate în ușa din față. Incercară să nu le ia în seamă, dar 
ciocănelile stăruiau. 

— Scapă de el, orcine-o fi, îi murmură Jack în păr. 

— Bine, acceptă Emma. Am să-ncerc. 

Se smulse din braţele lui Jack și porni spre ușă, deloc grăbită de 
bătăile năprasnice care păreau să devină cu fiecare clipă tot mai 
zgomotoase și mai disperate. Nu ezită decât atâta cât să-și schimbe 
expresia cu una de răceală neospitalieră, și deschise ușa. In faţa ei 
stătea un tânăr înalt, cu aspect hărțuit. 

— Slavă Domnului că ești acasă. Mare necaz pe capul meu! A, 
salut, privi el spre Jack, zâmbind. Eu sunt Clay. Fratele Emmei. 

— Intră, Clay, îl pofti Emma. El e Jack Winston. 

— A, mda, profu’ de care vorbeşte mama tot timpul, şi-i întinse 
lui Jack o mână mare cât o lopată. 

Fratele și sora aveau aceeași coloraţie — ochi albaștri, păr 
blond-sandre, câţiva pistrui — dar pe când Emma era mignonă, Clay 
era un gigant, înalt de cel puţin un metru nouăzeci, cu braţele 
musculoase și umeri ce umpleau tot cadrul ușii. Era un om care ar 
fi trebuit să-și poată purta singur de grijă, observă Jack, deși în acel 
moment părea complet neajutorat și dependent de sora lui. 

— Am rămas fără curent, explică el. Lucram la un program de 
computer foarte important și deodată, bing! Nimic. 

Emma clătină din cap. 

— Iar ai uitat să plătești lumina. 

— Așa se pare, recunoscu el spășit, dar aveam atâtea pe cap. Am 
primit slujba asta babană a doua zi după ce-am venit de la schi și 
cred că am rătăcit pe undeva factura. Sau, știu eu... 

Emma îi traduse lui Jack: 

— Se întâmplă destul de des. Fratele meu nu-i un idiot gângăvit. 
De fapt, e un geniu al computerelor, pe care Silicon Valley moare 
să-l recruteze, dar el preferă să lucreze ca liber-profesionist, ca să 
poată sta acasă — în ideea că are curent electric. Mamei i-ai tele- 
fonat? Poate ar fi mai bine să te duci la ea, îi propuse Emma. 

— Mama nu-i acasă. Cred că i s-a vindecat glezna, zâmbi Clay. Am 
toate echipamentele în mașină şi-mi ajung doar câteva ore. Știi ce 
importantă e treaba asta, Em. 

— Mai ştiu și că alea câteva ore se vor prelungi toată noaptea. 

— Da, dar tot mă laşi să lucrez aici, nu-i așa? insistă el. 

— Sigur că da. Ştiai dinainte. Dar, Clay, mai strigă Emma după el, 

în timp ce se îndepărta, trebuie să-ţi pui viaţa în ordine! Nu se poate să... 
Dar fratele ei dispăruse, repezindu-se afară să-și descarce mașina. 
— Cred că am intrat în viaţa ta tocmai la timp, Emma Dixon, 
comentă Jack, cu un zâmbet ironic. 


* 
* 


Două ore mai târziu, Clay era tot acolo, tastând pe keyboard în 
camera de oaspeți a Emmei, pe când ea și Jack stăteau pe cana- 
peaua din living, despărțiți de o distanţă decentă. Pe măsuța de 
cafea se aflau resturile unei cine chinezești la pachet, pe care în cele 
din urmă o comandaseră de la un restaurant cu program de 
noapte. Clay mâncase cu ei, consumând o cantitate impresionantă, 
iar Max își cerșise partea de carne. 

Jack își termină ceaiul și se rezemă de pernele canapelei, 
încrucișându-și picioarele lungi. 

— Azi ţi-am văzut filmul. Greu le mai dai de furcă ălora de la 
spital. 

— E doar o parte din farmecul Surorii Cyndi, glumi ea, 
mulțumită în secret că o văzuse. 

— Arătai excelent. 

— Arătam doar? 

— Erai excelentă, întoarse Jack capul, arcuind întrebător o 
sprânceană. Ce este, Emma, ce vrei tu? 

— Ţi-am mai spus. Vreau să fiu actriţă. O actriţă respectată. 

— Stau și mă-ntreb, spuse el meditativ. Uită-te la toate diversiu- 
nile pe care le ai. Fratele tău. Mama. Teatrul. Copiii. Cine știe câte 
altele mai sunt? 

Emma avu înţelepciunea de a nu-i spune care mai erau. 

— Până nu-ţi faci ordine în treburi și nu-ţi clarifici viaţa, nu cred 
că vei ajunge undeva pe plan profesional, ceea ce e mare păcat, 
pentru că ai talent. 

— Toate astea mi s-au mai spus. 

— Dar se pare că sfaturile nu-ti folosesc la nimic. E timpul să te 
debarasezi de toate angajamentele, continuă Jack, cu glas ferm. 

— Încerc, spuse ea pe un ton jalnic, dar nici nu știi cât e de greu. 

— Te-aş putea ajuta să te organizezi, Emma, și cunosc mulți 
oameni de meserie. 

Lăsă aceste cuvinte să-şi facă efectul. 

— Cu ajutorul meu, cred că s-ar putea să reușești. 

— Vorbeşti serios? se răsuci Emma spre el, cu ochii mari; nu se 
așteptase deloc la așa ceva din partea lui Jack Winston. Dar de ce? 
îl întrebă. De ce ai face asta? 

— Răspunsul cel mai evident e talentul tău. Nu suport să-l văd 
cum se irosește. Mai mult, adăugă el cu obișnuitul său aplomb, sunt 
sigur că am șanse de reușită. De obicei, așa mi se întâmplă. 

Jack Winston nu se declarase niciodată modest, îşi dădu seama 
Emma. 

— Celălalt motiv e mult mai egoist și personal. Cu toate 
alergăturile tale din loc în loc şi de la un proiect la altul, n-aş apuca 
să te văd niciodată. Pe de altă parte, dacă îţi organizez eu viaţa şi-ţi 
fac recomandări pentru carieră, ne va rămâne și puţin timp 
impreună. 

Emma tăcu un lung răstimp, înainte de a răspunde: 

— Deci ești serios, nu-i aşa. Vorbeşti foarte serios. 

— Cât se poate de serios, sosi răspunsul. 

Rămase iar tăcută. Dorise să-l revadă pe Jack; voise să exploreze 
mai în profunzime relaţia lor. Oricât de mari erau diferenţele în felul 
lor de a percepe viaţa, între ei exista o atracţie de necontestat. Dar 
Emma ezita să-l lase să devină stăpân pe cariera și, astfel, viaţa ei. 

li aruncă o privire furișă. Jack continua să stea rezemat de 
spătarul canapelei, expunându-și privirii ei admirative lăţimea 
pieptului. I se opri respiraţia. O dorea, sau cel puţin așa părea; cu 
siguranță, voia s-o ajute. Emma știa că ar fi trebuit să-i privească 
propunerea cu anumite rezerve, dar pe moment nu-i putea trece 
prin minte nici un motiv. 

— In regulă, acceptă ea. Cum începem? 

Jack zâmbi, îndreptându-se de spate. 

— Cu cina de mâine seară. 

— Nu pot. l-am promis unei prietene... 

— Emma... o preveni el. 

— Găsesc eu o cale să scap, îi promise Emma. Dar cu timpul tău 
cum rămâne? 

Ridicându-se în picioare, Jack se întinse, cu brațele deasupra 
capului. 

— Imi voi găsi timp pentru toate. Eu sunt organizat, mai spuse 
el fudul, întinzându-i o mână. Hai să mă conduci la ușă, pentru un 
sărut de noapte bună, scurt și nevinovat. Arătă cu capul spre 
camera de musafiri unde se chinuia Clay. 

Sărutul nu fu nici scurt nici nevinovat, iar când luă sfârșit, Emma 
se ghemui comod în braţele lui. 

— Cred c-o să-mi placă formula asta. 

— Suntem doi de aceeași părere, replică el cu glas senzual; tonul 
lui îi trimitea Emmei fiori pe șira spinării. Te doresc, Emma. 
Trebuie să ştii asta și, dacă voi fi nevoit să devin Pygmalion ca să-mi 
petrec timpul alături de tine... 

Expresia de pe chipul lui comunica o dorinţă atât de deschisă și 
sinceră, încât Emmei i se puse un nod în gât. 

— Te-am dorit din dimineaţa aceea, în Mexic, murmură el. A 
trebuit să fac un mare efort de voinţă ca să nu mă urc în hamac 
lângă tine. 

Emma se întrebă ce s-ar fi întâmplat în acel moment, dacă nu-i 
pica pe cap Clay, ca oaspete nepoftit. 

— Doi într-un hamac... s-ar fi putut să fie dificil. 

Vocea i se cam frânse, în încercarea de a o lua în glumă. 

— A, mă descurcam eu, replică Jack, revenind la vechea lui 
siguranţă de sine. 

Emma nu se îndoi nici un moment. 


Capitolul 6 


Jack se uită la ceas. Drumul până la teatrul din vestul orașului 
Los Angeles, unde se ţinea proba, durase mai mult decât se aștep- 
tase el. Totuși, se oferise s-o însoţească pe Emma, trecând peste 
obiecțiile ei. Tocmai când își consulta pentru a doua oară ceasul, 
Emma deschise portiera mașinii și se aşeză lângă el. 

— Nu cred c-am luat-o, spuse ea, fără nici o introducere. 

— Mie mi s-a părut că te-ai prezentat foarte bine. Jack porni 
motorul, înscriind apoi mașina în trafic. 

Ea îi aruncă o privire acuzatoare. 

— Ai spus că aștepți afară. Ai spus... 

— Ce dracu’, Em, doar ştiai c-aveam să mă strecor înăuntru să 
arunc o privire. 

Emma oftă dramatic: 

— Ei bine, am fost groaznică, așa-i? 

— Ba n-ai fost deloc, o contrazise el. Iar dacă n-o iei pe asta, o 
vei câștiga pe următoarea, adăugă, pe un ton filozofic. Nu poţi să 
reușești fără să mai și perzi din când în când. 

Gemând, Emma se rezemă de spătarul din piele moale. 

— Tie ţi-e ușor să vorbeşti, bombăni ea. 

— Haide, iubito, am avut şi eu destule eșecuri. Uită-te numai ce 
s-a întâmplat cu noi doi, observă el sec. 

Emma întoarse scurt capul, să vadă dacă glumea. Nu glumea. 

— Ce-i cu noi? 

— M-am implicat, spuse Jack cu o strâmbătură, ca să pot petrece 
mai mult timp cu tine, să te-ajut să-ți elimini deșeurile din viaţă — și 
ce s-a întâmplat? Eşti mai ocupată ca oricând. 

— Ştiu, confirmă Emma cu jale. Se pare că niciodată n-aveam 
timp destul. 

— Atunci, să profităm la maximum de ceea ce avem. 

Pe neașteptate, Jack coti pe o stradă laterală, ajungând într-un 
părculeţ. Peisajul era banal — câţiva palmieri, un eleşteu plin cu 
nuferi şi o bancă pe care stătea la soare un cuplu vârstnic. In timp 
ce oprea motorul, el comentă: 

— Cam trist, nu? Reduși la mozoleală într-un parc, ziua-n amiaza 
mare. 

— A, asta facem noi aici? Emma ridică braţul fotoliului, 
cuibărindu-se lângă el. Nu-i prea ușor, în Mercedes-ul ăsta. 

Incerca să-și păstreze buna dispoziţie. 

— Nu e nici măcar posibil, în timpul care ţi-a mai rămas până 
la cursul de educaţie vocală, răspunse el, fără a arăta aceeași 
veselie. 

— Tu mi-ai propus să urmez lecţii de canto, îi aminti Emma. 

Jack își amintea. De fapt, își amintea toate ideile lui măreţe din 
urmă cu trei săptămâni, când se apucase cu atâta optimism de 
Proiectul Emma. li ordonase s-o lase mai moale cu operele ei de 
altruism și să devină mai egoistă, concentrându-se asupra Emmei 
însăși. Ei bine, o făcuse, cu înverșunare — cursuri, probe și repetiţii, 
care-i lăsau foarte puţin timp pentru Jack. 

— Mă întreb dacă am avut dreptate, medită el. Poate că, luând 
mai puţine lecţii... 

— Dar m-ai auzit cum cânt, Jack. 

El tăcu o clipă, după care spuse încet: 

— Continuă cu lecţiile, Em. 

Emma își dădu capul pe spate și râse, bucuroasă că tensiunea 
dintre ei avea să se risipească. Râsul său era la fel ca toate celelalte 
din viaţa ei — deplin, fără întreruperi. In sunetul acela se simţea o 
asemenea bucurie, încât inima lui Jack făcu un mic salt, la fel de 

neașteptat ca decizia sa de a opri mașina. Instinctiv, cuprinse fața 
Emmei în mâini. 

— O faţă atât de dragă, murmură el. Aș dori s-o pot vedea mai des. 

Emma îi zâmbi și ridică mâna să-l atingă ușurel pe obraz. 

În timp ce-i simţea degetele pe piele, Jack se întrebă ce i se 
întâmpla. În toiul unei zile când ar fi trebuit să lucreze, stătea în 
mașină, lângă un părculeţ părăginit, cu Emma lângă el. O adusese 
la probă fiindcă avea nevoie de sprijinul lui, își spusese Jack. Dar 
acesta nu era singurul motiv. Dacă stătea să-l analizeze, ştia prea 
bine că ar fi fost perfect capabilă să ajungă acolo de una singură. Se 
afla aici fiindcă el însuși avea nevoie de compania ei. 

Viaţa cu Emma devenea tot mai derutantă, de la o zi la alta. 
Momentele lor împreună se înghesuiau între întâlniri, cursuri, 
înregistrări la M.B.S. şi repetiţii cu acei delicvenţi minori. Jack își 
impuse să se oprească. Făcea eforturi eroice să-și stăpânească atât 
nervii, cât și limba, când venea vorba de puștii ăia, deși părerile nu 
i se schimbaseră cu nimic. 

— Ce zici de diseară, Emma? 

— Copiii. 

El scrâșni din dinţi și încercă din nou: 

— Mâine seară? 

— N-am nimic! se lumină ea la față. O zi plină la studio, apoi sunt 
liberă. 

Jack reuși s-o tragă puţin mai aproape. 

— Vreau să-ţi arăt o parte din filmul de la Nak-mal și, ca să te 
testez, voi găti până și cina. 

— Ce fată ar putea să te refuze? Emma îi depuse pe buze un 
sărut uşor ca o pană, după care își înclină puţin capul, privindu-l 
încruntată. Nu, continuă ea gânditoare. Asta n-a fost un sărut 
Dixon-Winston atestat. 

Se aplecă din nou spre el, de astă dată întredeschizând ușor 
gura. 

Jack îi luă ușurel buzele într-ale lui, savurând sărutul, lăsându-l să-i 
invadeze simţurile. li plăcea senzaţia atingerii, a gustului și a mirosu- 
lui ei. Una din mâinile lui îi răsfiră părul, iar cealaltă îi mângâie 
spatele. Ştia că ar fi trebuit să se simtă prost, giugiulindu-se într-o 

mașină în plină zi, dar nu se simţea deloc așa. Se simțea minunat; 
totuși, şi-ar fi dorit să sosească seara de a doua zi. 

Emma se desprinse prima, aproape cu nervozitate. Sărutările lui 
Jack păreau s-o prefacă în gelatină. De fiecare dată când o săruta, 
parcă ar fi fost pentru prima oară. 

— La ce te gândești, Em? 

Mâna lui continua să-i stea pe braţ, ca și cum n-ar fi vrut să rupe 
legătură dintre ei. 

— Mă gândeam că e nevoie să mă duci cu mașina la curs. Şi mă 
mai întreb, adăugă ea, răutăcioasă, dacă nu cumva ai încă un hamac 
acasă la tine... 


* 
* 


A doua zi, la filmare, Emma n-o învrednici nici c-un gând pe 
Sora Cyndi. Mintea îi stătea la seara cu Jack, care o aştepta. In 
studio era cald, aglomerație și zgomot, iar ea abia își ascundea 
iritarea, în timp ce machiorul o trăgea de perucă și-și mânuia repezit 
putul cu pudră peste faţa ei. 

— Încearcă să nu transpiri, scumpo, o sfătui el, iar Emma, în 
schimb, încercă să nu-i dea un pumn, în timp ce Gary o pisa cu 
întrebări despre motivațiile secvenţei următoare și, la câţiva pași 
distanță, maistrul de lumini zbiera spre plafon: 

— Dă A-23-u' c-un pas mai la stânga! 

Departe, sus, un electrician agil se conformă, mutând reflec- 
torul dintr-un cârlig în altul, pe șinele care se întindeau pe sub 
tavan, în timp ce maistrul de lumini revenea la pupitrul său dintr-o 
margine a studioului și începea să apese pe comutatoare. In decor, 
regizorul de platou le răgea instrucțiuni dublurilor pentru Sora 
Cyndi și Doctor Taylor. 

— Saltă capu” niţel mai sus. Nu, prea mult. Mai jos. Așa, așa. Vezi, 
Emma? strigă el peste umăr, ăsta-i unghiul! 

Lăsând-o pe biata fată nemișcată sub dogoarea proiectoarelor, 
regizorul de platou veni spre locul unde stăteau îngrămădiţi Gary, 
Emma și insistentul machior. 

— Asta-i o secvenţă cheie, copii, și vrem să vedem cât mai multă 
pasiune emanând din voi. Așa că te rog, te rog, fă-mi o favoare, 
Emma dragă, și încearcă să nu intri în umbra lui. 

Și, cu aceste sfaturi, plecă, urmat de machior cu pensulele lui. 
După o ultimă privire lungă prin obiectiv, cameramanul se retrase, 
satisfăcut. Maistrul de lumini stinse temporar reflectoarele, 
dublurile se repeziră afară din decor, iar regizorul de platou se 
întoarse spre boxă, indicând că erau gata de filmare. 

— La locuri! strigă el. 

— Te mai vezi cu Jack Winston? întrebă încet Gary, în timp ce el 
şi Emma intrau pe platou. 

— Da, şopti ea. 

— De fapt, eu nu mă aşteptam să dureze, medită Gary, în timp 
ce-și ocupau locurile în decorul unui hol de spital. Voi doi păreţi 
atât de diferiți. 

In timp ce se întreba pe ce se baza această supoziţie, Emma 
recunoscu în sinea ei că el avea dreptate. 

— Luminile! strigă regizorul de platou. 

Emma își înclină bărbia, iar Gary o cuprinse cu un braț pe după 
talie, adoptând poziţia exactă a dublurilor, spre aprobarea 
regizorului de platou. 

— Merge banda, anunţă sunetistul. 

— Şi-n plus, şopti Gary, contam pe un rateu, ca să avem mai mult 
timp pentru noi înșine — la repetiţii, adăugă el, cu un mic zâmbet 
lasciv, în timp ce o lua în braţe. 

— Acţiune! strigă regizorul de platou, iar Emma și Gary se 
transformară cât ai clipi în Sora Cyndi și Doctorul Taylor. 


x 


* * 


În timp ce se îndrepta spre cabină, la sfârșitul zilei de fil- 
mare, Emma simţi mirosul fumului de havană și știu că Sam o 
aștepta. 

— Salut, Emma, se ridică el în picioare când o văzu intrând. M-am 
gândit să trec la o parolă, dacă la telefon nu te găsesc niciodată. 

Emma își scoase peruca și se trânti pe un scaun, scuturându-și 
părul blond ca să și-l infoaie. 

— In ultima vreme am fost foarte ocupată. N-am trecut aproape 
deloc pe-acasă. 

Sam își scoase ţigara din gură, pentru a zâmbi, în timp ce se 
așeza cu grijă pe un scaun cu picioarele șubrede. Acesta scârțâi, dar 
nu se rupse sub greutatea lui. 

— Mda, am auzit că te-ai apucat din nou de lecţii. 

— Am dat o probă, Sam. Am văzut anunţul pe avizierul de la Equity. 

— Și de-asta am auzit. 

— N-am luat rolul, după cum sunt sigură că ai „auzit” și asta, dar 
mă fascina gândul să încerc. E un teatru experimental din vestul 
L.A.-ului, unde s-au montat niște spectacole bune. Regizorul a dat 
telefon azi-dimineață ca să spună că mă va chema la următoarea 
montare, și nu mă îndoiesc că așa va face. 

Emma continua să turuie, în timp ce Sam o asculta, privind-o cu 
ochii întredeschiși prin norii de fum ce pluteau în sus. 

— Puteai să-i zici şi agentului tău despre probă, Em, zise el cu un 
glas care nu încerca să-i ascundă resentimentul. 

— Sam, n-am avut timp... 

— Dacă-mi spuneai, îţi spuneam și eu: las-o baltă. Teatrul ăla e 
un flecușteţ. Nimeni nu se duce acolo să caute talente. 

— E o experiență utilă, Sam. Jack zice... 

— Aha. Acum ajungem la miezul chestiunii. Jack ăsta, și despre 
el am auzit, făcu Sam un gest cu mâna, învolburând fumul trabu- 
cului în jurul lor. Ce e, noul tău agent, sau ce? 

— Fireşte că nu, Sam. Il interesează cariera mea și încearcă să mă 
ajute, încercă Emma să-și stăpânească tonul defensiv care i se 
strecura în voce. Cu toate protestele ei, Sam o făcuse să se simtă 
vinovată. 

— Tu îl interesezi, aş zice, şi încearcă să... 

Sam nu termină comentariul care, cu siguranţă, ar fi fost cam 
decoltat. 

— Ei bine, mare păcat că nu face filme despre teatru, băiatul ăsta. 
Atunci, ar putea să-ţi pice şi ţie ceva. 

— Dar îmi pică și mie ceva, Sam, insistă Emma, întorcându-se 

spre oglindă pentru a începe să se demachieze. ÎL plac. Şi-n plus, 
mi-a dat câteva sfaturi bune. 

— Cum ar fi proba aia... își dădu Sam ochii peste cap, cu o expre- 
sie de dispreţ evident. 

Emma dădu din cap. 

— Datorită lui Jack am fost la Equity... şi-mi pun viața cât de cât 
în ordine... 

— Tot datorită lui Jack, încheie Sam în locul ei. Mă rog, cred că 
n-are ce rău să-ți facă. Tipul e pe scena hollywoodiană; este firesc 
să aibă unele relaţii. Păi atunci, dă-i bătaie, o îndemnă el bine 
dispus, folosește-ți farmecele cu el. 

Emma întoarse capul, aruncându-i agentului ei cea mai sexy 
privire de care era în stare sub o jumătate de deget de cremă rece. 

— De fapt, Sam, chiar aceleași farmece mă gândeam să mi le 
folosesc cu tine. 

— Așa? Şi de data asta ce urmărești? se aplecă Sam înainte, făcând 
picioarele scaunului să scârtâie. 

— Teatrul din Vitrină are săptămâna viitoare premiera cu 
„Picnic”. N-ai văzut nici unul din spectacolele noastre și vreo doi 
tineri au un real talent. Mă gândeam că te-ar interesa să-i reprezinți. 

— Nu mă ocup de actori-copii, Em, îi aminti Sam. 

— Pentru numele lui Dumnezeu, ştii foarte bine că nu sunt 
copii. Joacă într-o piesă pentru adulți și sunt cât se poate de credi- 
bili în roluri. Fă o încercare, Sam. Dacă nu vezi pe nimeni care să 
te intereseze, trimite alți agenţi — presupunând că-ți place specta- 
colul. Şi-o să-ți placă, Sam. Fac o treabă excelentă, cu un text care 
le e străin. 

Își împreună mâinile. 

— Te rog, Sam. 

— Fi, ăsta-i un lucru cu care pot fi de acord. Cea mai nebunească 
alegere a unei piese. 

— Tocmai asta e. Am vrut să văd dacă au disponibilităţi, ca să dea 
viaţă acelor personaje atât de diferite de ei înșiși. Și cred că au 
reușit. Le însuflețesc atât de mult, Sam! 

Sam, însă, se gândea la altceva. și scoase ţigara din gură, cu o 
expresie încruntată. 

— Ia stai puţin. Credeam că ai renunțat la toate proiectele tale, 
ca să te concentrezi numai asupra Emmei. 

— Nu în detrimentul teatrului. La copiii mei n-am să renunt 
niciodată. 

— Şi Jack Winston ce părere are de treaba asta? Sau o faci pe 
ascuns, fără știrea lui? 

— Bineînţeles că nu, Sam, protestă ea. Vorbești de parcă mi-ar fi 
frică de Jack. 

— E un profesor aspru cu studenții lui. 

Emma își șterse ultimul strat de cremă rece de pe faţă, privindu-l 
pe Sam în oglindă. 

— Eu nu sunt una dintre studentele lui, spuse ea, încăpăţânată, 
în timp ce Sam lua din nou în gură trabucul cu care gesticulase, 
apucându-l între dinţi. Așa că nu-mi spune că zic ca el și fac ca mine 
— dacă la asta te refereai. Sunt o ființă perfect capabilă și pot gândi 
și singură. 

— Nu m-am îndoit nici un moment, Emma. O clipă nu m-am 
gândit să-l duci de nas. Tu ești cea care a adus vorba de el, deci 
presupun că te îngrijorează. 

Emma nu răspunse. 

— Deci. Te îngrijorează, da. Ei bine, las-o moartă. N-ai să-ţi pierzi 
niciodată independenţa, Em. Nu vei face decât să adaugi un dram 
de hotărâre situaţiei. 

Se ridică greoi în picioare, mângâind-o stângaci pe cap. 

— De fapt, ti-o și văd în ochi. Hotărârea. Iti dă o strălucire în 
plus. Sau, poate, ceea ce văd acolo e dragostea, hmm? Oricum, dă 
bine. Intre noi fie vorba, cred că Sora Cyndi va fugi de pe cori- 
doarele Spitalului Orășenesc. Era și timpul. Ai făcut aici o treabă 
bună dar, ce naiba, Emma, e un rol tălâmb! 

Se întoarse, pornind spre ușă. 

— Numai agentului tău i-ai fi putut plăcea, într-un rol ca ăsta. 

— Sam, strigă Emma după el, nu uita de „Picnic”! 

In timp ce fumul rămas în urma lui se risipea, Emma se uită în 
oglindă, încercând să se decidă dacă pe faţa actriței care o privea 
de-acolo se citea hotărâre. Așa părea să fie, o expresie diferită, care-i 
lumina ochii. Zâmbi în sinea ei. Jack reușise ceva. O făcuse să se 

gândească la ea însăși și să uite — aproape — de celelalte respon- 
sabilități. Nu era decât o singură problemă. Îi promisese lui Jack să 
scoată telefonul din priză seara, după muncă, pentru a studia și, 
apoi, a dormi, lucru de care avea atâta nevoie. Se ţinuse de cuvânt 
dar, imediat ce-l băga la loc în priză dimineaţa, telefonul începea să 
sune de sărea din furcă, prietenii ei compensându-i absența din 
seara trecută. 

„Voiam doar să vorbim despre lucrurile îngrozitoare care se 
întâmplă în viaţa mea, și nu te-am găsit, Emma”, se văicărise una 
dintre prietenele ei. Pe alta, care se bazase pe Emma ca să aibă grijă 
de papagalul ei în timp ce i se zugrăvea apartamentul, o apucaseră 
pandaliile la gândul de a lăsa pasărea cu altcineva, care „o 
neliniștește”. Aproape că nu avea timp să scoată iar telefonul din 
priză, între apeluri. Clătină din cap, asigurându-și imaginea din 
oglinda cabinei de machiaj că urma să ignore pur și simplu aceste 
chemări în ajutor. Totuși, n-avea să-i fie uşor. 

Işi dădu repede cu pieptenele prin păr, luă geanta și ieși din stu- 
dio. In seara aceea n-avea să fie nici o întrerupere; era seara ei cu Jack. 


x 


— Cum ti-a plăcut? o întrebă Jack, aprinzând luminile din sala de 
proiectie, când bobina se sfârși. 

— A fost superb. Ai reușit să imortalizezi misterul şi magia 
Nak-mal-ului. Aş dori să fi fost acolo la filmare. Camera a observat 
atât de multe lucruri care mie mi-au scăpat. 

Jack afișă un surâs sexy și răspunse: 

— Erai prea ocupată ca să fugi de ploaie, şi de mine. 

— Nu fugeam de tine. Fugeam cu tine, ai uitat? 

Zâmbind, Jack clătină din cap: 

— Dacă zici tu... Cât despre film, ceea ce-ai văzut e doar un 
montaj brut. Mai am destule de făcut până să obţinem o copie 
aproximativă. Plănuiesc să mă întorc acolo, după ce trec ploile, ca 
să termin filmările. Să trag și câteva cadre cu mayașii zilelor noastre. 
Eventual, să folosesc familia Vega. 

Ţinându-se de mână, ieșiră din sala de proiecție, printr-o arcadă 
înaltă, până în livingul enorm, unde o fereastră cât un perete dădea 
spre plajă și ocean. Prima impresie a Emmei despre casa lui Jack 
fusese una de stupefacție. Camera era mare, cu pereţii ei susținuți 
de grinzi și plafonul ca de catedrală, era imensă. Concepţia 
cromatică — bej, cafeniu și cenușiu, era însufleţită de petele de 
culoare ale pernelor aruncate pe ici, pe colo, peste două canapele 
lungi și covoarele orientale care acopereau podelele lucioase, din 
lemn de esenţă tare. Era foarte masculină, își spusese ea în primul 
moment. Acum, revenind pe sub arcadă împreună cu Jack, totul 
părea mai confortabil, mai puţin copleşitor și mai intim. Incăperea 
purta amprenta distinctă a proprietarului său, în fotografiile, 
tablourile și obiectele de artă care erau puse, parcă într-o dezor- 
dine căutată, pe rafturi și mese. Printre ele, Emma recunoscu un 
cap precolumbian sculptat, câteva figurine mici ce păreau să fi fost 
cioplite din colţi de animale și o splendidă vază de sticlă venețiană. 
În timp ce străbăteau odaia, nu se putu abtine să-și treacă mâna de-a 
lungul coamei unui cal de bronz magnific, de pe consola înaltă. 

— Dinastia Tang, îi spuse Jack. L-am cules din călătoriile mele. 

— E minunat. Şi-mi place camera asta. La început, m-a cam 
intimidat. E imensă. 

— Inteleg ce vrei să spui. Te cam copleșeşte. Dar am nevoie de 
mult spaţiu în jurul meu. Nu-mi place să stau înghesuit. 

Emma îi înţelegea dorința. Jack Winston era un om al spaţiilor 
largi şi, cu siguranță, camera aceea era pe placul lui. Dar în același 
timp era caldă și confortabilă, ceea ce părea să-i convină de asemenea. 
Nu l-ar fi numit un om cald sau iubitor de confort, prima oară când se 
întâlniseră, însă în ultimele câteva săptămâni Emma își schimbase 
părerea. Totuși, încă nu se simțea complet în largul ei cu el. 

Jack continua s-o ţină de mână. 

— Am văzut episodul de azi, îi spuse, privind-o. 

Din câte știa Emma, nu mai văzuse decât un singur alt episod 
din „Mâine...”. Nu se așteptase să se uite din nou, știind că nu avea 
timp să deschidă televizorul în toiul zilei. 

— Serios? întrebă ea, încercând să-și ascundă emoția din glas. 

— Ai făcut într-adevăr o treabă bună, o felicită el. Mă tem 

că nu pot spune același lucru şi despre tânărul doctor Taylor. 

Emma era de acord. 

— S-ar putea să nu fie marele star al anilor optzeci, la urma 
urmei. 

— S-ar putea ca tu să fii. Dacă nu o mare stea, cu siguranţă o 
actriţă foarte bună. 

— Dacă mi se ivește vreodată șansa. Regizorul de la teatrul din 
vestul L.A.-ului a dat din nou telefon. Nu eram potrivită pentru rol, 
dar îmi va mai oferi o ocazie. I-a plăcut cum citeam. 

— Știu că i-a plăcut; ai fost bună. Incepe să se adeverească, 
Emma. 

— Graţie ţie, răspunse ea cu seriozitate. Tu m-ai îndemnat și m-ai 
împins de la spate... 

Il privi, cu capul înclinat într-o parte și ochii albaștri plini de 
curiozitate. 

— Ştii, Jack, niciodată nu m-am așteptat ca experimentul ăsta al 
nostru să reușească. Mă gândeam că te vei plictisi... 

— Să mă plictisesc? o întrerupse el. Nu cu tine, Emma, niciodată, 
din acel prim moment când te-am găsit așezată în coliba mea din 
Nak-mal. 

— Eu te-am crezut cel mai ursuz om. 

— Sunt, uneori, recunoscu Jack. Iar eu te-am crezut aeriană și 
complet nedemnă de încredere, poate chiar cam copilăroasă. 

— Și ce amarnic te-ai înșelat, îl tachină ea. 

— Acum știu, o trase Jack spre el, cuprinzând-o strâns. E o 
senzaţie atât de plăcută să te ţin în braţe, Emma, și în fine să te am 
în casa mea. 

Capul ei i se cuibări sub bărbie, iar braţele îl cuprinseră de 
mijloc. 

— Era și timpul, nu? M-ai văzut dând probe, mi-ai văzut filmul și 
mi-ai dat fel de fel de sfaturi, dar acum e prima oară când ţi-am 
văzut eu ţie filmul. Poate ar trebui să împărtăşesc mai mult din 
lumea ta, îndrăzni ea. Incă nu era sigură care erau parametrii — cât 
de mult putea interveni în viața lui. | 

— Aș vrea să-ţi știu părerea despre film, spuse el. Iti respect judecata. 

La pieptul lui, Emma își simţi fața învăpăindu-se de plăcere. 

— Adică, dacă ai timp, o tachină Jack. A 

— Ei, nu sunt sigură... începu ea, în joacă. Imi știi programul... 

— Eu să nu ţi-l știu? De vreo două ori, mi-a venit să dau buzna 
pe platourile de la „Mâine...”, să te smulg din braţele doctorului 
Taylor și să te iau pe sus de-acolo. 

Emma ridică privirea, uimită. 

— Jack, e minunat ce spui! Eşti romantic. Stiam eu. 

— Nu sunt romantic, mârâi el insistent, parcă încercând să se 
convingă pe sine. Atâta numai că, uneori, omul trebuie să recurgă 
la măsuri extreme ca să obţină ceea ce vrea. 

Il cuprinse cu braţele pe după gât, simţindu-i părul aspru. 

— Şi ce vrei...? 

Știind răspunsul, dar tânjind să-l audă de la el, își modulase 
intenţionat vocea senzual. 

— Pe tine. Imediat, atât de mult te doresc. 

Cuvintele răsunau înfundat în părul ei mătăsos. 

— Ți-am spus să fii mai egoistă, să-ţi rezervi timp și pentru mine, 
dar acum eu sunt cel egoist. Te doresc, Emma. Am nevoie de tine. 

Incet, încet, chipul lui se apropie de al ei și, și mai încet, gura i-o 
luă în stăpânire pe a ei. La început, sărutul fu blând. Apoi, când 
buzele ei se întredeschiseră și limba lui Jack i se strecură în 
ungherele gingașe ale gurii, blândeţea lăsă locul nevoii reciproce. 

Jack o sărută, iar Emma îi răspunse în nenumărate rânduri, cu 
sânii apăsaţi de pieptul lui, cu abdomenul și coapsele lipite de ale 
lui. Mâinile lui Jack îi alunecară în josul pielii satinate a spatelui. 
Emma îi urmă exemplul și, pe sub cămașă, simţi unduirea 
mușchilor lui tari. Părea să-și extragă din ei energia, o energie care 
se transforma în electricitate. li năvălea prin vene. 

Se mai sărutaseră și înainte, de multe ori. Sărutările lui fuseseră 
poruncitoare; ea îi răspunsese cu pasiune, dar niciodată așa ca 
acum. Seara asta n-avea să se încheie cu sărutări. Se înfioră, cu 
gândul la ceea ce o aștepta. Oare şi pasiunea trupului lui avea să fie 
la fel de stăpânitoare ca sărutările? Nerăbdarea atâta flăcările care 
ardeau mocnit într-însa. 

Simţea și nerăbdarea lui, prin sărutările care-i exprimau dorinţa, 
după care îi auzi cuvintele, șoptite răgușit la ureche: 


DUPĂ PLOAIE 69 


— Te doresc, Emma, te doresc. 

Fără alte cuvinte, Jack o luă în braţe și porni cu ea prin cameră, 
urcând câteva trepte de lemn, apoi pe un coridor lung. Nu văzu 
nimic din camera lui, numai patul lui, luminat de un fascicul de 
neon din hol. O depuse ușurel pe pat și înghenunche lângă ea. 

— Scumpa mea Emma, Emma mea dragă și dulce, șopti el, în 
timp ce-și freca nasul de urechea ei și adâncitura delicată a gâtului. 
Am să fac dragoste cu tine. 

— Da, murmură ea, convinsă că proceda bine. Dorise acel lucru 
din clipa când apăruse Jack, în junglă, intrând în viaţa ei. In lumina 
slabă, îi văzu chipul plin de dorinţă, pe când întindea mâinile și-i 
găsea nasturii bluzei. li descheie pe rând, încet și cu mare grijă. 
Emma văzu în ochii lui o tandrete care depășea până și pasiunea ce 
se simţea acolo. Degetele lui îi găsiră încheietoarea sutienului 
subțire ca voalul și i-l trase, împreună cu bluza, de pe umeri. 
Gingaș, îi atinse sânul. In atingerea lui se simţea curiozitatea; era 
atingerea unui explorator care întâlnește o nouă comoară. 

Se aplecă înainte și, cu vârful limbii, îi contură cercurile 
sfârcurilor, unul câte unul. Emma scoase un ușor scâncet de 
plăcere și-și încleştă mâinile în părul lui brunet și des, strângându-l 
la piept, savurând fiorul în timp ce buzele lui îi încercuiau flămânde 
sfârcul. Unde calde de voluptate o străbăteau toată, făcându-i capul 
să se învârtească. 

Jack înălță capul pentru a o privi în ochi, iar Emma profită de acest 
moment pentru a întinde mâinile tremurătoare ca să-i scoată cămașa, 
chinuindu-se în timp ce i-o trăgea peste cap, grăbită să-i simtă pielea 
dezgolită lângă a ei, să-i atingă pieptul cu sânii. Eliberaţi din îngrădirea 
cămășii, mușchii lui luceau ușor în lumina slabă. Preţ de-un lung și 
tandru moment, se ţinură unul pe altul strâns în braţe. Cumva, scăpară 
și de hainele rămase — pantaloni azvârliți pe podea, pantofi aruncaţi 
într-un colt, cămașă întinsă peste picioarele patului. Ridicându-se în 
picioare deasupra ei, cu privirea în jos, Jack vorbi încetişor: 

— Din prima zi aștept să te văd așa. 

Se lăsă pe pat, lângă ea. 

— Dar niciodată nu mi-am imaginat că voi găsi o asemenea frumusețe... 

Intinse braţele și o cuprinse. 


70 MADELINE HARPER 


— O asemenea perfecțiune... 

Mâinile lui începură să-i, cutreiere trupul, iar Emma le simţi 
mirarea, dorința și nevoia. Il strânse cu putere; degetele ei i se 
înfipseră în spate, buzele i le căutau pe ale lui. Jack știa că-l dorea la 
fel de mult pe cât o dorea și el pe ea — și cu toată pasiunea care-i 
mistuia pe amândoi. 

Jack își dezlipi gura de a ei, încercând să vorbească, dar cuvin- 
tele abia i se auzeau: 

— Am vrut să fie un moment perfect pentru noi; am vrut să avem 
tot timpul, dar... 

Emma îl sărută iar și iar, până când nu mai fu nevoie să-și 
exprime răspunsul în cuvinte. ÎI dorea cu tot atâta disperare cu câtă 
o dorea el. Mâna i se întinse peste pieptul lui, în josul abdomenu- 
lui plat și musculos, spre centrul dorinţei. li găsi nevoia întărită în 
aceeași clipă în care buzele ei îi găsiră gura. Limba lui o căută pe-a 
ei, în timp ce mâna îl cuprindea și-l mângâia. 

Emma nu mai era nesigură și ezitantă, dornică să fie condusă. 
Acum, știa ce dorea; acolo, în patul lui imens, erau egali în pasiune 
și dorinţă. Se întoarse senzual pe spate și, cu mâna, îl conduse spre 
locul miraculos pe care-l căuta. Il întâmpină cu trupul și cu inima, 
scoțând un țipăt de patimă, când Jack se strecură într-însa. 

Încercă să se abţină, dar Emma n-o dorea, și nici el. 
Încolăcindu-și picioarele” peste spinarea lui, îl trase și mai adânc 
înăuntruri, mișcându-se în același ritm cu el, arcuindu-se în sus 
până ajunseră într-un loc unde timpul stătea neclintit, inimile își 
opriseră bătăile, respiraţiile încremeniseră. Erau unul, preţ de-un 
moment strălucitor și glorios. 

După aceea, rămaseră culcaţi unul lângă altul, cu trupurile încă 
umede de pasiune. Jack trase peste ei o pătură de la picioarele 
patului și o luă pe Emma în brațe. Ea se cuibări lângă el, pe când 
inima continua să-i bată nebunește. Trecură câteva momente lungi 
de liniște înainte de a vorbi. Jack o ţinea relaxat la piept, în timp ce 
Emma îi mângâia umezeala caldă a pielii, părul sârmos de pe piept, 
linia dură a claviculei. Intr-un târziu, vorbi. 

— Am văzut frumuseţea în multe locuri, spuse el serios și sincer. 
Am umblat prin toată lumea și am văzut lucruri pe care puţini 

oameni au avut ocazia să le vadă. Dar niciodată n-am văzut ceva atât 
de minunat cum ești tu, în clipa asta. 

Emmei i se opri respiraţia, dar nu putu găsi nici un răspuns. ÎL 
privi cu sfială și, după un moment de stângăcie, când își dădu 
seama că Jack nu aștepta nimic, se destinse lângă el. 

Tăcerea ei nu-l tulburase deloc. Incă mai era captivul a ceea ce 
se întâmplase între ei. Pentru Jack Winston, femeile fuseseră întot- 
deauna niște ornamente pe care le alegea când i-o permiteau 
timpul și exigenţele muncii. Se îndrăgostise de multe ori, o dată 
sau de două ori chiar iubise. Dar, când o cunoscuse pe Emma, 
ştiuse că putea fi aceea care avea să i se strecoare pe sub piele. Și, 
din acest motiv, o evitase, îngrijorat că i-ar putea răpi prea mult timp, 
căci el era un om devotat, cu țeluri importante. Iar acum, iată-l sărit 
complet de pe linie, și fără a avea de gând să stea pe gânduri. 

— Ne vom face timp, spuse cu voce tare, iar Emma înțelese 
despre ce era vorba. În acel moment, nimic nu părea mai important 
decât să fie împreună. 

Numai sunetul insistent al telefonului le reaminti că undeva mai 
exista și o lume reală. 

Jack întinse mâna pe deasupra Emmei și răspunse cu glas 
morocănos. Convorbirea fu scurtă, dar ea îşi dădu seama că era 
importantă. Deschizând sertarul noptierei, Jack răsfoi calendarul, 
notă o întâlnire și închise, arnajându-și apoi grăbit la loc în brațe 
trupul cald al Emmei. 

— Ne vom găsi timp, spuse el din nou, răspunzând îngrijorării 
ei. 

Emma îi atinse ușor chipul cu vârfurile degetelor, înainte ca el 
să-i prindă mâna într-a lui şi s-o ridice la gură, mușcându-i în joacă 
degetele. 

— Mai ţii minte seara când m-am oferit, atât de egoist, să mă 
însărcinez cu viaţa ta? o întrebă el. 

— Da, răspunse Emma. În pofida temerilor iniţiale, ideile lui 
pentru ea fuseseră bune. Cumva, cu iniţiativa aparținându-i lui 
Jack, avea să-și poată pune mai bune în aplicare propriile planuri. 

— Ei, află că m-am înşelat, continuă el. 

Emma se încruntă puţin, întrebându-se ce voia să spună. 

— Acum eu mă aflu în puterea ta. Tu conduci. Spune-mi ce vrei. 
Am să mă supun. 

Zâmbind, Emma se întoarse spre el, cu buzele puţin bosum- 
flate, se ghemui alături și, spre surprinderea lui, răspunse: 

— Ce-ar fi să mâncăm de cină? 

Cu un hohot de râs, Jack o strânse puternic la piept, îi dărui 
sărutarea pe care ea o dorea de fapt, apoi o ridică din pat. 

— Atunci, trebuie să pornim. 

Deschise debaraua, scoase un halat flaușat şi i-l aruncă. Era mult 
prea larg. Emma suflecă mânecile, își înnodă strâns cordonul pe 
mijloc și încercă să nu târască poalele pe jos, în timp ce-l urma pe 
Jack în bucătărie. 

— Vrei să mănânci de cină? Vei mânca de cină. Ce zici de Middle 
Eastern? 

— Orice, dădu din cap Emma. Sunt lihnită. 

— Stai puţin. Dacă te mulțumești cu orice, fac hamburgeri. Dacă 
vrei ceva bun, pregătesc un tabbouleh. 

— Tabbouleh! repetă ea, entuziasmată. 

În timp ce Jack deschidea frigiderul, pentru a scoate legături de 
mentă, pătrunjel și ceapă verde, Emma păși în spatele lui și-l 
cuprinse cu braţele de talie. 

— Nu ştiam că ești un artist culinar. 

Jack se îndreptă de umeri, depunându-i un sărut pe obraz. 

— N-am cum să nu le gust, în timp ce călătoresc. După un timp, 
mă învinge curiozitatea și cer rețetele. Desigur, adaug propriile 
mele contribuţii personale. 

Zâmbi, cu o expresie dintr-o dată băieţească, și-i întinse un cuţit 
de tocat. 

— Fii şi tu de folos cu ceva. 

Emma luă tăblia pentru tăiat. 

— Sunt maestră la mărunțit. 

Lucrară împreună în bucătărie timp de o oră și mai bine, 
vorbind într-o doară despre evenimentele din ultimele câteva zile, 
până când cina fu gata. Emma puse mâncarea pe o tavă și o duse în 
living. Era o seară răcoroasă, iar Jack aprinse focul în vatra șemineu- 
lui mare și trase o măsuță joasă lângă vâlvătaie. Destupă o sticlă de 

vin, aruncă pe jos câteva perne și se așezară turcește în fața 
tabbouleh-ului, punându-l cu lingura pe pâine nedospită. 

— Mmm, oftă cu încântare Emma. E delicios. 

Jack întinse mâna să-i șteargă o frunzuliţă de pătrunjel de pe 
bărbie. 

— Imi vine să te pup când te înfrupți din mâncarea mea — și o 
lauzi, îi atinse el buzele cu ale lui. Dar ești cam neatentă, adăugă, 
cu un surâs. 

În timp ce terminau de mâncat și se instalau unul lângă altul pe 
perne, bând ultimele picături de vin, conversaţia continuă să 
penduleze de la un subiect la altul. Vorbiră despre documentarul lui 
Jack — își finalizase acordul cu M.B.S. — apoi reveniră la cariera 
Emmei. 

— Zău că ai o influenţă foarte bună, Jack, recunoscu ea. Sfaturile 
tale par să mă împingă înainte. Cred că Sam e cam invidios. 

— Are şi de ce, replică el, întinzându-se s-o mai sărute o dată. 

— A încercat să insinueze că vei deveni atât de stăpân pe mine, 
încât am să-mi pierd independenţa. 

— Şi tu ce i-ai răspuns? 

— De fapt, nimic. Dar m-a pus pe gânduri. 

— Și? o cuprinse Jack cu un braţ, trăgând-o mai aproape, pentru 
a-i rezema capul de umărul lui. 

— La început te-am ascultat fiindcă, sincer îţi spun, eram intimi- 
dată. In plus, ceea ce spuneai era adevărat. Nu erai primul care să 
mi le spună, însă nimeni până la tine nu mă făcuse să iau măsuri. 
Nu stiu de ce cu tine e altfel. 

— Ba ştii, Emma, îi luă el mâna, ducând-o la buze. 

Ştia, într-adevăr. Datorită sentimentelor lor reciproce. 

— Da, ştiu, recunoscu ea. Și totuși, nu mă tem că m-aș pierde 
sub influenţa ta. Ai o personalitate puternică, dar și a mea e la fel. 

— Emma, nu doresc pentru tine altceva decât ceea ce-ţi dorești 
tu însăți. Așa că, nu-ţi face griji că ţi-ai pierde independenţa. De la 
bun început ţi-ai afirmat-o. In următoarele câteva săptămâni, 
intenționez să te prezint unor prieteni care sunt producători de 
film. Cred că ajutorul meu va fi benefic. Iţi vor acorda mai multă 
atenţie dacă ești cu mine, decât dacă te trimit singură. 

— Fi, stai o clipă, Jack, se îndreptă ea de spate, împingând o 
pernă în lături și privindu-l pe sub bretonul blond care-i căzuse 
peste ochi. Vrei să mă prezinţi ca protejata ta? 

— De ce nu? i-o întoarse el. Am o oarecare influență, știi bine, iar 
opiniile mele sunt ascultate. 

Acesta era vechiul Jack Winston, cel pe care-l cunoscuse în 
Mexic, energic, mândru și hotărât — oferindu-se să se însărcineze cu 
încă o fază a carierei sale. Ideea nu-i plăcea deloc. Să-i urmeze 
sugestiile era una, dar asta era cu totul altceva. 

— De ce nu? întrebă el încă o dată, acum mai blând însă. Ai 
recunoscut deja că nu-ţi vreau decât binele, Emma. 

Se aplecă și o sărută pe gât, mângâindu-i cu buzele pielea fină 
de sub bărbie. Tepii mărunți ai mustăţii lui pe pielea ei îi trimiseră 
în şira spinării un iureș de fiori. Jack o simţi tremurând și zâmbi în 
sinea sa. Ştia că inima ei își reluase acele bătăi nebunești şi haotice, 
dar nu ceda imediat sub vraja lui. 

Incercând să-și menţină vocea calmă, ea îl provocă: 

— Incă mai ai destul orgoliu, nu-i așa, ca să te bucuri că ești omul 
care a descoperit-o pe Emma Dixon? 

Jack n-avea de gând s-o ia în serios. 

— Am și descoperit-o, murmură el. Am descoperit-o astă-seară și 
am s-o păstrez numai pentru mine. 

Incet, mâinile sale se apropiară de cordonul halatului și 
începură să desfacă nodul. Emma nu-l ajută, lăsându-se numai pe 
spate, ţintuită de ochii lui verzi. 

— Am descoperit-o pe Emma, femeia, continuă Jack. 

Nodul se dezlegă; halatul căzu, expunând sânii plini privirii lui. 
Jack întinse mâna și i-l cuprinse pe unul, încet. Emma închise ochii. 
Era gata să uite ce discutaseră. El, însă, îi reaminti. 

— A fost descoperită și actrița Emma Dixon, spuse, în timp ce-i 
sâcâia sfârcul încordat între degetul mare și cel arătător. Câtorva 
oameni trebuie să li se amintească, numai, de Emma Dixon, actrița. 
Voi aranja să te întâlnești cu acești oameni. Am s-o fac fără tapaj și, 
dacă eşti de acord, bine. Dacă nu, treaba ta. 

Pe pielea ei de alabastru, mâinile lui mari și bronzate descriau 
arabescuri. 

— Cum spuneam, Emma, acum tu conduci. Eu nu pot decât să 
propun; restul depinde de tine. 

Își cobori capul spre sânul ei, iar Emma știu că rămăsese fără 
argumente, cel puţin pentru un timp. Reuși să îngaime un răspuns: 

— Refuz să fiu protejata cuiva, Jack, chiar și a ta. 

— Nu-mi doresc o protejată, Emma Dixon. Doresc o iubită, iar 
așa ceva am din belșug. 

Mâinile lui se retraseră doar atâta timp cât să descheie propriul 
halat și să-l scoată. Apoi, Jack reveni spre ea, iar Emma îi simţi 
dorinţa crescândă. 

— Rămâi cu mine, Emma, o îndemnă, printre sărutări. Rămâi cu 
mine toată noaptea. Avem timp destul... 

— Tot timpul... răspunse ea, în timp ce Jack o trăgea deasupra 
lui. Avem tot timpul din lume... 

Emma se deșteptă din somn treptat, adormind la loc intermi- 
tent, lăsând trezia să se strecoare ușurel, în valuri cu unduiri 
blânde. Incet, se întoarse pe partea cealaltă, deschise un ochi și 
privi lumea, prin nefamiliarele uși de sticlă înalte din podea până-n 
tavan. Nu era mult de văzut. O ceaţă cenușie plutea pe ocean, 
aproape atingând întinderea lată de nisip. Nu încăpea nici o 
îndoială: era pe plajă. 

— Bună dimineaţa. 

Jack stătea în ușă, cu un prosop în jurul șoldurilor și pielea 
bronzată sclipind după duș. Işi scutură apa din păr ca un copil care 
tocmai a străpuns un val, ieşind iar la suprafață. Emma zâmbi în 
sinea ei și profită de lumina dimineţii pentru a-i admira din nou 
perfecțiunea trupului — pieptul lat, șoldurile înguste, picioarele 
lungi și drepte. In atitudinea lui se simţea fiorul aventurii, chiar și 
aici, în casa aceea elegantă de sticlă și stuc, pe o plajă aglomerată 
din Venice, California, ca și cum, când se întorcea într-o parte sau 
alta, jungla l-ar fi așteptat să-l cuprindă. În timp ce-l privea, Emmei 
i se opri respiraţia; se întrebă dintr-o dată dacă așa se simţea 
dragostea, după care alungă grăbită gândul. 

— Bună dimineaţa, răspunse ea în sfârșit. 

— Sper că ești gata pentru cafea. Se rezemă de tocul ușii, cu 
braţele încrucișate pe piept. Că tot e gata să dea în foc. 

— Mă scol acum, spuse Emma, adică, dacă n-ai nimic împotrivă 
să tragi draperiile. 

În timp ce vorbea, pe esplanada de-afară trecu un patinator cu 
role. 

— E clar, locuiești pe plajă. 

Zâmbind, Jack o privi cum se chinuia să se ridice în capul 
oaselor, cu o încercare de a-și ţine cearșaful peste sânii goi. 

— Nici o grijă. Nu te vede nimeni. E oglindă unidirecţională — 
singura soluţie ca să locuiesc aici, păstrându-mi totuși intimitatea. 

Emma se rezemă de tăblia patului, uşurată dar continuând să 
țină cearșaful care alunecase deja o dată, pentru a-i dezvălui vârful 
trandafiriu al unui sân. Jack o privea încă zâmbind. li vedea pentru 
prima oară sfiala, acum când lunga lor noapte împreună se sfârșise 
cu întâlnirea matinală faţă-n faţă. 

— Nu e nevoie să te scoli, îi aminti el. Aduc cafeaua aici. 

li observă ușurarea; aproape că-i acoperea timiditatea, dar nu 
complet. Se simţea în făptura ei o vulnerabilitate la care el nu se aștep- 
tase, o gingășie care dintr-o dată îi răvăși memoria, readucându-i în 
minte noaptea trecută, când păruseră să atingă stelele. 

Emma îi văzu expresia și cobori ochii, continuând să-și țină 
cearșaful în față. 

— Micul dejun la pat e una dintre specialităţile mele, spuse el 
încet. Sau ai uitat de Mexic? 

— Nu, n-am uitat, replică ea încercând, fără prea mare succes, să-i 
evite privirea. li simţi ochii căutându-i pe ai ei și nu se putu stăpâni 
să nu se uite. Rezultatul fu o privire lungă și complice, de o aseme- 
nea intensitate încât o simţi prin tot trupul. 

— Merg să aduc cafeaua, spuse Jack absent, fără să se urnească 
din loc. Ochii lui îi eliberaseră pe ai ei și-i cutreierau linia umărului, 
spre rotunjimile sânilor. Emma rămăsese într-o poziţie mai provo- 
catoare decât intenţiona, căci deasupra mâinilor care ţineau 
cearșaful sânii i se repezeau înainte, apetisanţi. 

— Da, cafeaua... murmură ea. 

Jack, însă, n-o asculta. li despărțeau trei metri, distanţa de la ușă 

la pat, peste podelele de stejar lăcuit acoperite parțial de un covor 
alb ţesut manual. Străbătu distanţa din trei pași lungi, pentru a se 
opri lângă ea. 

Cu mâini lacome, Emma îi smulse prosopul. 

Când se treziră din nou, soarele își făcuse apariţia și aproape 
reușise să risipească ultimele vestigii ale ceţii. Emma rămase 
ghemuită lângă Jack, încercând să nu se gândească la momentul 
când idila lor avea să se termine, obligând-o să plece din patul lui. 
Era inevitabil, totuși nu trebuia să se întâmple imediat. 

— Jack... 

— Hmmm? 

Cu excepţia mișcărilor regulate ale pieptului, stătea complet 
neclintit. 

— Poate că nici măcar nu e inevitabil... 

— A, este inevitabil, ba bine că nu, răspunse el. 

Umbra slabă a unui surâs complice îi trecu peste buze, dar 
rămase cu ochii închiși. 

— Nu la asta mă refeream, spuse ea grăbită. 

— La ce nu te refereai? 

— Mă... mă gândeam că vorbeşti despre... se bâlbâi ea. 

— Într-adevăr. 

Zâmbetul, înainte abia simţit, acum se lăţi. 

Nu vorbeau cu cuvinte complet inteligibile, dar se înțelegeau 
perfect. Sfiala dintre ei dispăruse, trecuse pentru totdeauna, și din 
nou se simțeau bine împreună. 

— Voiam să spun, continuă Emma, că poate nu e obligatoriu să 
ne sculăm. 

— Hmm. 

Cel puţin, n-o contrazicea. 

— Azi n-am filmare. 

— Şi nici eu nu am cursuri, până la două. 

— Desigur, am douăzeci de pagini de dialog de învățat pentru mâine... 

— Iar eu trebuie să-mi revăd însemnările... 

„_ Totuși, nici unul dintre ei nu schița vreo mişcare de a se scula. 
În pat nu se simțea decât freamătul celor două trupuri strânse unul 
lângă altul. În cele din urmă, Jack deschise ochii și privi spre Emma. 
Fără machiaj, pielea ei lucea într-o undă de satisfacţie și lumină 
solară. Urmele de rimel rămase pe genele dese erau întinse doar 
atâta cât să-i confere o înfățișare inocentă și în același timp foarte 
provocatoare. Buzele, lipsite de ruj, erau trandafirii de la natură și 
de la sărutările lui. Ă 

— Eşti foarte frumoasă, spuse el, dar este inevitabil. Intr-o 
jumătate de oră, trebuie să mă scol și să-mi revăd notele. 

Emma oftă. 

— Chiar dacă știi materialul la perfecţie, intui ea. 

— Adevărat, recunoscu Jack, dar îmi revăd întotdeauna 
însemnările înainte de curs. 

— Eşti foarte organizat, nu-i așa? 

Jack dădu din cap. 

— Să zicem că am multe de rezolvat, și atât. Nu-mi risipesc viața 
în mărunțișuri. 

— Ca mine? se propti ea într-un cot, privindu-l cu fermitate. 

— Am spus eu asta? zâmbi Jack. 

Emma se strâmbă și reveni cu capul pe umărul lui. 

— Ai insinuat-o. Și ar trebui să mă supăr, dar n-am s-o fac, pen- 
tru că mă simt mult prea bine. 

Jack râse. 

— In plus, continuă ea cu seriozitate, nu mă pot abţine să-mi 
risipesc viaţa, cum nici tu nu poţi să nu ţi-o tii pe a ta intactă — Jack 
Winston cel organizat, hotărât, devotat și descurcăreţ. 

— După cum vorbeşti, parcă ar fi niște defecte. Nu-mi lua în râs 
atributele. Mi-a trebuit mult timp ca să mi le formez. 

— Așa? se încruntă Emma. Nu ești hotărât din naștere? 

— Nu, răspunse el îngândurat. 

Emma se așteptase să râdă, sau cel puţin să zâmbească. Faptul că 
nu trata cu ușurință subiectul, o făcea să ezite. Totuși, dorea să ştie 
tot ce era de știut despre aventurosul ei iubit. Se hotărî să-l întrebe: 

— Trecutul tău e tabu, Jack? 

— Nu. Dar n-a fost deloc plăcut. 

Așteptă, sperând să continue. 

— N-am fost un copil prea sănătos, îi mărturisi el. De fapt, am 
fost aproape invalid, cu un defect cardiac congenital. Mi-am petre- 
cut primii doisprezece ani de viaţă așteptând să mă distrez și eu cât 
de cât, ceea ce-mi era refuzat întotdeauna. Nu aveam voie să fac 
eforturi. Să nu fug, să nu sar, să nu zburd — toate lucrurile care le 
plac copiilor mici. Desigur, nu puteam juca baseball. Am avut o 
copilărie destul de sucită. Nici măcar la școală n-am mers, până în 
clasa a opta am avut profesor particular și aproape tot timpul 
zăceam în pat. 

Privindu-l, simţindu-i mușchii puternici sub palmă, Emma abia 
dacă reușea să și-l imagineze pe micul și bolnavul Jack Winston. 

— Mi-am găsit evadarea în cărţi, continuă el, și pentru că nu mă 
aşteptam la nici o distracţie proprie, le trăiam prin mijlocirea 
povestirilor de aventuri pe care le devoram. Fără a fi călătorit mai 
departe de Madison, Wisconsin, mă pasionau în special marii 
exploratori, legendele Atlantidei, orașele pierdute din Africa... 

— Şi civilizaţia Maya. 

— Şi Maya, confirmă el. Când am intrat la colegiu, aveam deja 
traseul stabilit. Mai întâi, o diplomă în arheologie — pentru acre- 
ditări — apoi, facultatea de cinematografie. 

Incă o dată, Emma se rezemă în cot să-l privească pe omul acela 
care dintr-o dată nu mai era cel pe care și-l imaginase. 

— Şi băiatul cel bolnăvicios? Cu el ce s-a întâmplat? îl întrebă ea. 

— O operaţie — la treisprezece ani. 

li observase cicatricea de pe piept, sub stratul des de păr, dar 
presupusese că era un rezultat al aventurilor lui, la fel ca urma în 
zigzag de deasupra sprâncenei. 

— Nu i-am mai ajuns niciodată pe ceilalţi, la sporturi, dar mi-am 
intrat în formă. Am avut nevoie de mult timp — înot, tenis, alergări, 
gimnastică. Eram hotărât. 

— Hotărâre... repetă îngândurată Emma, cugetând la propria ei 
viață plină de scopuri de la care părea să devieze continuu. N-ai 
luat-o niciodată pe-alături, remarcă ea, cu nostalgie. 

— Aproape niciodată. Până am întâlnit o actriţă blondă în 

mijlocul junglei, care m-a cucerit și, chiar acum în timp ce vorbesc, 
mă tine prizonier în propriul meu pat. 

— De unde te pregătești să evadezi. 

— E timpul să facem faţă lumii, Emma. 

— Să facem faţă lumii, repetă ea, cu un oftat tânguitor. Asta 
înseamnă să înveţe douăzeci de pagini de text, pentru filmarea de 
a doua zi. 

— Merg să aduc cafeaua, care până acum trebuie să se fi răcit de-a 
binelea. 

— Atunci, lasă-mă pe mine s-o încălzesc, se ridică Emma, 
întinzând mâna peste Jack, pentru a lua prosopul care căzuse pe 
jos cu vreo două ore în urmă. De data asta, domnule doctor 
Winston, iei tu micul dejun la pat. 

Jack o privi în timp ce se dădea jos din pat și începea să se 
înfășoare cu prosopul. Tocmai când îi îndesa marginea deasupra 
sânilor, o atinse pe mână. 

— Aş putea deveni mai autoritar cu tine, spuse, cuprinzându-i 
sânul pe sub prosopul pe care ea încă mai încerca eroic să și-l 
prindă. Eşti, categoric, genul care deviază, iar devierile tale sunt 
uneori cam ciudate — mai ales aia din războiul între găștile de 
stradă ale L.A.-ului central-sudic. Va trebui să stau cu ochii pe tine. 

— Vrei să spui că atrag necazurile. Emma se smulse de sub mâna 
lui hoinară, reușind în sfârșit să-și fixeze prosopul. 

— S-ar putea să ai dreptate, recunoscu Jack, prinzând-o cu 
privirea ochilor lui verzi și ţinând-o captivă într-o expresie care-i 
alungă orice putere. Cu tine, se poate întâmpla orice. 

Până și dragostea, își spuse Emma dintr-o dată, după care 
alungă ideea pentru a doua oară în tot atâtea ore. Se întoarse și 
porni spre bucătărie, întrebându-se oare ce anume îi tot aducea în 
minte acel gând ridicol. Nu era nici o iubire. Era... mă rog, era o 
nebunie, atâta lucru știa și ea. 

In drum spre casă, se gândi cât de smintită era toată povestea — 
de la felul cum se întâlniseră în Nak-mal și până la apariţia lui 
neanunțată la teatru. Abia dacă-i venea să creadă că se întâmplase 
cu adevărat, până când se gândi la dimineaţa pe care o petrecuseră 
împreună. La prima lor întâlnire, se întrebase dacă exista vreun 

lucru care să-l facă pe Jack Winston să încetinească vreodată pasul. 
Acum, știa răspunsul. Făcuse dragoste cu ea atât de lent și senzual, 
în lumina dimineţii, încât se topea de plăcere numai gândindu-se 
la îndelungatele ceasuri languroase petrecute în doi. Emma știa că 
n-avea să uite niciodată acea experienţă, dar avea destulă minte 
pentru a-și da seama că o dragoste ca a lor, oricât era de puternică, 
nu implica nici o promisiune, numai o aluzie că aveu o nevoie prea 
mare unul de altul pentru a și-o potoli doar într-o singură noapte 
și dimineaţă. Avea să se mai întâmple, dar tot fără obligaţii. Până 
atunci, putea trăi cu amintirea unei dimineţi care abia se sfârșise și 
anticipând o noapte care urma, amintindu-și tot timpul că acela era 
prezentul ei, nu viitorul. In nici un caz viitorul. Jack Winston nu 
reprezenta viitorul nimănui. Numai pe al său propriu. 

Imediat ce deschise ușa apartamentului, Emma auzi sunetele 
care-i identificau pe oaspetele-surpriză dinainte de amiază — ușa 
frigiderului trântită, zăngănitul de vase și trilurile fluieratului în 
falset. 

Se îndreptă spre bucătărie. 

— Bună dimineaţa, Clay, îl salută ea, observând că fratele său, ca 
de obicei, arăta de parcă ar fi dormit îmbrăcat. 

— De fapt, toată noaptea am lucrat la computer, îi explică el, 
parcă ghicindu-i gândul. Când am terminat programul, soarele 
strălucea orbitor, așa că m-am hotărât să-ţi fac o vizită. Mă culc eu 
mai târziu, adăugă, văzând-o că era gata să-l muștruluiască. 

Clay era ocupat să devoreze o farfurie cu napolitane înecate în 
sirop — micul dejun adunat de prin bucătărie. Pe bufet se vedeau 
urmele incursiunii lui în frigider — pachetul deschis, o cutie de 
lapte, un calup de unt și o sticlă de sirop, acum pe jumătate goală. 

— Aveam de ales între astea și iaurt, spuse el nonșalant. Se vede 
clar că nu-ţi ţii cămara bine aprovizionată. 

Emma ignoră remarca, ducându-se la frigider să-și toarne într-un 
pahar suc de portocale. 

— Vrei şi tu? 

— Nnt, răspunse Clay, terminându-și laptele — ultima ei jumătate 
de litru — fără să se aștepte la critici, care nici nu urmară. Pofta lui 
de mâncare era la fel de monumentală ca și cunoștințele de 
Fortran, iar Emma încetase de mult să se mai plângă când îi devasta 
bucătăria. 

Emma se aşeză în faţa lui. 

— Şi cărui fapt îi datorez această vizită? Pe lângă soarele străluci- 
tor de-afară. 

— Am venit să-ţi aduc înapoi cheia, răspunse Clay, și să 
pălăvrăgim puţin. N-am mai stat de vorbă serios cu sora mea, 
despre viaţa ei, de vreo... 

— De-o viaţă? încheie Emma în locul lui. 

Clay ridică din umeri. 

— Cred că nu e cazul să mai așteptăm. 

Întinse mâna peste masă și scoase ultima napolitană din pachet. 

— Vrei şi tu una? 

Emma clătină din cap, în timp ce napolitana dispărea în prăjitor. 

— Sunt între o treabă și alta, așa că m-am gândit că e timpul să-ţi 
fac o vizită, îi zâmbi Clay, iar Emma nu-și putu stăpâni și ea un surâs 
la adresa fratelui său atât de ciudat și împrăștiat, al cărui păr, la 
mare nevoie de o tunsoare, nu se mai întâlnise cu pieptenele de cel 
puțin douăzeci și patru de ore. 

— Apropo, i-am dat de mâncare lui Maximilian, comentă el, în 
timp ce scotea napolitana, începând s-o ungă atent cu unt. Mamă, 
da’ flămând mai era. 

— Max e flămând întotdeauna. 

Auzindu-și numele, motanul sări pe scaun lângă Emma, o 
privi din adâncul sufletului, se întinse, căscă și se cuibări să 
doarmă. 

— Cred că s-a săturat, cu atâtea napolitane, spuse Clay. 

Emma văzu pe bufet cutia goală de mâncare pentru pisici și oftă 
ușurată. Cunoștinţele lui Clay în materie fiind cel mult vagi, nu s-ar 
fi mirat dacă își împărțea într-adevăr micul dejun cu Max. 

— Deci, ești între lucrări? Când începe următoarea? 

— Nu știu. 


84 MADELINE HARPER 


Nici o noutate. Clay lucra când primea comenzi, adeseori 
acestea suprapunându-se, după care puteau trece săptămâni în șir 
fără nici o lucrare. 

— Probabil ar trebui să-ncerc să obţin un soi de angajament pe 
termen lung — sau ceva... continuă el, fără prea mult entuziasm. 
Dar vreau să-mi iau câteva zile libere și să mă duc în Bahamas, la 
scufundări. 

— Aminteşte-ţi doar să achiţi notele de plată înainte de plecare. 
Și să scoţi fierul din priză, adăugă ea, aducându-și aminte de ultima 
lui călătorie în arhipelag, când primise o carte poștală în care îi cerea 
să se ducă la el acasă și să scoată din priză fierul. N-o surprinsese atât 
faptul că-l uitase în priză, cât că îl folosea efectiv, din moment ce 
acest lucru nu se observa la nici una dintre hainele lui. 

— Şi să-nchizi și apa, mai adăugă, gândindu-se la altă ocazie, 
când Clay plănuise să facă un duș înainte de a pleca în weekend, se 
răzgândise, aruncase niște haine într-o geantă și plecase, lăsând 
dușul deschis. Cu acel prilej, o sunase un vecin din bloc — rămas 
fără apă caldă. 

— Sigur, n-am să uit, încuviință el, netulburat. 

Linse ultimele urme de sirop de pe furculiţă și-și împinse 
farfuria la o parte. Ochii săi albaștri scânteiară. 

— Şi-acum, discuţia noastră. Ce se-ntâmplă între tine și profe- 
sorul ăla? 

Emma ridică o privire surprinsă. Clay nu era genul care să 
vorbească serios; nici genul băgăreţ, şi, cu siguranţă, nici genul 
fratelui cicălitor. Mai mult, era uimită că îl ţinea minte, cât de cât, 
pe Jack. 

— A, îl ţin minte, nici vorbă, răspunse el, după ce Emma își 
exprimă mirarea. De fapt, v-am și văzut, de-atunci. 

— Zău? 

— Zău, soro mai mare. Mergeaţi pe Rodeo Drive, ţinându-vă de 
mână și arătând foarte romantici. 

Emma nu trecuse dincolo de prima parte a frazei. 

— Ce Dumnezeu căutai tu pe Rodeo Drive? Doar nu-ţi făceai 
cumpărăturile, presupuse ea. 

— O iau pe Rodeo, în drum spre vale. E o stradă mai simpatică 

decât Canyon Drive. Mă rog, vreau să spun, fetele sunt mai simpa- 
tice, adăugă el cu un zâmbet. Il placi? 

— Pe cine? 

— Pe profesor, surioară, pe profesor. 

— Sigur că-l plac. Numai că nu știu ce simt pentru el, continuă 
Emma, luând o înghiţitură de suc. 

— Mai zi O dată. 

Emma își privi fratele mai mic. Nu pe el l-ar fi ales ca să i se 
confeseze, dar era singurul dispus s-o asculte. Din păcate, nu era 
sigură ce să spună. 

— Păi, nu ştiu, Clay. E un om neobișnuit și nu ne asemănăm 
deloc. 

— Bine, răspunse Clay. E mai interesant așa. Continuă. 

Emma se strădui să-și stăpânească zâmbetul, când îl privi cum 
stătea în bucătăria ei însorită, decorată în alb și galben, cu mâinile 
sale mari rezemate pe masă, ochii albaștri serioși și atenţi, și buzele 
strânse a concentrare. Era într-adevăr preocupat. Pradă unui 
impuls, Emma se ridică și-l sărută. Apoi strânse masa, clăti vasele și 
le puse în spălător. 

— O cam lungești, Emma, îi atrase el atenţia. 

Rezemându-se de bufet, ea își privi fratele. 

— Jack e omul cel mai dedicat unui scop pe care l-am cunoscut 
în viața mea. Nimic nu stă în calea a ceea ce dorește el. Poate 
transforma dificultăţile în avantaje, sau greșelile, în câștiguri. 

Se gândea mai ales la Jack în copilărie, folosindu-și boala pentru 
a se antrena. 

— Şi tu ai scopuri, observă Clay. 

— Ştiu, dar pentru mine, uneori, mersul spre un scop e la fel de 
important ca scopul însuși. Uită-te la elevii mei. Din nici unul dintre 
ei nu va ieși un al doilea Robert DeNiro sau o nouă Meryl Streep, 
dar pe parcurs învaţă unii despre alţii și despre viaţă. 

Pe măsură ce se încălzea, vocea îi devenea mai puternică, iar 
pauzele dintre fraze, mai dramatice. Gesticula cu o mână, emfatic. 

— Gata, m-ai convins, spuse Clay. Teatrul e o idee excelentă 
pentru puștii ăia. Asta vrei să spui? 

Emma clătină din cap, dându-și seama că se abătea de la subiect. 

— Poate ar fi mai bine să-l asculti, Em. Se vede clar că e un 
om de succes. 

Emma dădu din cap: 

— De foarte mare succes, organizat, hotărât... şi vrea să mă ajute 
în carieră. Să mă prezinte oamenilor. Producătorilor. Regizorilor. 
Intelegi tu, spuse ea vag. 

— Mi se pare extraordinar. 

— Şi cam penibil. 

— Vechiul sindrom al femeii întreţinute? 

— Doamne fereşte, nu, Clay. Nu am asemenea concepţii. Așa-i? 
îl întrebă — și se întrebă — Emma, înainte de a se grăbi să răspundă 
tot ea, cu convingere: nu, nu asta e problema. 

— Dar ești pe-aproape. Clay se rezemă în scaun, înclinându-l pe 
două picioare — obicei care o scotea pe Emma din minţi, privindu-și 
sora. S-ar putea să ai o concepţie misogină pe invers. Dacă profe- 
sorul ăsta era femeie, să zicem Doris, sau una din prietenele tale 
actriţe, ai accepta într-o clipă. Asta se cheamă solidaritate. Spirit de 
castă. Dar nu accepti același ajutor de la un bărbat. Mai ales de la 
unul care te interesează. 

— Cine zice că mă interesează? 

— Buzele tale spun „nu-nu”, dar în ochi ţi se citește „da-da-da”, 
intonă Clay vechiul clișeu, cu un zâmbet ironic. Deci, ai și omul, și 
relaţiile lui — un câștig dublu. 

— Sau o belea dublă, oftă Emma. 


Două zile mai târziu, când Jack o invită la seria de Prelegeri 
despre Marii Regizori, la Universitatea Brandon, Emma acceptă fără 
ezitare, chiar şi când îi menţionă supeul tardiv de după aceea, cu 
„două persoane însemnate”. Imediat ce închise telefonul, Emma își 
aminti de repetiţia cu Teatrul din Vitrină, în aceeași seară. 
Bombănind o sudalmă la adresa ei însăși, întinse mâna spre recep- 
tor. Ceva îi opri mișcarea la jumătate. Prin minte îi răsunau insis- 
tenţele lui Clay de a accepta ofertele lui Jack, și le dădu ascultare. 

Se hotărî să termine mai devreme repetiţia, iar de acolo să meargă 
la Universitatea Brandon — lucru posibil la limită, dacă traficul de 
pe autostradă era destul de aerisit. Calculă timpul necesar pentru 
repetiţii, socoti că avea să ajungă imediat după ora de vârf, și trase 
concluzia că erau șanse de reușită. După cum avea să reiasă, 
calculele ei atente nu erau necesare. Nu avu loc nici o repetiție. 

— S-a întrerupt lumina, Em, anunță Angel, aproape vesel. Peste 
tot e beznă. 

Emma privi grupul de tineri care așteptau pe treptele teatrului. 

— S-a ars doar o siguranță, îi încredinţă ea. O să verificăm... 

— Am verificat eu, interveni Jim. Nu-i nici o siguranţă. Cred că 
s-au bulit sârmele. 

— Parai grași, comentă Angel. Ne trebuie o grămadă de lovele ca 
să dregem lăbăreala asta. 

Angel și Juan aveau perfectă dreptate. Emma, însă, nu era 
dispusă s-o recunoască. La cumpărarea micii clădiri i se spusese că 
instalaţiile electrice erau îndoielnice și ar fi trebuit să fie refăcute 
complet. Ea, însă, amânase inevitabilul până adunau destui bani. 
De-atunci, toate sumele se duseseră pe cheltuieli mai importante — 
costume, decoruri, drepturi de autori. Ziua asta se anunţa de mult, 
iar Emma știa că avea s-o coste scump. Mai știa și că nu exista nici 
un ban disponibil pentru o asemenea urgență. Copiilor, însă, nu le 
spuse nimic din toate acestea. 

— O.K, zise ea, îndreptându-și spatele, cocoșat de amărăciune 
pentru un moment, spre a se rezema de peretele clădirii. Dacă e 
instalaţia, nu ne mai rămâne decât s-o reparăm. Am să chem un elec- 
trician și rezolvăm problema fără a amâna premiera „Picnicului”. 

Indiferent dacă o credeau sau nu, tinerii începură să se 
împrăștie, îndreptându-se spre străzi — și, după cum bănuia ea, 
spre diverse necazuri. 

— Mergeţi acasă și lucraţi mișcarea, cu toţii! strigă Emma în urma 
lor. Și lăsaţi strada în pace până după premieră. 

Juan rămase în urmă, însoțind-o până la mașină. 

— Văru-meu cunoaște un tip care-i electrician. Poate-l conving să 
vină să se uite. Ştii ce ocupați sunt ăștia, Emma. Doar nu te-aștepţi 
să vină fuga toți electricienii. 

Emma dădu din cap. Habar n-avea, dar dacă electricienii 
semănau cât de cât cu instalatorii, o așteptau probleme mari. Își 
amintea recentul incident al lui Maggie, cu o chiuvetă înfundată. În 
timp ce așteptase să i se repare, îi telefonase Emmei încontinuu, 
până când, într-un târziu, îi adusese ea o pompă. Munciseră fără rost 
timp de peste o oră, pentru o treabă care instalatorului avea să-i ia 
cinci minute — peste câteva zile, când sosise în sfârșit. Maggie nu-și 
revenise nici acum după achitarea notei. 

Privind în spate spre clădirea mică, întunecată și singuratică, 
Emma își dădu seama de proporţiile sarcinii care o aștepta. Nu era 
un apel scurt, pentru o treabă simplă. Probabil trebuia să facă o 
comandă. Încercă să nu geamă, pe când intra în mașină. 

— Dă-ţi toată silinţa, Juan, și voi încerca și eu, îi zâmbi ea, fără 
chef. Amândoi împreună, vom pune instalaţia la punct. 


% 


Chiar și cu timpul astfel câștigat, Emma aproape că întârzie la 
conferinţă, făcând greșeala de a se opri pe-acasă, unde o pacoste de 
prietenă o tinu la telefon o jumătate de oră. Când intră pe ușile 
grele ale holului, Jack tocmai apărea în amfiteatru. Alte câteva 
persoane întârziate se grăbeau spre scaune, dar una dintre ele 
rămase în urmă, cu Jack, lângă ușă. Chipul ei nu-i era necunoscut. 

— Bună, Maggie, o salută Emma, în timp ce se apropia de mama 
ei și de Jack, cu un zâmbet amărât, imaginându-și cum avea să se 
țină de capul lor la prelegere, cină și în tot restul serii. 

— Emma, draga mea, astă-seară arăţi absolut fermecător. Și nu-ți 
face griji, adăugă Maggie, în timp ce-și lipea scurt și teatral obrazul 
de al fiicei sale, am venit cu niște prieteni. Și se uită în jur, prin hol. 

— Cred că tocmai au intrat, o informă Jack. 

— În timp ce eu eram ocupată să-l monopolizez pe profesorul 
meu favorit, recunoscu Maggie. 

Ochii îi licăreau, delectându-se cu mica distracţie pe seama fiicei 
sale. Apoi, după ce-i mai oferi o dată obrazul Emmei și mâna lui 
Jack, plecă. La ușă, se întoarse din nou. 

— Şi, Emma dragă, să mă suni. Trebuie să ne punem la curent cu 
ce s-a mai întâmplat în ultima vreme. 

Sensul cuvintelor ei era atât de evident încât, când Emma 
surprinse privirea lui Jack, râseră amândoi. El o cuprinse cu un 
braţ. 

— Mama ta are dreptate. 

— Doamne sfinte, se pare că da, dar nu vreau s-o pun la curent 
cu toate. 

— Emma, nu la asta m-am referit. Ar trebui să dai mai multă 
atenţie complimentelor. Mama ta a avut dreptate când a spus că 
arăţi fermecător. 

O îndepărtă la o lungime de braţ, admirându-i costumul de 
crep negru care ajungea până deasupra gleznelor, sandalele negre 
cu tocuri foarte înalte și jacheta de un albastru-regal, cu plase me- 
talice tricolore, în albastru, negru și roz șocant, pe revere. Nu era 
tocmai ținuta cea mai potrivită pentru o conferință, dar avea să 
meargă bine la un dineu tardiv, conchise Emma. Mai adăugă o 
eșarfă albastră, ca o tușă decorativă, petrecându-și-o în jurul decol- 
teului larg, care alunecase puţin în jos, spre mare încântare a lui 
Jack. 

— Nu, spuse el, în timp ce o lua de braţ intrând cu ea în sală, 
„fermecătoare” nu e cuvântul cel mai potrivit. Trebuie să găsim 
altul. 

Emma se întoarse spre el, iar părul blond îi căzu peste obraz, 
înainte de a se așeza ca o aureolă strălucitoare deasupra culorilor 
dramatice ale îmbrăcăminţii. Era convinsă că orele consumate la 
cumpărături — ca să nu mai vorbească de bani — meritau efortul, 
având în vedere expresia de dorinţă și admiraţie din ochii lui Jack. 
Se bucura că își făcuse de cap, deși dacă ar fi ştiut de pe-atunci 
despre instalaţia electrică a teatrului, poate că nu şi-ar mai fi predat 
atât de uşor cartea de credit. 


* 
* 

— Ce seară extraordinară, declară Emma peste câteva ore, în 
liniştea intimă a livingului ei luminat difuz. 

li dădu lui Jack un pahar cu brandy și se așeză lângă el, pe 
canapea. Max îi luase în stăpânire poala și nu se mută decât puţin, 
după ce Emma îl împinse ca să-și poată rezema capul de umărul lui 
Jack. 

— Mi-a făcut plăcere să-i cunosc pe prietenii tăi. 

— Pe doi dintre ei îi cunoșteai deja, îi aminti el. 

— Da, şi m-am mirat. 

— Emma, nu ești tocmai o novice în meserie. 

— Nu continua. M-oi fi învârtit eu prin zonă, dar n-am ajuns să 
fac paradă în faţa tuturor persoanelor sus-puse. 

Se străduise să-și schimbe imaginea, să devină mai sigură pe 
sine și să creadă în potenţialul ei de star. 

— Acordă-mi timp. Imi dau toată silința, declară ea. 

Jack nu spuse nimic. Max torcea mai departe, privindu-l, cu o 
seriozitate neabătută în ochii săi verzi. Scărpină motanul între 
urechi, așteptând ca Emma să continue. 

In sfârșit, Emma reluă, adoptând o altă tactică: 

— Jerry Abrams, agentul de la M.C.A., părea foarte interesat de 
copii și teatru. Tare mi-ar mai plăcea să-l aduc la „Picnic” — dacă ni 
se restabilește vreodată curentul electric. 

Jack tăcu în continuare. Il privi, apoi coborî ochii spre Max. 

— Cred că s-ar putea spune că ţi-a mâncat pisica limba, încercă 
ea să zâmbească forțat, neluată în seamă nici de Jack, nici de Max. 
Ei? îl îndemnă. 

Răsturnându-l jos fără ceremonie pe Max, surprins, Jack se 
ridică în picioare. 

— Ce naiba, Emma, am plănuit seara asta ca să te scot pe tarabă. 

— Nu-mi place să fiu expusă ca la târg, Jack. 

— Mă rog, va trebui să înveţi să-ți placă. Face parte din mersul 
înainte, în meseria asta. 

— Bine, atunci nu știu cum să mă etalez. Mi-e mai ușor să 
vorbesc despre altele, decât despre mine însămi. 

— Şi ai vorbit despre altele, cu o eficienţă uluitoare. 

Glasul lui Jack devenise exasperat, iar la tâmplă îi pulsa o venă. 

— Aproape toată seara, ai tinut-o numai cu spanacul tău de 
Teatru din Vitrină, îndrugând verzi și uscate despre delicvenţii ăia 
minori pe care-i numești elevi. 

— Cineva mi-a pus o întrebare despre ei și am răspuns. 

— Două ore în cap? 

Emma nu-și putu stăpâni râsul. g 

— O întrebare a fost urmată de alta, Jack. li interesau. Ce voiai să 
fac, să aduc din nou vorba despre mine? 

— La toti dracii, da! se răsti el. 

Max, văzând că poala lui Jack nu i se mai oferea, porni cu pas 
săltat din cameră, ţinându-și fudul coada în sus. Emma chicoti din 
nou. 

— Emma, nu-i nimic de râs. 

Deși îi amintea de un profesor care-i reproșează unui elev 
recalcitrant o nouă poznă, Emma reuși să se oprească din râs. 

— Mă tem că nu pot s-o joc pe Eliza Doolittle fără să iau lecţii. 

Jack clătină din cap. 

— Lectiile nu ti-ar folosi la nimic. 

— Sunt un caz chiar atât de deznădăjduit? 

— Deloc. Eşti adorabil de fermecătoare. 

O sărută ușurel. 

— Şi delicioasă. Dar, continuă el, în drum spre un al doilea sărut, 
ești mult prea generoasă și încrezătoare. Va trebui să-ți dau doar o 
pastilă de vanitate, înainte de a mai aranja alte întâlniri. 

li mușcă ușurel urechea. 

— Sau, poate, te vor ajuta câteva complimente. Ti-am spus ce 
superb arăţi în seara asta? 

— Mhmmm. Dar mai spune-mi. 

— Asta-i ideea. Te vei umfla în pene fără să-ți dai seama măcar. 
Păi, arăţi ca o Madonna mai sexy. 

— E posibil așa ceva? 

— Numai că ai silueta Afroditei şi ochii albaștri ai unei fetiţe. Jack 
își trecu mâinile prin părul ei. Și părul ăsta care ţi se înfoaie în jurul 
feţei de fiecare dată când te miști, iar pe urmă cade la loc ca un 
caier de aur. Ă 

— Zi-i mai departe. Incep să mă încred. 

Dar conversaţia se sfârși când începură sărutările — sărutări 
serioase. Şi nu se reluă decât mult, mult mai târziu. Atunci, se aflau 
deja în patul Emmei. Cum ajunseră acolo, nu era prea clar. 
Sărutările continuaseră, în timp ce Jack se chinuia să-i descheie 
centura jachetei, iar ea bâjbâia la nasturii cămășii lui. Apoi, își 
croiseră drum spre pat — plutind, pe cât se pare — împrăștiind 
hainele peste tot pe drum. Făcuseră dragoste intens, îmbătător și 
foarte satisfăcător. 

Emma se ridică ușor, pentru a-l putea privi pe Jack. Avea ochii 
închiși, cu genele umbrindu-i obrazul bronzat. Mâna ei se întinse 
pentru a-i atinge pieptul lat. Mângâierea îl făcu să surâdă, dar ochii 
nu i se deschiseră. 

— Multumitor, spuse Emma și, la auzul vocii ei, Jack o trase mai 
aproape. 

— Foarte, răspunse el. La fel ca orice altceva, în ceea ce ne 
priveşte. 

O sărută delicat pe nas, apoi își rezemă obrazul de fruntea ei. 

În ceea ce ne privește. Emmei îi plăcea cum suna fraza. 

— Ce program avem pentru săptămâna viitoare? întrebă Jack, alene. 

Avem. Şi asta îi plăcea. Reţinu ideea, pentru a se gândi la ea 
ulterior, şi-i răspunse la întrebare: 

— Premiera cu „Picnic” la Teatrul din Vitrină, dacă instalaţia 
electrică... 

— Ce-i cu instalaţia electrică? Ai mai menţionat-o și înainte. 

— Mă tem că trebuie refăcută complet. Când am cumpărat 
clădirea, mi s-a spus că era posibil să fie nevoie, dar speram să nu 
se întâmple prea curând. 

— Şi ce-ai de gând să faci cu problema asta? 

— Să-i acord toată ziua de mâine — nu și cea de poimâine; voi 
încerca să găsesc un electrician care va putea începe imediat, 
lucrând la un preț rezonabil. În momentul de fată, nu ne-a mai 
rămas în seif mare lucru. 

— Mult noroc, îi ură Jack, clătinând din cap. 

— Totuși, s-ar putea să am o şansă. Vărul lui Juan cunoaște pe 
cineva... 

Jack gemu. 

— În cazul ăsta, cred că norocul nu va fi de ajuns. 

— Sunt sigură că mă descurc eu, insistă Emma, cu atâta opti- 
mism cât putea să-și adune. 

— Ştii că te-aș putea ajuta financiar. 

— In nici un caz! se săltă Emma într-un cot, privindu-l cu severi- 
tate; cel puţin, privirea îi era cât putea de severă, având în vedere că 
părul i se revărsa peste faţă și avea buzele umflate de sărutări. Și-așa 
îţi datorez destul, cu prezentările. 

— Te temi să nu-ţi pierzi independenţa? 

Emma se culcă la loc lângă el. 

— Nu pot depinde de tine în toate privințele, Jack, mai ales când 
e vorba de teatru, cu care oricum nu ești de acord. De el trebuie să 
mă ocup singură. 

Se cuibări mai bine în braţele lui, căutându-i căldura trupului. 

— Chiar dacă nu sunt de acord cu devotamentul tău faţă de 
Vitrină, te respect, Em, și nu mi te pot imagina complet dependentă 
de nimeni. 

Incepu să chicotească, la început încet, apoi mai tare, până când 
hohoțele sale zguduiră patul. 

— În regulă, spuse Emma, dacă râzi de mine, merit să știu de ce. 
Care-i poanta? 

In sfârșit, râsul lui se mai potoli. 

— Poanta e cu mine, Emma. Obișnuiam să-mi fac griji că femeile 
deveneau prea strâns legate de mine, prea dependente — iar acum, 
îţi cer să te ajut, iar tu mă refuzi. 

Emma își rezemă capul de umărul lui și-l cuprinse cu braţele de 
mijloc. Tăcu un timp, înainte de a vorbi din nou. 

— Nu înseamnă decât că te schimbi, Jack, spuse ea încet, și eu la fel. 


Capitolul 8 


A doua zi dimineață, complet machiată, Emma stătea lângă 
telefonul public din studio, cu receptorul proptit pe umăr, 
mâzgălind însemnări pe un blocnotes galben. Ascultă încruntată, 
apoi clătină din cap, mormăi câteva cuvinte de mulțumire și 
închise. După ce tăie un număr de pe listă, introduse două fise de 
zece cenți în aparat și formă alt număr. 

Regizorul de platou venea spre ea. Emma își înfipse privirea în 
cuburile de beton armat ale peretelui, sperând că, dacă nu-i dădea 
atenţie, avea să-și vadă de drum. N-o făcu. 

— Urmează o secvenţă cu tine, Emma. Poate n-ar strica să te uiţi 
peste scenariu. În secvenţa cu sala de urgenţă ai fost cam nesigură. 

— Pe-asta o ştiu ca pe Tatăl Nostru, îl asigură Emma, în timp ce-și 
muta receptorul la cealaltă ureche. A, nu, m-am săturat de roboți... 
Bine, bine... 

Își ridică ochii spre cer, ascultă un moment, apoi i se adresă 
robotului: 

— Mă numesc Emma Dixon și am o urgenţă... 

Recită textul până la sfârșit, dădu numărul, închise și vârt mâna 
după alte fise. 

Regizorul de platou clătină din cap, cu o ridicare a umerilor. 

— Cinci minute, Emma, declară el, în timp ce pleca, lăsând-o să 
noteze în carneţel și să-şi zornăie mărunțișul. 

La pauza de masă, îi mai rămăsese o singură monedă de zece cenți. 

— Şi acum? se întrebă ea retoric, în timp ce se apropia Doris. 
Regizoarea se cocoţă pe marginea unei mese de recuzită, unde își 
puse un picior peste celălalt, balansându-și-l nervoasă. Emma 
găsise încă o fisă. Simti ochii lui Doris asupra ei, în timp ce o 
introducea în telefon şi forma numărul. 

— Ce faci, Emma? Toată dimineaţa ai stat călare pe telefon. 

Emma dădu din cap în direcţia ei, dar de vorbit, vorbi în receptor: 

— Cum L-aș putea găsi? 

Tăcu, ascultând. 

— Aha, înţeleg. 

Apoi, acoperind microfonul cu mâna, îi spuse lui Doris: 

— Termin într-un minut. 

Și din nou, pe de rost, recită în receptor: 

— Vă rog, aveți grijă să-i parvină mesajul. E o urgență. 

Puse receptorul în furcă și o privi pe Doris. 

— Ce fac? Imi pierd minţile, asta fac. Trebuie să se schimbe insta- 
laţia electrică a teatrului, și nicăieri nu găsesc un electrician. Am 
zeci de numere, își fâlfâi ea lunga listă, dar nimeni nu acceptă. Până 
acum, am vorbit cu patru roboţi, o secretară care a spus că firma e 
ocupată o lună de-acum încolo, alta care a spus că e o sarcină prea 
complicată, şi o a treia care a declarat că nu încheie contracte decât 
pentru clădiri la începutul construcţiei. In sfârșit, am găsit un 
electrician adevărat, care a spus că-mi face un calcul estimativ și pe 
urmă nici n-a așteptat să-i spun numele și adresa. 

Oftă din greu. 

— Şi-mi pare rău că am pierdut semnalul în prima secvență. 

— Nici o problemă. Ai salvat bine situaţia. 

— Cred că am început să mă satur de rolul ăsta, Doris. 

— Am observat. Haide, mergem la masă și vom sta de vorbă, 
propuse Doris și se ridică, vârându-și înapoi în coc obișnuita șuviță 
de păr rebelă. 

— Bine, dar pe scurt, răspunse Emma. Vreau să mai dau 
câteva telefoane. 

Porniră pe culoar, spre bufet, unde amândouă aleseră salată și 
cafea și se aşezară la o masă mică, în colţ. 

— Dacă aş avea curaj, acum mi-aş depune preavizul, continuă 
Emma conversaţia, cu speranţa că se va ivi ceva nou. 

— Slabe şanse, Emma. Știu că ai luat în colimator ceva mult mai 
măreț decât „Mâine...”, dar pe moment tot e mai bine decât nimic. 

— Ai dreptate, fu Emma de acord. Oricum, n-aş putea să mă 
descurc fără salariu, mai ales acum, când am problema asta cu 
instalaţia. Probabil că avansurile de la următoarea montare nici 
măcar nu vor acoperi nota de plată, presupunând că găsesc pe 
cineva să facă lucrarea. 

— Care-i următoarea montare? 

— „Picnic”. Și va fi o mare lovitură. La început, copiii au fost 
sceptici, dar și-au revenit frumos. Așteaptă numai până în seara 
premierei — dacă ajungem până acolo — și vei vedea cât de unic au 
interpretat piesa. E foarte interesant. Evident, te aștept la premieră 
— şi să-i aduci și pe băieţi, Doris. 

După expresia de pe faţa prietenei sale, Emma știu imediat că 
apăruseră noi probleme de familie, pe care avea să le afle în timpul 
mesei. 

Și le află. Lunga conversaţie îi lichidă toate planurile de a mai da 
vreun telefon în pauza de masă, iar Emma începea să-și spună că 
era nevoie de un miracol pentru ca „Picnic” să aibă premiera la 
timp. 


lar miracolul se întâmplă și, peste câteva zile, Emma încă mai 
încerca să înțeleagă totul, așezată la masa din bucătărie, privind 
nota de plată a lucrării. Se auzi soneria și năvăli Maggie, cu ziarele 
sub braţ și o pungă maro în mână. 

— Ai pus de cafea. Bravo! Eu am adus micul dejun. 

Emma încă mai avea factura în mână. 

— Aia ce-i? întrebă Maggie, fără curiozitate. 

— Un soi de miracol, cred. 

— Ei, eu am aici ceva mult mai interesant decât miracolele. 

Emma îi turnă mamei sale o ceașcă de cafea, umplând-o din nou 
şi pe a ei. Nu mai venise în vizită de luni de zile, iar acum iat-o aici, 
imediat după recenta apariţie a lui Clay. Era clar că fratele ei vorbise 
cu Maggie. 

Următorul ei comentariu confirmă bănuielile Emmei. 

— E un bărbat foarte atrăgător, profesorul nostru, spuse Maggie, 
aruncând pe masă unul dintre ziare; era împăturit astfel încât să se 
vadă o anumită fotografie. Nici tu nu arăţi rău, deși nu sunt sigură 
dacă părul tău dă într-adevăr bine. Poate că dacă foloseai ondula- 
torul, ca să ţi-l tapezi în creștet... 

Emma înhăţă ziarul și citi cu voce tare: 

— „Jack Winston, bine cunoscutul cineast, participă la premieră 
cu o actriță necunoscută.” Nici măcar nu-mi menţionează numele, 
se văită ea. „Actriţă necunoscută”. 

Lăsă ziarul să cadă pe masă, fierbând. 

— Grozav. Apar în paginile „Herald”-ului, arătând ca altă blondă 
din lungul șir al lui Jack. 

— Ar trebui să pui la încălzit cornurile, propuse moale Maggie, 
dar Emma n-o asculta. Luase din nou ziarul și citea articolul care 
însoțea fotografia. 

Maggie ridică din umăr, se duse la aragaz, găsi o tavă pentru 
cornuri și aprinse cuptorul. 

— Mai e o poză în „Iimes”, adăugă ea, peste umăr. Este luată 
dintr-un unghi prost, dar... 

Emma luă ziarul, găsi fotografia și citi rapid textul. 

— Ei, aşa mai merge. Măcar am un nume și câteva merite. 

— Cred că, de-acum, Jack s-a obișnuit cu luminile rampei. 

Fiica ei dădu din cap. Era clar că fotografii care stătuseră în fața 
cinematografului cu o seară în urmă nu pe ea o așteptaseră. 
Alergaseră pe urmele celebrităților, iar Jack corespundea perfect 
rețetei. Cât despre Emma, singurele apariţii în presă pe care putea 
conta erau referirile ocazionale din Soap Opera Roundup. Privi din 
nou fotografia. Jack era devastator de chipeș, iar ea însăși... Studie 
cu mai multă atenţie cuplul din ziar. Da, arăta ca femeia al cărei loc 
ar fi fost la braţul lui Jack — rece, sofisticată, chiar puţin cam 

vanitoasă. Jack avea să fie mulțumit. Insistase ca Emma să participe 
la premieră și la petrecerea obligatorie de după aceea, în pofida 
protestelor ei. 

Jack nici măcar nu i le ascultase, în timp ce înșira lista invitaţilor 
importanţi. In cele din urmă, Emma acceptase. Acest lucru se 
întâmpla des în ultima vreme, propunerile lui Jack finalizându-se 
prin acceptul ei. Acum, privind ziarul, simţi un real fior de 
satisfacţie. și întindea noile aripi și incepea să zboare. 

— Găsesc că e incredibil de interesant, anunţă Maggie, aducând 
la masă cornurile calde, unse cu unt. Fiica mea și Jack Winston... 
dar recunosc că mă cam surprinde. Niciodată nu mi-am închipuit 
Că... 

— Că sunt genul lui? Știu. Emma rupse o bucăţică de corn 
fraged, începând s-o mestece gânditoare. Însă te-ai mira să afli cât 
de bine ne înţelegem. 

Clătină din cap. 

— Până şi eu mă mir. 

Ochii lui Maggie se îngustară. 

— N-aș vrea să par pesimistă, draga mea, dar Jack Winston nu e 
genul de bărbat care să se îndrăgostească. 

— Cine spune că m-am îndrăgostit? întrebă Emma, ridicând 
bărbia într-o atitudine defensivă. 

— Dar, Emma, nu la tine mă refeream, draga mea, o privi Maggie 
cu ochi inocenți. Am spus doar că el nu e genul de om care să se 
aşeze la un loc şi să rămână constant. 

— Ştiu foarte bine, mamă, și nici nu mă gândesc la aşezări pe loc 
sau la „constanţă”, cum atât de cuviincios te-ai exprimat. 

Deci, ăsta era motivul vizitei lui Maggie — sfaturile materne 
pentru viața ei sentimentală. 

— Nu m-am îndrăgostit de el, repetă Emma. 

Îi plăcea să spună cuvintele cu voce tare; îi dădeau o senzaţie de 
siguranţă. 

— Fireşte că nu, o linişti Maggie. Dar dacă nu e o poveste de 
dragoste, de ce te uitai așa la el? arătă ea fotografia din ziar, 
indicând clar ce voia să spună. Și v-am mai văzut împreună și la 
Brandon, ţii minte? Iar Clay v-a văzut pe Rodeo, și aici, la tine acasă. 

— Va să zică, tu și Clay vă comparaţi observaţiile? 

Emma încerca să-și spună că era o preocupare matern-frăţească, 
un amestec unde nu le fierbea oala, dar îi venea greu, mai ales 
întrucât nici unul dintre ei nu mai manifestase vreodată prea mult 
interes faţă de viaţa ei în societate. Mă rog, toate au un început, își 
spuse. Se hotări să treacă peste comentariile lui Maggie despre 
dragoste. 

— Amândoi aveţi dreptate, îi spuse ea. Petrec mult timp cu Jack. 
M-a ajutat să-mi pun priorităţile în ordine, mi-a organizat timpul, 
m-a scos la rampă, unde fac cunoștință cu oameni influenţi. 

— Ei, e clar că aveai nevoie de un mic brânci. Eşti prea ocupată 
cu problemele altora. Era clar că Maggie nu se considera ca făcând 
parte din acel grup de intruși. 

— Şi gândește-te numai, continuă ea, eu am fost cea care v-am 
făcut să vă cunoaşteţi. Dacă n-o tuleai în junglă să mă cauţi, poate 
că nu v-aţi fi întâlnit niciodată. 

Emma clătină din cap. Lui Maggie nu-i era niciodată greu să-și 
aroge merite. 

— Cu asta, nu mă îndoiesc că ai dreptate, mamă, spuse ea răutăcios. 

Maggie zâmbi, o dată ce primise ceea ce i se cuvenea. 

— Și-acum, povestește-mi despre miracolul ăsta. Luă nota de 
plată de pe masă, delicat, între degetul mare și cel arătător. 
Chestiunile bănești o cam dezgustau. Mi se pare că-i o factură. Halal 
miracol! 

— Este o factură, pentru refacerea instalaţiei electrice a teatrului, 
care s-a realizat într-o singură zi și la un preţ uluitor de ieftin. 

— Eu numesc asta baftă. Unde-i miracolul? 

— Cred că de fapt nu e nici unul. Acum câteva zile, ni s-au stins 
luminile. Juan a spus că avea să-l cheme pe vărul lui, care apoi urma 
să-și cheme un prieten, electrician. Mie mi se părea un lanţ foarte 
lung, așa că am stat agăţată de telefon ore întregi, încercând fără 
nici un succes să găsesc pe cineva. Iar acum, din senin, totul e gata. 

Maggie își termină cafeaua. 

— Evident, Juan l-a găsit pe vărul lui... 

— Care pe urmă l-a găsit pe electrician, iar ăla a venit fugind de- 
i sfârâiau călcâiele. Mi se pare foarte straniu. Jack a spus... 

— Iar începi. 

— Cum adică, mamă? 

— Numai la el îţi stă gândul, Emma. Nici măcar de-un mic 
miracol nu te poţi bucura, fără să te gândeşti la Jack. 

Maggie întinse mâna peste masă, spre a fiicei sale. 

— Eu găsesc că e absolut minunat că Jack s-a oferit să te ajute. E 
cel mai bun, știe totul despre cinematografie și-i cunoaște pe toți. 
Dar... 

— Dar ce? întrebă Emma cu reţinere, ştiind că, deși o luase un 
moment pe-alături, Maggie era hotărâtă să revină la subiectul vieţii 
ei sentimentale. 

Și avea dreptate. 

— Numai să nu uiţi când se va sfârși, oricum s-ar sfârși. Nu vreau 
să... 

— Să mi se frângă inima, completă Emma. Nici o grijă, Maggie. 
Stau cu ochii larg deschişi, crede-mă. 

Maggie nu păru să se îmbuneze decât parțial. 

— Îţi dai seama că am avut ceva experienţe, la viața mea, cu 
bărbaţii ca Jack — tipi absolut trăsnet. Așa că știu eu ce vorbesc. 
Intotdeauna am fost atentă și în gardă. Chiar și cu tatăl tău. 

— Cu tata? întrebă Emma, surprinsă. 

— A, da, era un mare golan. 

Aceste cuvinte o mirau nespus, ea amintindu-și un bărbat 
cărunt, a cărui maximă probă de îndrăzneală fusese drumul zilnic 
cu mașina până la serviciu. 

Maggie nu observă, sau preferă să ignore expresia 
neîncrezătoare a Emmei. 

— Mare golan, repetă ea. Desigur, am avut noroc. S-a îndrăgos- 
tit de mine și a ales permanenta. 

Oftă adânc, iar Emma știu ce însemna acest oftat: soarta n-avea 
să-i întindă o mâna la fel de binevoitoare și fiicei lui Maggie. 

Ridicându-se să plece, Maggie o privi cu blândete. 

— Trăieşte-ţi clipa, draga mea, dar... 

— Ştiu, mamă. Să fiu atentă. 

O conduse la ușă și o privi cum se îndepărta, vioaie și cu o 
ținută impecabilă, pe culoar, spre lift. Apoi, Emma închise ușa și se 

rezemă de ea. Sentimentele îi erau contradictorii. O parte din ea 
era nemulțumită de sfaturile nesolicitate ale lui Maggie pentru fiica 
ei în toată firea. La urma urmei, era una și aceeași cu cea care o 
scotea întotdeauna pe Maggie din încurcături. Pe de altă parte, le 
era recunoscătoare și lui Maggie, și lui Clay. Erau complet lipsiţi de 
subtilitate, dar nu și de solicitudine. Iar dacă Maggie nu manifestase 
niciodată prea mult interes faţă de bărbaţii din viaţa fiicei sale, 
fusese întotdeauna cea mai mare admiratoare a Emmei. Când alți 
părinți i-ar fi putut descuraja aventura teatrală, Maggie fusese 
mereu entuziasmată, participând la toate premierele, în orice 
teatru, cât de mic, cât de izolat, ba chiar trimițând pentru „Și mâine 
e o zi” scrisori sub semnături false, ca din partea admiratorilor, care 
o ridicau în slăvi pe Sora Cyndi. 

Emma se uită la ceas. Trebuia să intre la machiaj peste o oră, dar 
nu pleca nicăieri până nu-și făcea joggingul. Intră în dormitor și luă 
pe ea un şort, un tricou și o pereche de adidași. Alergarea o tinea 
în formă, dar nu din acest motiv o făcea. Emma alerga fiindcă acest 
lucru îi oferea câteva momente de singurătate, departe de prieteni 
și familie. li dădea timp de gândire. 


x 


În ziua premierei cu „Picnic”, Emma ajunse la teatru la amiază. 
Repetiția generală din seara trecută nu mersese ca pe roate, iar copiii 
hotărâseră să mai repete o dată, înainte de reprezentaţie. Nu-i putea 
convinge că repetițiile generale ieșeau întotdeauna jalnic. „Se zice 
că, dacă merg bine, aduc ghinion”, le spusese ea elevilor. 

Aceștia o priviseră fără expresie, așa că încercase pe altă cale: 
„Nu vreau să fiţi obosiţi la ridicarea cortinei. Spontaneitatea e mai 
importantă decât câteva replici uitate sau obiecte de recuzită 
lipsă.” 

„Avem nevoie de încă o repetiție, Em”, ripostă Angel. „Și nu-ți 
face griji. Ne va rămâne destul fior.” 

„Suntem gagii cu sânge fierbinte, ai uitat?” susținuse altcineva. 

In cele din urmă, Emma acceptase repetiţia generală în plus, iar 

la ora începerii reprezentaţiei copiii arătau încă proaspeţi. Emma, 
însă, se simţea ca o cârpă stoarsă, stând în buzunarul scenei, de 
unde privea printr-o gaură a cortinei roase. Probabil că nu era atât 
obosită, cât dezamăgită. Jack nu se zărea printre spectatori. Știa că 
avea o întâlnire de afaceri, dar o asigurase că urma să vină. 

Doris stătea în rândul întâi, cu unul dintre recalcitranţii ei fii 
alături. Alături se aflau Maggie și Clay, iar Emma observă mulți 
actori din distribuţia serialului „Și mâine e o zi”, două fete din clasa 
de dans și jumătate din colegii de la actorie, inclusiv profesorul, el 
însuși un actor foarte respectat. Era și timpul ca puștilor ei să li se 
acorde puţină atenţie. După cum arătau unii dintre spectatori, se 
putea chiar să primească și câteva donaţii frumușele. Avea să fie o 
seară excelentă. 

Se întrebă dacă și Sam ar fi fost de aceeași părere. Stătea așezat 
la marginea rândului, părând foarte hotărât s-o şteargă afară la 
jumătatea piesei. Ei bine, îl aștepta o surpriză — pe toți îi aștepta. 
Era o sală bună, amestec de cravate negre și blugi, jumătate vecini 
și rude ale actorilor, jumătate prieteni de-ai Emmei — dintre care 
unii se apropiau de statutul de celebritate. 

— Ia uite la gagiul ăla, șopti Teresa peste umărul sufleurului. E 
tipul cel nou din „Mâine...”, nu, Em? Doctorul Taylor. Vulpișor. 

Emma se bucura că Gary ajunsese la premieră. Numai de-ar fi 
ținut și Jack la ea atât de mult încât să vină. Se sili să iasă din scenă, 
revenind la funcţiile ei de regizoare, directoare de scenă, sufleur și 
mamă a tuturor răniților. Peste cinci minute, cortina se ridică din 
fata unor zori de zi în Midwest. 

Prima replică fu rostită nesigur. Emma se așteptase. Angel era 
cel care avea să spargă balonul de tensiune cu răspunsul lui, 
făcându-i pe actori și spectatori să se destindă. Emma își tinu 
respiraţia, în timp ce Angel ieșea pe veranda casei de la fermă, 
coborând apoi treptele ca și cum el ar fi fost stăpânul, cu replica 
rostită tare, clar, și complet în pielea personajului. 

Imediat, își luară zborul. Emma îi însoţi pas cu pas și nici nu se 
mai gândi la Jack, până la prima pauză, când cortina cobori și 
aplauzele îi permiseră să se relaxeze, privind din nou în sală, cu 
speranţele reinnoite. 

Nu era acolo. Dar recunoscu un chip care o surprinse și o 
emoţionă. Jerry Abrams. Clipi din ochi și se mai uită o dată. Era 
celebrul agent, nu încăpea nici o îndoială. Vorbise despre piesă în 
seara când le făcuse Jack prezentările, la seria Prelegerilor despre 
Mari regizori — ba chiar, toată seara vorbise, după cum susţinea 
Jack. Insă nu precizase data premierei și, când îl sunase la birou ca 
să-i amintească, o secretară indiferentă o asigurase că domnul 
Abrams avea să revină cu un telefon a doua zi. Nu-i dăduse nici un 
telefon. Şi totuși, acum era acolo, aşezat în fundul sălii, lângă 
fratele mai mic al Teresei şi fără să arate deloc nemulţumit. Oare 
minunile n-aveau să mai contenească? 

Chiar înainte de ridicarea cortinei la începutul actului doi, 
Emma privi din nou și-l văzu, stând în picioare în spatele sălii. Buna 
dispoziţie i se înăltă până la cer. Fusese bucuroasă să-l vadă pe Sam 
și încântată pentru copii că sosise Jerry Abrams, dar cel care conta 
cu adevărat era Jack. Nu-și dăduse seama ce însemnau prezenţa și 
sprijinul lui, până nu-l văzuse stând în acel loc. Atunci, înțelese 
dintr-o dată cât de profund se integrase în viața ei. 


x 


Emma obișnuia să meargă cu mașina până la Venice, după 
cursul de dans din serile de marţi, ajungând pe la zece și rămânând 
până a doua zi dimineața, când ea și Jack o luau la goană în direcţii 
opuse. În marțea de după premiera cu „Picnic”, porni într-acolo 
mai entuziasmată ca de obicei. Lui Jack îi plăcuse spectacolul. De 
fapt, lăudase din tot sufletul profesionalismul copiilor și atitudinea 
proaspătă faţă de text. 

Acum, era rândul ei să se cufunde în munca lui Jack, văzând în 
sfârșit montajul complet al documentarului despre Nak-mal. 
Plecase de la cursul de dans fără a trece pe acasă să se schimbe și 
încă mai avea pe ea dresul galben, cu o fustă-pled purpurie 
petrecută împrejur. Când năvăli în studio, Emma cree o pată de 
culoare care înveseli și camera, și pe Jack. 

— Parc-ai fi un curcubeu, comentă el, aplecându-se s-o sărute. 

Un curcubeu destul de multicolor ca să mă ademenească departe 
de Nak-mal și toată strălucirea lui. 

Incepuse ca un sărut scurt, înainte de a se întoarce la treabă, dar 
pe parcurs se schimbă oarecum. Trupul Emmei se mula sugestiv 
peste al lui, iar gura i se deschise, caldă și dulce, sub buzele lui. 

— Poate că, murmură Jack, reuşim să amânăm şedinţa de lucru. 

Emma făcu un pas înapoi, clătinând din cap. 

— Ba nici să nu te gândești, Jack. Vreau să-ţi văd filmul. Mă simt 
aproape ca și cum aș face parte din el. 

— Eşti o coordonatoare de proiect aspră, gemu el, însă mi-ar 
plăcea să-ţi arăt ceva. 

Își trecu un braț pe după talia ei și o conduse spre masa de 
montaj. Acolo, se aplecă peste enorma și vechea instalaţie, despre 
care îi spusese că era o parte a vieţii lui de când se apucase de 
cinematografie. Maşinăria se puse în mișcare cu scârţâieturi, 
scuipând peliculă într-o găleată căptușită cu plastic și apoi 
înghițind-o din nou, când Jack inversă direcţia. Privi imaginile 
succedându-se pe micul ecran, trecându-și filmul prin mâini, 
pentru a încetini apoi dintr-o pedală. 

— Aici, spuse el, dând la o parte vizorul și însemnând o 
fotogramă cu dermatograful portocaliu. Uită-te atentă la cadrul 
ăsta. 

Se dădu la o parte, pentru ca Emma să poată privi în ocular. 

— E șeful echipei arheologice, sosind la Nak-mal, în prima zi. Am 
trimis acolo un cameraman, anume ca să filmeze sosirea. M-am 
gândit că-mi putea fi de folos. li vezi faţa? 

— Ce tânăr €... 

— Și însuflețit, adăugă Jack. Mă gândesc să intercalez secvenţa 
asta, e foarte sugestivă. 

Derulă filmul şi încărcă altă bobină. 

— Asta-i peste o lună, două, când aveam acolo toată echipa de 
filmare. Uită-te aici. Opri aparatul, dădu iarăși vizorul la o parte și 
însemnă o fotogramă. 

Emma se concentră asupra imaginilor cu același tânăr, 
descoperind un cap de piatră printre ruine. 

— Sunt superbe, îngăimă ea. 

Mai văzuse materialele filmate, dar nu în contextul întregului film. 

— Azi am montat partea asta, îi explică Jack. După ploaie, voi 
trage cadrele contemporane, ca să le pun în paralel. 

— Coliba cu acoperiș de frunze a familiei Vega, sugeră Emma. 

— Exact, răspunse el cu un zâmbet. 

Emma se concentra asupra filmului care gonea prin vizor. 

— Şi ce-ai zice de profilurile astea ale străvechilor mayași, indică 
ea feţele sculptate migălos într-o metopă de piatră, intercalate cu 
familia Vega? 

— Şi jaguarul ăla mare, sculptat... 

— In contrast cu Chevrolet-ul lui Senor Vega! propuse Emma, 
chicotind. 

Jack râse și o cuprinse cu brațul, dar nu opri filmul. Continuă să 
lucreze cu Emma lângă el, însemnând cadre, tăind și lipind, 
inserând blancuri pentru a indica fragmentele care urmau să fie 
filmate după ploaie. In sfârșit, peste o oră și mai bine, opri masa de 
montaj, se întinse și-i dărui sărutarea de care îi fusese atâta dor. 

Emma ridică privirea spre el, zâmbindu-i. In tricou și pantaloni 
scurţi de bumbac, cu părul brunet zbârlit în jurul feţei, era un alt 
Jack Winston. Nu arheologul arogant cutreierând jungla, nici 
cineastul sofisticat, la o serată în lumea bună, ci profesionistul 
devotat, plin de un entuziasm adolescentin faţă de proiectul său. 
Emma era la fel de entuziastă, pe măsură ce filmul începea să 
prindă formă. 

— Te interesează cu adevărat, nu-i așa? o întrebă el. 

— Sigur că da. Și eu sunt regizoare, ai uitat? Nu e o diferență 
chiar atât de mare între scenă și ecran. 

Jack îi mai depuse un sărut scurt pe creștetul capului — ca scuză 
sau din afecțiune, Emma nu era sigură. 

— Uneori, uit ce deşteaptă ești, spuse el, luând-o de mână 
pentru a o ridica de pe bancheta tare. Haide, să ieşim la o plimbare. 
In seara asta e lună plină. 

La miezul nopţii, plaja era liniștită, răcoroasă și pustie, cu 
excepţia câte unui alt cuplu asemenea lor, profitând de solitudine. 

— Singurele momente în care să te plimbi pe plaja din Venice, îi 
spuse Jack. 

Marea era neagră precum cerneala și de o liniște stranie, valurile 
sale blânde murmurând încet, în timp ce lingeau nisipul, la reflux. 
Nu mai rămăsese nici urmă din amatorii de soare care umpluseră 
plaja cu câteva ore în urmă, decât un iz de loţiune pentru soare cu 
aromă de cocos, care stăruia de la o zi de vară la următoarea. 

Jack și Emma se plimbau fără nici o destinaţie precisă, amândoi 
duși în altă lume. Numai de-ar fi putut să fie întotdeauna la fel, își 
spuse ea, fără nici o carieră care să le tulbure fericita singurătate. 
Dar Jack, fără cariera lui, n-ar mai fi fost același, și nici ea, bănuia 
Emma. El era un cineast, în primul și-n primul rând, la fel cum și ea 
era actriță. Și totuși, în ultimele săptămâni, faptul de a fi actriță 
însemnase adesea mai puţin decât cel de a fi împreună cu Jack. 

Nu te îndrăgosti, o avertizase mama ei. Uşor îi era lui Maggie s-o 
spună, când nu știa ce înseamnă să te plimbi pe o plajă luminată de 
lună, cu brațul lui Jack în jurul trupului. Se opriră, rezemându-se 
de digul din piatră, iar Emma își frecă fața de pieptul lui, cu un 
suspin de plăcere. 

Simţea vaporii oceanului pe braţele și picioarele goale, în timp 
ce valurile blânde le scăldau picioarele. Nu se mișcau, iar următorul 
val se furișă mai sus, delicios de rece, la fel de răcoros ca briza ce la 
înfoia părul. Emma tremură ușor, când Jack o strânse și mai tare. 
Numai faţa îi era înfierbântată, îmbujorată de emotie, în vreme ce 
buzele lui i le căutau și le găseau pe ale ei, într-un sărut sărat de 
mare și de vânt. 

— 'Te-aş putea seduce chiar aici, pe stânci, îi şopti. Ai fi şocată? 

— Nu, murmură ea. Dar s-ar putea ca paznicii care patrulează în 
jeepuri să fie cam surprinși. 

Jack râse, luând-o de mână pentru a o ajuta să treacă peste 
stânci, până pe nisipul neted de dincolo. 

— Atunci, va trebui să mă resemnez să te privesc. 

Ţinând-o de ambele mâini, se aplecă pe spate, sorbind din ochi 
imaginea Emmei cu razele lunii jucându-i în păr. Apoi o trase spre 
el, o învălui cu brațul și-și reluă plimbarea. 

— Şi ce s-a mai întâmplat în viaţa ta, în ultimele două zile? o 
întrebă el. 

— Destul de multe. Pe de o parte, Sam mi-a găsit o nouă ofertă 


DUPĂ PLOAIE 107 


de televiziune. Un rezultat direct al fotografiei mele din ziare, la 
braţul lui Jack Winston. 

— Doamne sfinte, repede mai merge. N-aveam idee că... 

— ... Prezenţa mea lângă tine îi putea da un asemenea impuls 
carierei mele. Ba sigur că o știai. Insă ascultă și restul, și s-ar putea 
să nu mai fii atât de mândru, continuă Emma, stăpânindu-și un 
chicotit. 

— Care-i bancul? îi privi el fața amuzată. 

— E o emisiune-concurs de zi, iar eu aş fi celebritatea invitată 
special, timp de o săptămână. Să dau indicii, să rezolv rebusuri și să 
arăt trăsnet. Cred că așa i-a descris lui Sam rolul coordonatorului de 
emisiune. Nu ies prea mulţi bani, dar gândește-te ce reclamă îmi fac. 

Jack se opri brusc. 

— Dacă-mi spui că ai acceptat oferta asta, să ştii că nu mai 
răspund de acţiunile mele. 

— Sigur că... n-am acceptat-o, râse Emma, privind cum expresia 
lui aspră se relaxa. Sunt perfect conștientă că emisiunile astea sunt 
pentru foști și ratati, și n-ar folosi cu nimic carierei mele. „Absolut” 
cu nimic, cum ar zice Maggie. Dar Sam nu e deloc mulțumit. De 
două zile tot pufăie din trabuc și-mi suflă mie fumul în nas, ducând 
muncă de lămurire cu mine în legătură cu publicitatea. „Cui îi pasă 
că emisiunea nu e o capodoperă? Tot te scoate la rampă”, insistă el. 
„Cine știe, s-ar putea ca vreun mare regizor de film în căutare de 
noi talente să fie un fan al jocurilor și concursurilor.” 

Jack râse. 

— Tare mă îndoiesc. Şi-n plus, genul ăsta de reclamă ţi l-ai făcut 
din plin, cu „Mâine...”, îi aminti el. O să vină şi o mare ocazie, 
curând. 

Și merseră mai departe, lăsând urme de pași în nisip, călăuziți 
de cărarea argintie a lunii pe apa neagră și licărul stelelor sus pe 
cer. Departe, în lungul plajei, trecură pe lângă doi tineri culcaţi pe 
o pătură, care vorbeau încet între ei, în întuneric. Zâmbind, Jack o 
strânse puţin mai tare. Era o noapte romantică și îi dădea un răgaz 
de gândire. Se opri din mers, o privi în ochi, apoi porni iar, cu 
fruntea înnegurată. Părea ezitant, chiar puţin nesigur. Emma simţi 
că avea să-i spună ceva. Il privi, în așteptare. 

— În curând va trebui să plec din oraș, începu el, iar respiraţia 
Emmei se opri. Mă duc la San Francisco, pentru câteva zile. 

Emma începu să respire din nou. Numai la San Francisco — nu 
în Mexic, încă — și doar pentru câteva zile. Dar de ce devenise atât 
de şovăitor? 

Oprindu-se din nou, Jack îi atinse faţa cu mâna. 

— Vreau să vii cu mine. 

Invitatia fusese lansată cu nepăsare, ca și cum ar fi poftit-o la 
cină, dar mâna de pe faţa ei și tonul cuvintelor nu erau deloc 
indiferente. Se gândise mult și temeinic la acel lucru. Era 
important. 

— Voi vorbi la conferinţa Societăţii Ecologice Internaţionale. 

Emma era la curent cu prestigioasa organizaţie care lucra activ 
în toate domeniile protecţiei mediului. Atitudinile sale ferme 
atrăgeau atenţia presei din lumea întreagă. 

— Am citit despre conferinţă. Nu-i onorează pe cei care și-au 
adus contribuţii importante la protecţia mediului? 

— Ba da. 

— Şi te onorează și pe tine? 

Replica lui fu din nou afirmativă. 

— Aş vrea să fii cu mine acolo. 

Emmei îi venea să răspundă strigând, dar Jack nu se întrerupse 
destul timp. 

— Ştiu că ești ocupată, Emma, și s-ar putea să-ţi fie greu să scapi. 

— Voi veni, Jack, chiar și de-ar trebui să urnesc cerul și pămân- 
tul și M.B.S.-ul ca să reușesc. Cum te-ai putut gândi, fie și o clipă 
doar, că n-aş vrea să vin? 

— Aici încep să se întâmple lucruri importante pentru tine, îi 
reaminti el. 

Emma îl opri cu un gest al mâinii. 

— Ani de zile am așteptat, ce contează câteva zile? Vorbeşte-mi 
despre deplasare, Jack. 

Acum, când o invitase, iar ea acceptase, Jack se molipsi parţial 
de entuziasmul ei. 

— Decolăm vineri și vom sta până duminică. Sau, poate până 
luni, adăugă el cu nepăsare. Timp cât cuprinde ca să admirăm 

peisajele. San Francisco e unul dintre orașele mele favorite; va fi 
distractiv să-l văd prin ochii tăi. 

Emma dădu din cap. Avea să fie și mai distractiv să aibă la 
dispoziţie câteva zile numai cu el. Se înălță pe vârfuri și-l sărută pe 
buze. 

— Gândește-te numai, trei zile de capul nostru. Niciodată n-am 
mai avut parte de atâta timp împreună. 

Era un pas important pentru amândoi; Emma o știa, iar Jack de 
asemenea. l-o demonstrase clar, prin ezitarea cu care o invitase. 
Emma își dădea seama prea bine că, luând-o cu el, Jack o declara 
cea mai importantă persoană din viaţa lui, singură femeie pe care o 
alesese ca să-i fie alături cu acea ocazie prestigioasă. 

Și totuși, se oprise să se întrebe dacă nu cumva călătoria avea să-i 
încurce planurile pentru carieră. Tocmai când Emma credea că 
ajunsese să-l cunoască, o surprindea din nou. 

Intinse mâinile spre ea și porniră înapoi către casă, doi oameni 
aruncând o singură umbră pe nisipul luminat de lună. 


Capitolul 9 


— Ai apărut! strigă Emma. Repede, Jack! 

Reglă culoarea televizorului și se instală pe canapea, în aparta- 
mentul lor de la un etaj superior al Hotelului Mark Hopkins. 

— Jack! îl chemă ea din nou, când interviul începu, dar el intră 
alene, fără să ia în seamă ecranul televizorului, privind pe fereastră, 
spre panorama orașului San Francisco, ivindu-se din ceaţă. 

— L-am mai văzut, Emma. Ai uitat că ni l-a pus regizorul de 
emisie, după înregistrare? o dojeni el cu blândețe. 

Incercă să nu-l ia în seamă, rămânând cu ochii lipiţi de televizor, în 
timp ce reportera, cu o voce vesel-iscoditoare, începea interviul între- 
bându-l pe Jack: „Nu credeţi că țelul dumneavoastră din trecut pare...” 

— Puțin cam ridicol, sfârși Jack propoziţia cu propriile lui 
cuvinte, dar imitând vocea obraznică a femeii. Apoi se apropie de 
aparat şi-l închise. 

Când Emma dădu să protesteze, clătină din cap: 

— Suntem într-unul din cele mai frumoase orașe ale lumii, vreau 
să-mi petrec ziua cu tine, și al dracului să fiu dac-o să ne uităm la 
televizor. 

— Chiar și când apare Jack Winston? replică ea, cu un mic 
zâmbet răutăcios. 

— Chiar și atunci. Şi-n plus, ai originalul aici, în cameră. 

Emma râse întinzând mâinile, pentru ca Jack s-o ridice de pe 
canapea, în braţele lui. Mobila din salonul apartamentului de la 
etajul douăzeci era elegantă și veselă. Ziarele de dimineaţă zăceau 
acum împrăștiate pe măsuţa albă și unul dintre fotolii — ziare pline 
cu interviuri și articole despre conferință. Majoritatea fotografiilor îl 
reprezentau pe Jack Winston. Presa aproape că-i ignorase pe ceilalți 
vorbitori, concentrându-se asupra celui care constituia subiectul cel 
mai interesant și a cărui carismă stimula cititorii. Pe Jack puteau 
conta oricând. Era răsfățatul mass media. De astă dată, le oferise și 
un mic supliment: o adusese cu el pe Emma. Insă chiar și singur, 
Jack Winston era mai impresionant decât în mărime naturală. 

Emma îl privi întrebătoare, încercând să suprapună imaginea 
publică peste omul pe care-l cunoștea. Insă imaginile se înceţoșau. 
Jack Winston se schimba încontinuu. 

— Haide, spuse el. Să-ţi arăt orașul San Francisco așa cum nu l-ai 
văzut niciodată. Purta o pereche de pantaloni kaki, o bluză polo și 
un veston de tweed. 

Emma, care mai fusese de câteva ori la San Francisco, părea să 
nu-și ia niciodată hainele potrivite pentru imprevizibila vreme din 
nordul Californiei. Privind spre dimineaţa rece și ceţoasă, trase pe 
ea un pulovăr subțire și gemu: 

— Nici măcar impermeabilul nu mi l-am adus. 

— Am să-ţi ţin eu de cald, spuse Jack cu un surâs complice, în 
timp ce ieșeau din apartament. Luară liftul până în holul hotelului. 
Afară, felinarele din jurul aleii circulare erau încă aprinse din cauza 
ceţii, care se furișa în jurul lui pe Nob Hill. 

— E o zi superbă, proclamă Jack, oprind un taxi pentru a-i duce 
în Chinatown. 

Acolo, o târî pe Emma după el de-a lungul unor străduţe 
dosnice nefamiliare, în căutarea restaurantului său favorit. 

— Vom începe cu un prânz luat mai devreme. 

— Cred că te-ai rătăcit, îl provocă Emma, după douăzeci de 
minute de goană pe urmele lui. 

— Ha! aruncă el peste umăr. Nu acel Jack Winston care a explo- 
rat sălbăticiile de pe șapte continente. Niciodată! 

Și cu asta, luă un start fals pe Brenham, reveni de unde 
porniseră, apoi încercară pe Waverly, în timp ce Emma abia își 
stăpânea râsul. In sfârșit, coti pe o alee strâmă și ajunseră în fața 
unei clădiri pe al cărei perete se zăreau niște litere atât de șterse, 
încât abia dacă mai erau lizibile. 

— Vai, vouă, necredincioșilor, spuse el. J 

— Nici nu mă mir că nu l-ai găsit, sublinie Emma. Asta-i dosul 
clădirii. 

— Pe Chin nu-l poţi prinde decât pe la spate, replică Jack fără 
nici o logică, în timp ce o apuca iar de mână și o conducea pe o 
scară strâmtă de lemn. Pregătește-te pentru un experiment culinar 
fără egal în afara Chinei continentale. 

Emma îl urmă încântată, fără a se îndoi un moment că o aștepta 
o surpriză. Mai mâncase în Chinatown, dar numai la restaurantele 
turistice. De fapt, toate vizitele ei în San Francisco fuseseră previ- 
zibile: degustări de creveţi la Fisherman's Wharf și de ciocolată în 
Girardelli Square, plimbări cu tramvaiul pe Telegraph Hill, 
cumpărături de la Gumps. Până și la Alcatraz fusese. Pe-atunci, nu 
se așteptase niciodată să ajungă să vadă orașul San Francisco prin 
ochii lui Jack Winston. 

Intrară în restaurantul întunecos, doldora de mese mici, unde 
Emma observă că nu stătea nici un turist. Mușterii erau orientali cu 
dare de mână, care pretindeau perfecțiunea culinară. Majoritatea, 
inclusiv Jack, păreau să fie prieteni cu patronul. Jack îl cunoscuse 
pe fratele lui Chin cu ocazia unui turneu de filmări în China, iar 
acum era considerat practic un membru al familiei. 

— Ţi-ai luat în sfârșit o nevastă? 

Chipul domnului Chin era numai zâmbete, iar ochii săi negri 
jucau, în timp ce-i instala la masă. Era clar că o considera pe Emma 
o clientă deosebită. 

Jack clătină din cap. 

— O prietenă, care și ea e o mare admiratoare a bucătăriei din 
St-Ciuan. 

— Atunci eu însumi voi prepara o specialitate anume pentru tine 
și fermecătoarea ta prietenă, anunță domnul Chin, cu un licăr în 
ochi. Veţi primi bucate alese cum nicăieri nu se mai găsesc. 


DUPĂ PLOAIE 113 


Emma îl privi pe trupeșul bucătar pornind cu pas legănat spre 
bucătărie. Niciodată nu mai văzuse un oriental atât de rotofei și 
robust. 

— Dacă face reclamă pentru propria lui mâncare, îi spuse ea lui 
Jack, abia o aştept. 

Masa se ridică mai presus de speranţele ei. După două ore şi 
șapte feluri de mâncare, Emma abia se mai putea ridica de pe 
scaun. 

— Nu-s sigură că voi mai mânca vreodată în viaţa mea, gemu ea. 

— Ai să mai mănânci, dar probabil că niciodată la fel de bine, 
replică Jack, fără ca Emma să-l poată contrazice. 

— Dar să mai merg, voi putea? se întrebă ea cu voce tare. 

— A sosit timpul să aflăm. 

Cu eforturi exagerate, Emma cobori treptele, în timp ce Jack o 
aştepta răbdător, încercând să nu se lase pradă râsului. 

— Și-acum, pe patru roţi, spuse el, oprind un taxi, iar apoi, pe 
apă. Cred c-o să-ţi facă plăcere. In West Harbour, îi comandă Jack 
şoferului. 

Peste zece minute, opreau lângă un debarcader, iar Jack o 
conduse printr-un elegant club de iahting, până pe un doc unde se 
opriră lângă o barcă prelungă cu motor. 

— E a unui prieten, spuse el scoțând cheia din buzunar. 

— Unde mergem? 

— La Sausalito. 

— Feribot nu este? 

Emma era sigură că pe pontonul de unde luase bacul spre 
Alcatraz se anunțau și croaziere până la Sausalito. 

— Ba cum să nu, răspunse Jack, în timp ce dezlega parâmele și 
pornea motorul. Dar te vreau numai pentru mine. 

Ceaţa se ridicase, iar Emma stătea la prova ambarcaţiunii, lângă 
Jack, privind cum strălucea podul Golden Gate în lumina soarelui 
și spunându-și din nou cât de diferit era, cât de înviorător și 
neobișnuit, ca iniţiativa să nu-i aparţină Emmei Dixon. Altcineva 
conducea și, până acum, îi plăcea nespus. 

Restul zilei fu și mai agreabil. In Sausalito, se urcară pe străzile 
întortocheate, pline cu flori, pentru a ajunge pe terasa unui mic 

restaurant, unde băură punciuri de rom, privind San Francisco-ul 
în depărtare. Două ore de soare fără ceaţă încălziseră aerul, dar 
acum, când orașul aluneca spre amurg, Jack își scoase vestonul și-l 
puse pe umerii Emmei. Terasa era goală, cei câţiva clienţi care 
rămăseseră din mulțimea întârziată de la prânz preferând căldura 
dinăuntru. Nu fură deranjaţi decât o singură dată, și atunci de la 
distanţă, când un chelner deschise ușile glisante și privi afară, 
ridicând întrebător din sprâncene dar fără să se apropie de masă. 
Probabil simţise că voiau să fie singuri, căci când Jack clătină din 
cap şi ridică paharul pe jumătate plin, ospătarul dispăru, lăsând 
terasa la dispoziţia lor. 

Tăcerea care urmă era cea mai desăvârșită pe care o cunoscuse 
Emma în viaţa ei. Era liniștea ce urmează după o zi în care nu s-a 
făcut nici o referire la carieră, muncă, țelurile Emmei sau măcar 
onorurile pe care avea să le primească Jack în aceeași seară. Fusese 
o zi foarte intimă. 

— Îţi mulțumesc pentru ziua asta, Jack, spuse Emma, în timp ce 
el se întindea peste masă și-i săruta buzele mai tandru ca oricând. 
Briza îi flutura părul, azvârlindu-i-l peste obraz. Emma ridică mâna 
să și-l aranjeze la loc, dar el i-o opri, cu buzele rămânându-i peste 
ale ei, obrazul gâdilat de părul ei, ochii înecându-se într-ai Emmei. 
Era un sărut abia simţit, iar ea își dori să fi putut continua o 
veșnicie, dar seara îi ajungea grăbită din urmă. 

— Trebuie să ne întoarcem, spuse el într-un târziu. Să nu întârzii 
la banchet. 

Emma dădu din cap, încuviințând. 

Jack puse câteva bancnote pe masă și o luă de mână. Merseră 
până la marginea terasei, unde se rezemară de balustradă, privind 
spre golful tăiat din când în când de triunghiul alb al câte unei 
pânze și scăldat în roz și violet de razele soarelui ce cobora în 
spatele lor. Emma scoase un mic oftat. 

Tristeţea acesteia nu-i scăpă lui Jack. 

— Există atâtea alte lucruri pe care aș vrea să le fac, decât să mă 
duc la banchet, spuse el. Și pe toate vreau să le fac cu tine... 

Se aplecă și-i şopti la ureche ce avea în minte, iar cuvintele o 
făcură să se înfioare de încântare. 

— Mai târziu, spuse ea. După banchet. 

— Da, confirmă și Jack. După. 

Invelită cu vestonul lui, stătu strânsă lângă el în timpul 
traversării peste golf, înapoi spre San Francisco. Jack o ţinea cu un 
braţ, pe când cârmea șalupa fără greutate, cu o singură mână, iar 
Emma se rezemă de spătar, pierdută în gânduri. Nu era genul care 
să-și facă fantezii, dar tot ceea ce-i prilejuise ziua aceea o silea să-și 
imagineze ce-i puteau oferi alte zile. Se lăsă în voia fanteziei, 
gândindu-se cum ar fi fost să călătorească împreună cu el dincolo 
de Sausalito, să străbată oceanele spre noi orașe, explorând, 
împărtășind descoperiri, râzând împreună. Azi, Jack o condusese 
printr-un oraș pe care-l cunoștea și i-l arătase într-o altă lumină, 
umplând momentele cu plăcere și desfătare. Cum ar fi fost, se 
întreba ea, să se aventureze în necunoscut cu Jack? 

Reveria dură până când se apropiară de chei, iar el o scutură 
ușurel pentru a o readuce la realitate. Barca atinse pontonul și, în 
timp ce Jack sărea pe uscat să lege parâma, Emma își impuse să 
regândească o parte din fantezia ei. Timpul petrecut împreună în 
San Francisco nu fusese numai un vis și armonie. Avuseseră loc și 
ciorovăieli — când Jack pretindea să intre primul la duș, când ea 
întârzia prea mult cu îmbrăcatul pentru câte o ieşire, când refuzase 
să mănânce melci la o cherhana și când el protestase că pierdea 
prea mult timp privindu-i pe dansatorii de break din port. Emma 
zâmbi în sinea ei. Erau neînțelegerile unui cuplu care se cunoaște 
treptat, ale unor oameni care se adaptează fiecare la nuanțele 
celuilalt. Un cuplu... 

— Am ajuns, Emma, anunţă Jack. Hai înapoi în lume. 

În timp ce-i lua mâna și pășea pe chei, Emma își aminti că veni- 
seră acolo pentru un weekend, nu pentru toată viaţa. Pe moment, 
erau un cuplu, dar două zile de fericire nu garantau absolut nimic. 
Ea avea cariera ei, Jack o avea pe a lui, iar căile lor păreau să meargă 
dacă nu în paralel, cel puţin pe linii care n-aveau să se mai întâl- 
nească în viitor. Şi totuşi, simțea nevoia de un lucru care o 
surprinse — o nevoie de permanenţă și de angajare. Era un senti- 
ment straniu și neașteptat, aproape înspăimântător într-un fel, iar 
Emma nu știa deloc ce ar fi fost cazul să facă. 

Emma își aplică ultimele retușuri de machiaj, împinse la loc 
o şuviţă de păr îndărătnică, sperând că avea să rămână acolo, și 
trecu în livingul apartamentului, unde o aștepta Jack. Își dădu 
seama că era nervoasă și se opri la ușă, întrebându-se de ce. Ziua 
petrecută împreună îi organizase gândurile despre Jack într-un 
mod derutant. Acum, era îmbrăcată pentru el, numai pentru el, 
ca și cum ar fi avut nevoie în primul rând de aprobarea lui. In 
timp ce-l privea, Emma se simțea ca o școlăriță la prima 
întâlnire. 

Chipeș-tenebros în smochingul său, emana în jur o aură de 
eleganţă și pericol. Turna șampanie, ţinând paharele într-o mână și 
sticla în cealaltă. Dincolo de draperiile deschise, panorama orașului 
San Francisco era ascunsă. Ceaţa se furișase la loc pentru a înfășura 
clădirea, capturându-i în mantia ei și izolându-i de restul lumii. Doi 
oameni singuri, ar fi putut să fie singurii doi de pe Pământ. 

Jack, cu câte un pahar în fiecare mână, simţi că ea tremura. 

— Nu te mișca, spuse ea, cu glas răgușit. 

Nu avea cameră de luat vederi, dar nici n-ar fi fost necesară. 
Ochii lui o imortalizau cu precizie, întipărind în memorie momen- 
tul mai definitiv decât pe peliculă. Avea o rochie roșie, de o culoare 
vie ca flacăra; croiala decoltată îi dezgolea spatele până la talie. 
Materialul gingaș al poalelor se înfoiase seducător în timp ce se 
apropia de el și, când Jack îi ceruse să se oprească, îi învăluise 
gleznele. Pe lângă diamantele care scânteiau la urechi, nu purta alte 
bijuterii, și totuși avea o înfăţişare regală. Nu știa dacă să se mai 
miște sau nu. Aștepta, parcă pentru a-i îndeplini poruncile. 

Nu o poruncă, ci un gest blând o atrase spre el. 

— Ești frumoasă, șopti Jack; îi întinse un pahar. Închin pentru 
frumuseţea ta. 

Emma luă paharul, dorindu-și să fi fost o seară numai a lor, fără 
banchete, fără onoruri, doar cu Jack și Emma. 

Părând să-i citească gândurile, Jack zâmbi cu jumătate de gură, trist. 

— Mai târziu, îi reaminti el, la fel cum îi promisese în Sausalito. 
Mai târziu vom fi singuri. 

De un farmec rece în alb și negru, privea în jos spre ea, iar 
Emma zâmbi, strălucitoare și vie în stacojiul ei. Ochii li se susţinură, 
comunicând făgăduieli nerostite. Când sună telefonul, nici unul 
dintre ei nu se mișcă. Mai sună o dată. În sfârșit, Jack întinse mâna 
spre receptor. 

— Am întârziat, spuse el, iar Emma oftă, renunțând la visul de a 
fi singură cu el, punându-l la păstrare pentru mai târziu, în timp ce 
era absorbită de festivitățile serii. După câteva minute, când intrară 
în holul sălii de bal, Emma ezită. Peste tot în jurul lor fulgerau 
blitzuri; în ochii ei dansau pete de culoare strălucitoare, dar braţul 
lui Jack, pe talie, o conducea înainte. 

— Aici, domnule doctor Winston! strigă un fotograf. 

— Şi aici, vă rog. 

— Incă una doar, doctore. 

Jack le făcea tuturor pe plac, întorcându-se cu câte un zâmbet în 
fiecare direcţie, răspunzând la toate cererile, salutându-i pe 
reprezentanţii mass media, mereu cu o mână așezată ferm pe talia 
Emmei. Apoi, pe când erau duși de val în sală, un glas strigă: 

— Domnișoară Dixon, aici! 

Jack o privi zâmbind. 

— Incep să te cunoască. 

Răspunsul Emmei, însă, se pierdu în rumoarea generală. 

Cuvântarea lui Jack fu excelentă, după părerea ei, inteligentă, 
spirituală şi incitantă, întreruptă în repetate rânduri de aplauze 
spontane, în timp ce vorbea despre responsabilităţile tuturor 
cetățenilor planetei de a o reînnoi și conserva pentru generaţiile 
viitoare. Nici chiar pe antevorbitorii lui nu părea să-i deranjeze 
faptul că seducea imaginaţia auditoriului și, o dată cu ea, 
luminile rampei. Cuvintele lui încheiară seara și cu toţii se 
ridicară să-l aplaude, fericiţi să-i onoreze farmecul convingător și 
carismatic. 

Emma se ridică o dată cu el, aplaudând viguros. Discursul o 
lăsase cu un sentiment de mândrie pe care-l uzurpă brusc altul, mai 
intens. Stând în mijlocul sălii de bal a Hotelului Mark Hopkins, 

înconjurată de sutele de admiratori ai lui Jack, își dădu seama cu 
o claritate orbitoare că omul acela care-și fermecase audiența era 
pentru ea mai mult decât un cineast de talent, un vorbitor 
strălucit sau un susținător important al mediului. Era omul pe 
care-l iubea. 

Revelația o luă prin surprindere, apărând ca din senin, într-un 
moment atât de nepotrivit. Nici măcar nu i-o putea dezvălui, căci 
când aplauzele se potoliră și Emma încercă să se apropie de el, 
mulțimea interveni, despărțindu-i printr-o mare de mâini întinse 
și chipuri radioase. In cele din urmă, Emma renunță, așezându-se 
la loc pe scaun, pentru a aștepta ca agitația să se liniștească. Voia 
să-i spună totul înainte de a-și pierde curajul, dar trebuia să 
aștepte. 

In sfârșit, admiratorii se împrăștiară, lăsând doar câteva 
persoane care conversau cu el, iar când Emma își croi drum prin 
sală, plecaseră toate. Mai puţin una. Era foarte înaltă, frumoasă, 
blondă și peste măsură de gătită — cu prea multe bijuterii și prea 
puțină îmbrăcăminte, conchise Emma. Intreaga atenţie i se 
îndreptă spre Jack. Cu nerușinare, Emma le ascultă conversaţia. 

— Iubitule, de-o veșnicie n-ai mai trecut prin San Francisco, și nu 
mi-ai dat un telefon măcar. 

Gura i se bosumflă a regret; ochii i se deschiseră larg. 

Privind în adâncurile lor violete ca panselele, Jack surâse. Emma 
încercă să-i interpreteze mai întâi zâmbetul, apoi răspunsul. 

— Stiam eu c-aveai să mă găsești cumva, Marina. 

Emma oftă ușurată. In cuvintele lui se simţea un sarcasm clar, 
dar nu părea s-o deranjeze pe Marina, care vorbea mai departe. Nici 
măcar n-o observase pe Emma. 

— Cum să nu te găsesc, cu atâta publicitate? 

Sumara ei rochie contrasta senzual cu pielea bronzată, 
lucitoare. Ridică alene o mână să-l atingă pe obraz. 

— Arăţi superb, iubitule. 

Emmei îi veniră două gânduri în succesiunea rapidă. Mai întâi, 
Marina, oricine ar fi fost, nu era o blondă naturală; apoi, devenea 
mult prea amicală cu Jack. Putin îi păsa de culoarea părului, dar în 
privința amiciţiei se hotărî să ia măsuri. 

Păși înainte, luându-l pe Jack de braţ. Nu era deloc un gest 
posesiv sau ostentativ. Il schițase cu atâta naturalete, însă, încât 
oricine îl observa — și cel puţin o blondă aflată foarte aproape — ar 
fi bănuit că Emma era mai mult decât o cunoștință întâmplătoare. 
Jack, străduindu-se să-și stăpânească un zâmbet la adresa accesului 
brusc și subtil de posesivitate ale Emmei, făcu prezentările: 

— Marina lucrează la o mare firmă de Public relations din San 
Francisco, adăugă el, spre edificarea Emmei. Ne cunoaștem de 
mult. 

li spuse Marinei: 

— Emma e actriță în L.A. 

— Serios? 

La fel cum o evaluase Emma, cealaltă femeie își măsură încet 
adversara, de la părul blond-strălucitor până la sandalele cu tocuri 
înalte şi barete aurii, pe toată statura ei de un metru șaizeci și cinci. 
Emma aproape că-i citi sentința: scundă, drăgălașă și nepericuloasă. 
Amarnic se mai înșela, își spuse. 

Marina nu se mai interesă de profesia Emmei, după cum nici 
Emma nu întrebă despre a ei. Conversaţia se răci rapid după 
intrarea Emmei în scenă. Se hotărî să-i dea un ultim ghiont. 

Zâmbindu-i dulce Marinei, propuse: 

— Cred că tu și Jack aveți multe vești de depănat. Ce-ar fi să vii 
la un păhărel, în apartamentul nostru? Aici stăm, la Mark. 

Nu accentuase nici unul dintre aceste cuvinte, dar fuseseră 
suficient de semnificative pentru a stinge licărul cochet din ochii 
Marinei. Emma mai simtea şi că precipitaseră inspiraţia șuierătoare 
a lui Jack şi se întrebă dacă nu cumva îl supărase. Dar, când îl privi 
cu coada ochiului, văzu că părea amuzat. 

— Neapărat să vii, o îndemnă și el pe Marina. 

Emma zâmbi. In acel moment, nici n-ar fi putut spune altceva. 

Spre lauda ei, fața fermecătoare a Marinei nu-și schimbă 
expresia, deși în zâmbet i se citea resemnarea. Văzuse destul. 

— Nu, refuză ea, arătând prin sală, sunt cu niște prieteni. 

— Altă dată? întrebă Jack. 

— Altă dată, se întinse Marina să-l sărute pe obraz. Pa, iubire. 

În timp ce o privea îndepărtându-se, Jack spuse: 

— Ai fost pe măsura ei, Emma. E o femeie puternică dar, ce 
mama dracului, i-ai ţinut piept splendid. 

— Nu-i așa? fu Emma de aceeași părere. 

Jack tăcu, așteptând-o să continue, dar mai mult nu-i spuse. 
Luase o hotărâre: n-avea să mai pomenească niciodată despre acea 
femeie, nici despre oricare alta. 

— Hai oricum să bem ceva, propuse Jack, cu un zâmbet. Vizavi, 
în hol, e un băruleţ excelent. 

Merseră spre barul semiobscur, unde Jack comandă două 
brandy-uri, privi în jur, văzu că erau aproape singuri și scoase un 
oftat de ușurare. 

— Mai bine aș înfrunta un yeti, decât să mai petrec o seară la un 
dineu pretentios, spuse el, ridicând mâna pentru a-și lărgi cravata. 

— Dar faci faţă atât de bine, îl consolă Emma. 

— Am practică. Tine de meserie. Insă abominabilul om al 
zăpezilor ar fi, probabil, mai amuzant. 

Zâmbind, Emma sorbi din brandy. Era încă nervoasă. Ar fi vrut 
să-i spună ce i se întâmplase în sala de bal. N-avea să-i fie ușor, 
înțelese ea, când în relaţia lor nu fusese vorba niciodată de iubire. 
Nu avea nici o îndoială că Jack nutrea sentimente pasionate faţă de 
ea, dar nu era sigură dacă exista mai mult decât simpla dorință și 
hotărâre de a-i aduce viaţa pe un nou curs. Ea, însă, simţea mai 
mult și voia să i-o spună. Și nici nu putea exista un moment mai 
potrivit ca acum, cu bunăvoința care plutea în aer între ei. 

Se aplecă înainte, dar ceva o opri. Nu era numai nervozitatea, 
deși niciodată nu mai fusese atât de neliniștită. Era sentimentul că 
îi urmărea cineva. Privi în jur și, în colțul opus al barului, văzu un 
bărbat care se uita drept la ea. Întoarse capul, iar când reveni cu 
ochii într-acolo, omul se mutase într-un alt loc, dar părea s-o 
privească în continuare. Emma trase concluzia că imaginaţia îi juca 
feste, totul fiind probabil doar o plăsmuire a sa, pentru a evita 
confruntarea lui Jack cu sentimentele ei. Trase aer în piept, 
hotărâtă. Dar, când se aplecă spre el, Jack își schimbă pe neaștep- 
tate poziţia relaxată și ridică mâna în semn de salut către cineva din 
spatele ei. 

— Tyson, derbedeule. Bea un rând cu noi. 

Emma nu avu nevoie să se întoarcă. Nu exista decât un singur 
Tyson, Tyson Shepard, regizor de prima mână în teatru și cinema. 
Când păși în lumină, înalt și colţuros, cu capul în formă de glonţ, 
acoperit de un păr cărunt sârmos, își dădu seama că Tyson Shepard 
era omul care o observase din umbră. Dar cel pe care-l salută era 
Jack. 

— Deci, ţi-am dat de urmă, începu el cu un glas care, chiar și 
după treizeci de ani trăiţi în America, încă mai purta o urmă din 
copilăria sa în Tara Galilor; se așeză lângă Emma și-i întinse mâna: 
Tyson Shepard, din moment ce prietenul nostru aici de față e prea 
bădăran ca să ne prezinte. 

— Emma Dixon, răspunse ea, în timp ce-i strângea mâna uriașă, 
ştiind că era cel mai respectat om în domeniul lui. Totuși, își purta 
faima cu modestie și, în seara aceea, părea mulțumit să ocupe locul 
doi după Jack. 

— Deci, reluă el tărăgănat, aranjându-și trupul prelung și coste- 
liv în fotoliul neîncăpător. Sunt onorat să mă aflu în compania unui 
om atât de ilustru. 

— Aţi fost la dineu? îl întrebă Emma, neputându-și ascunde 
mândria. 

— Nu, din păcate, am fost la operă — sau la ce preferă ăștia din 
California să numească operă. Cred că prietenul nostru a ţinut un 
discurs magnific, ca de obicei. 

— Destul de bun, probabil, pentru ca încă vreo câteva fundaţii 
să-mi finanţeze opera, răspunse surâzător Jack. Adu-ţi aminte, 
amice, nu-s o comoară de box-office, cu bugete de douăzeci de 
milioane de dolari. Încă mai trebuie să vânez subvenţii pentru 
cercetare. 

În timp ce stăteau de vorbă, Emma deveni conștientă că cei doi 
erau prieteni de mult, simțindu-se destul de comod împreună 
pentru a glumi și a se înţepa pe tema succeselor lor reciproce. Și, 
întrucât Tyson o tot privea, frecvent și îndrăzneţ, înțelese încă un 
lucru. Acea întâlnire fusese premeditată. Întâlnirea lor acolo nu 
avea nimic accidental, Tyson având ocazia de a o vedea de la 
distanță, înainte de a se decide dacă merita o privire mai de 
aproape. 


122 MADELINE HARPER 


Emma se uită la Tyson, apoi la Jack, cu un licăr în ochi. Nu obser- 
vară — sau, cel puţin, așa se prefăcură. Din partea ei, nu avea de gând 
să le spună că le depistase micul truc, mai ales când era pe cale să 
devină centrul atenţiei lui Tyson Shepard. Și tocmai asta se întâmpla. 

— Nu cumva te-am văzut jucând în ceva? o întrebă el. 

Emma clătină din cap. Era convinsă că nu se uita la serialele de 
după-amiază, nici nu frecventa teatrele de cartier. 

— N-aș crede, spuse. 

— Hmm, făcu Tyson, frecându-și îngândurat bărbia lungă. 
Rareori mă înșel. Ei, în fine... 

Ridică din umeri și reveni cu discuţia la operaţia pe care o 
suferise, dar ochii i se tot abăteau spre Emma. Când Jack chemă 
ospătarul pentru un al doilea rând de băuturi, Tyson se aplecă 
înainte și-i vorbi într-o șoaptă intonată melodios: 

— O să-mi amintesc eu. Vorbește mai departe. 

Acest lucru devenise tot mai dificil pentru Emma, care începea 
să se simtă ca la o probă. De fiecare dată când vorbea, Tyson 
Shepard o privea cu ochii săi negri și pătrunzători, iar când se 
întorcea să-i răspundă lui Jack, îl simţea studiindu-i profilul. Apoi, 
în mijlocul unor rememorări ale lui Jack despre o călătorie pe care 
el și Ty o făcuseră împreună pe cursul superior al Amazonului, 
regizorul bătu cu palma în masă. 

— Atelierul ăla Ibsen din centrul L.A.-ului, acum două, trei 
stagiuni! Sigur că da. Nu ţi-am reţinut numele, dar n-am uitat nici o 
clipă vocea, nici ochii ăștia albaștri. Cu ce te-ai mai ocupat de-atunci? 

— Ceva televiziune... răspunse ea evaziv. 

Inainte ca Tyson să poată pune întrebarea cea mai inevitabilă, 
Jack interveni: 

— Un bun teren de antrenament, după părerea mea, dar spune- 
i şi despre ce-ai lucrat pe scenă, Emma. Cred că ăsta e punctul ei 
forte, declară el. 

Emma încercă să-și ascundă uimirea faţă de bravada lui Jack. Ce 
mai agent ar fi fost! Din câte știa el, singura scenă pe care o văzuse 
Jack era cea a probei la care se strecurase, dar n-avea să-l contrazică 
tocmai acum, când beneficia de totala atenţie a lui Tyson Shepard, 
lucru pentru care orice tânără actriță şi-ar fi dat viața. Mai mult, era 

convinsă că avea ceva în minte pentru ea și nu intenţiona să scape 
ocazia. Ín faţa ei se afla un om căruia îi plăcea să-și asume riscuri în 
teatru. Pe parcursul ultimului an, convinsese un comic notoriu să-l 
încerce pe Shakespeare pe scenă și distribuise un cântăreţ pop, 
cunoscut pentru imaginea sa sclipitoare, într-o montare din Los 
Angeles cu „Pescărușul”. Ambele spectacole obținuseră cronici 
extaziate. Se întreba ce-ar fi putut face pentru o vedetă de 
melodramă minoră. 

Indiferent ce planuri avea — și părea să aibă unul — acum Tyson 
făcea mai mult decât să-i vorbească. Intr-un mod foarte subtil, o 
intervieva, iar această revelaţie făcu stomacul Emmei să se dea peste 
cap, în timp ce faţa îi rămânea perfect calmă, iar conversaţia ţinea 
pasul cu Jack și Tyson. 

— Montez un spectacol nou, declară în sfârșit Tyson — ca din întâ 

mplare, după cum i se păru Emmei. Ăsta e rostul întregii seri. Își 
tinu respiraţia, înghiți în sec și încercă să asculte. 

— E de un dramaturg nou în tara asta. Irlandez, și a avut un mare 
triumf la Dublin, în stagiunea trecută. I-am adus ultima lucrare la 
New York. Are un rol pentru o tânără vibrantă ca tine, Emma. 

Tăcu o clipă, pentru a lăsa cuvintele să-și facă efectul. Lui Tyson 
Shepard nu-i lipsea simţul dramatic. 

— Evident, va trebui să văd ce-ai lucrat. 

Emma își linse buzele uscate, conștientă că îi făcuse impresie 
bună lui Tyson și temându-se să nu piardă totul, dacă se declara 
Sora Cyndi de la Spitalul Orășenesc. 

Jack o salvă cu o ușurință demnă de un Pygmalion, ca și cum 
aceea ar fi fost vocaţia vieţii lui: 

— Am să-ţi aduc nişte materiale filmate cu ea. 

— Bine, acceptă Tyson. Trimite-mi-le la Algonquin, în New York. 

Apoi, reveni spre Emma. 

— Mi-ar plăcea să te aud citind, dar pentru asta trebuie să mai 
aşteptăm. In noaptea asta trebuie să ajung de urgență înapoi la 
New York. 

Când se ridică de pe scaun, îi mai spus lui Jack: 

— Să-mi trimiti imediat filmul. 

Și, cu o privire spre Emma: 

— Pun pariu că luminezi tot ecranul. 

Emma nu voise să roșească; înțelegea să fie sofisticată și 
nonșalantă, ca și cum ar fi primit zilnic complimente de la regizori 
celebri, dar nu se putu stăpâni. O roșeaţă intensă de plăcere îi 
imbujoră obrajii. Tyson observă și râse: 

— O comoară ai aici, Jack. O femeie care n-a uitat să roşească. 
Eşti sigur că vrei să ţi-o răpesc? 

Spusese în glumă aceste ultime cuvinte, ca un rezultat al 
brandy-ului și al orei târzii care-i înmuiase. Jack, însă, nu-i luă în 
glumă comentariul. 

— Nu e proprietatea mea, Ty. Emma face ce vrea cu viaţa ei și, 
dacă îi poti împlini visele... 

Cu un râs complice, Tyson plecă să ia limuzina spre aeroport, iar 
Emma încercă să zâmbească pe parcursul formulelor de rămas-bun, 
deși cuvintele lui Jack o lăsaseră secătuită de orice energie. In seara 
care ar fi trebuit să fie una dintre cele mai fericite din viaţa ei — 
Tyson Shepard tocmai îi oferise șansa unui rol adevărat — ea se 
simţea goală pe dinăuntru. Jack era dispus s-o lase să-i scape, fără 
o vorbă. 

— Cred că ai răzbit, spuse Jack, imediat ce ajunseră înapoi în 
apartament. Tyson nu-și mai putea lua ochii de la tine. Și nici eu, 
adăugă, în timp ce îi explora cu mâinile spatele gol, deși din alte 
motive. 

O sărută pe gât. 

— Sper. 

Emma izbuti un surâs. 

— Cred că ar trebui să fiu supărată pe tine că ai organizat toată 
povestea asta fără să-mi spui. 

Jack nu se miră. 

— Deci, te-ai prins? Nu numai frumoasă, ci și isteaţă, cum îi 
spuneam lui Ty. Apropo, Emma, el mi-a telefonat mie. Restul a 
evoluat de la sine. 

— L-am văzut privindu-mă înainte de a veni la masa noastră. Ce 
i-ai propus, să mă estimeze de la distanţă și, dacă îi satisfac 
exigenţele, să-și tragă și el un scaun? 

Jack își scoase cravata lărgită și se dezbrăcă de smoching. 

— Emma, e un om ocupat, care mi-a propus să bem una mică 
înainte de a prinde avionul. Nu se aștepta la o a treia persoană, așa 
Că, atunci când i-am pomenit de tine, a fost în mod firesc curios. 
Toată ziua i se-aruncă actori în faţă. 

Se așeză pe canapea și o trase pe genunchi. Emma nu se opuse. 

— Voiai o şansă, nu? 

Dând din cap, se relaxă la pieptul lui, conștientă că dacă Jack n-o 
includea în acea întâlnire cu Tyson, s-ar fi supărat de-a binelea. 

— Dar de ce nu m-ai prevenit? îl întrebă, continuând să rămână 
puţin iritată. 

— Ai fi fost nervoasă și, dacă nu apărea, ai fi avut o dezamăgire. 
Așa, a ieşit perfect. 

Aerul lui de auto-felicitare o cam irita. Jack îi simti tensiunea din 
trup și-i aminti că era lucrul pe care și-l dorise dintotdeauna. 

— Desigur, recunoscu ea. Avea dreptate, dar nu părea capabilă 
să-şi ţină sub control învălmășeala emoţiilor. Numai că toate se 
întâmplă atât de repede. 

— Așa cum se întâmplă întotdeauna cu noi, ai uitat? 

O cuprinse cu amândouă braţele, iar Emma își rezemă capul pe 
pieptarul apretat al cămășii și inspiră adânc mirosul iute, îmbătător, 
de colonie. li auzea bătăile regulate ale inimii și simţea mișcările 
respirației. Se cuibări fericită lângă el, spunându-și că nu dorea 
altceva decât să fie în braţele lui Jack, dar știind că existau și alte 
necesități. Ridică privirea spre el. 

— Crezi că am vreo șansă? 

— Sanse mari. Jack își rezemă capul de pernele canapelei, 
mângâind-o absent pe păr. Te place, ăsta-i cel mai important lucru. 
Tyson n-ar pune piciorul pe aceeași scenă cu un actor care nu-l face 
să se simtă bine. E clar că îl atrage înfățișarea ta. Te-a văzut lucrând 
și, chiar dacă nu mai e decât o amintire vagă, e totuși plăcută. 
Termină de înșirat punctele pozitive și o sărută pe obrazul întors 
spre el. 

— Vom filma cu tine niște imagini care-au să-l răstoarne pe spate. 

O mai sărută o dată. 

— Sanse mai mult decât mari, conchise el. 

— Dacă obţin rolul, va fi datorită ţie... 

— Eu nu sunt decât un catalizator, o întrerupse el îngândurat, 
continuând să-i mângâie părul. Ai fi reușit și fără mine. N-am făcut 
decât să-i dau un impuls inevitabilului. 

Avea în ochi o expresie sentimentală. 

— Ne-am simtit bine, nu-i așa? întrebă, încetișor. Aproape ai 
ajuns la linia de sosire și a fost o cursă extraordinară. 

Emma dădu din cap. Nu avea cum să întoarcă timpul înapoi, 
închipuindu-și că întâlnirea cu Tyson Shepard nu avusese loc 
niciodată. Destinul o împingea înainte cu forța unui tren în plină 
viteză, lăsând vremurile plăcute în urmă. Şi fuseseră plăcute — atâta 
cât duraseră. Curând, mult prea curând, Jack urma să plece în 
Mexic, iar ea, cu un dram de noroc, avea să se ducă la New York. Și 
totuşi, acest lucru nu schimba ceea ce simţea pe moment, în braţele 
lui Jack. Voise să i-o spună; avea să-i spună acum. Il iubea, iar 
Emma nu avea de gând să-i ascundă acest lucru, irosind puţinul 
timp rămas. 

— Jack... 

Inima îi bubuia cu putere, iar sângele părea să-i cânte prin vene. 
Ezită şi mai începu o dată: 

— O, Jack, cât te mai iubesc. 

Buzele lui îi găsiră pielea fină și mătăsoasă a gâtului și coborâră 
spre umăr, alene și cu nepăsare, ca și cum cuvintele ce urmară n-ar 
fi fost decât un gând printre altele: 

— Și eu te iubesc, Emma. 

Pentru a doua oară, se simţi imens de golită pe dinăuntrul ei. 
Apoi, își înclină capul pe spate, pentru ca gura lui Jack s-o poată 
captura pe a ei, și se lăsă în voia momentului. 


Capitolul 10 


Duminică dimineaţa, când avea stabilită întâlnirea cu Jack la Teatrul 
din Vitrină, Emma era în întârziere. Prinsă într-un blocaj de trafic, după 
ce un camion cu trailer derapase pe autostradă, stătea în mașină, 
bătând cu degetele în volan, și-și imagina că Jack tuna și fulgera. 

De fapt, Jack nu avea în minte altceva decât activitatea de 
moment. În timp ce Emma aștepta, imobilizată între camion și o 
rulotă, cu mari șanse de a mai rămâne o bună bucată de timp acolo, 
Jack intră în teatru, însoţit de studenţii din clasa lui de cine- 
matografie. Alcătuiau un grup formidabil, Jack și echipa lui, în timp 
ce mergeau pe culoarul dintre scaune spre scenă, unul ducând 
camera, altul cutia cu peliculă și încă doi echipamentele de 
iluminare. Jack îi dădu câteva instrucțiuni fetei de lângă el, care avea 
o planșetă plină cu însemnări. 

— Vreau două tablouri, spuse el, urcând treptele scenei. De vreme 
ce încă n-au strâns decorurile de la „Picnic”, le putem folosi. Ai 
textul? 

Fata își răsfoi însemnările și găsi foile cu textul. 

— Aici e. 

— Am notat scena pe care vreau s-o citească Emma. O vom juca în 
dreapta scenei, lângă treptele casei. 

Apoi, pentru prima oară, Jack se uită în sală. Patru tineri din clasa 
Emmei stăteau înghesuiți pe scaune, în fundul teatrului. Emma le 
dăduse întâlnire acolo și veniseră fără să pună întrebări. Dar era 
evident că nu se aşteptaseră să-l vadă pe Jack Winston. Simţi că 
intruziunea lui pe terenul lor îi nemulțumea. Își aplicaseră pe 
chipurile tinere măști indiferente. Iar în spatele măștilor... tăcere. 

— Unde naiba-i Emma? strigă Jack spre toată lumea în general. 

Cei patru se foiră, schimbându-și poziţia în scaune, dar nu se 
distinse nici un răspuns coerent. 

— Ei bine, putem face pregătirile și fără ea, le spuse Jack alor lui. 
Apoi tăcu un moment, privind din nou în sală, se încruntă și luă o 
decizie rapidă. Avea nevoie de ajutorul tinerilor, dar n-ar fi rezolvat 
nimic rugându-i, nici măcar cerând de-a dreptul. Trebuia să rămână 
distant, lăsându-i pe ei să se apropie de el. 

— Vezi dacă găsești tabloul electric, îi spuse el asistentei. Și pro- 
babil vom avea nevoie de niște filtre. Avem în mașină? 

Inainte ca fata să răspundă, din fund răsună un glas: 

— Am eu câteva, la mine-n magazie. 

Era Juan. 

— Iar tabloul e în culise, în dreapta scenei. Altceva vă mai trebuie? 
Știu mai bine ca oricine ce se găsește pe-aici. 

Asta sperase și Jack. 

— Poate ne dai o mână de ajutor, îl invită el. Vreau să pun lumina 
perfect pentru Emma. 

In tăcere, Juan porni cu pas săltat spre scenă, unde îi făcu semn 
asistentei lui Jack să-l urmeze. In sală, Angel începea să se foiască, 
observă Jack, dar trecură zece minute în cap, timp în care echipa se 
agita cu pregătirile, înainte ca în sfârșit să-l răpună curiozitatea. 
Ridicându-se de pe scaun, porni spre partea din faţă a sălii. 

— Ei, ce se-ntâmplă aici? îl întrebă el pe Jack. Trageti piesa pe 
video, sau ce? 

Jack se strădui să înțeleagă că, în felul său de copil al străzii, Angel 
își manifesta interesul. 

— „Sau ce”, mai bine zis, răspunse el. O voi filma pe Emma într-o 
scenă din „Picnic”. 

Teresa şi sora ei mai mică stăteau încă în ultimul rând, dar 

Jack văzu că începeau să se agite. În cele din urmă, Teresa strigă: 

— Ştim care-i cioaca. Emma dă probă pentru piesa gagiului ăluia, 
Shepard. 

Tinerii păreau să ia proba ca pe ceva banal. Emma candida încon- 
tinuu pentru roluri și era refuzată. 

— Şi noi ce treab-avem aicea? întrebă Angel, pe un ton cam 
bătăios. 

— Vreau ca Emma să facă putin joc de ansamblu — să joace scena 
cu voi. 

— I-auzi, O s-apărem în film, replică Angel. 

În timp ce Juan ajuta la agățatul proiectoarelor, Jack le explică 
celorlalţi ce intenţii avea. 

— Aș vrea s-o filmez pe Emma arătându-i Teresei cum să citească 
rolul, la fel ca și cum aţi fi la clasă, repetând textul. 

— Nu mi-a arătat niciodată cum s-o joc pe Madge, ripostă Teresa. 

— Mhm, îi tinu partea sora ei. Ea ne dă lecţii de actorie și noi 
jucăm, dom'le. „Nu vreau să copiaţi stilu’ nimănui”, așa ne zice. 

Jack înălță sprâncenele. Văzuse spectacolul și ştia că Emma era 
bună ca regizoare. Acum, începea să înţeleagă și de ce. 

— Putem trișa puţin, de dragul artei. 

— Pe bune, declară Angel. 

— In ideea că Emma ajunge aici, adăugă Jack. 

— A, o s-ajungă ea aicea, nene. Emma se ţine-ntotdeauna de 
cuvânt. Doar că are probleme pe autostradă. Mereu se bagă fix pe 
banda care s-a blocat, comentă Angel, în timp ce se aprindeau 
luminile, iar Jack privea scena prin obiectivul camerei video. 

Angel îl observă cu atenţie. 

— Când e gata, poți să pui caseta la unul din V.C.R.-urile ălea? 

Ridicând privirea, Jack încuviință din cap. 

— Babacu' meu are unv’ la televizorul lui, da” niciodată nu ne lasă 
să umblăm la el. 

— Și Emma are nevoie de unul, pentru teatrul ăsta, remarcă Jack. 
Mă mir că încă nu v-a înregistrat. 

— N-are bani, răspunse Teresa. 

— Pentru o cameră video ca asta nu-i ajung, fu Jack de acord, dar 
se găsesc și altele, foarte ieftine. 

Se opri, privindu-l pe Juan cum se cățăra pe grinzile de deasupra 
scenei, unde muta proiectoarele. 

— Să vedem locul-cheie! strigă el. O.K. Acum, potrivește cinci- 
miiul ăla pe ușile hambarului, Juan. 

Juan se conformă imediat. 

Mulţumit, Jack reveni spre Angel. 

— Asta-i o E.F.G., cameră de teren. Este de uz profesionist, dar 
seamănă cu altele. Simplu de folosit, adăugă el, în timp ce Angel se 
apropia, iar cele două fete li se alăturau, pentru o întroducere în 
tehnica video. 

Emma sosi în mijlocul lecţiei. Străbătu grăbită culoarul dintre 
locuri, după ce-și parcase mașina ilegal în faţa teatrului, așteptându-se 
să dea peste Jack gata-gata să-și sară-n gât cu o gașcă de tineri agresivi. 
Când colo, își găsi iubitul, calm și imperturbabil, înconjurat de 
chipuri fascinate. Jack îi opri șirul de scuze cu cuvintele: 

— Știu, te-ai băgat fix pe banda blocată. 

Teresa chicoti, iar Emma se relaxă. Jack și copiii găsiseră un limbaj 
comun. Poate că încă mai scârţâia puţin; tinerii aceia nu erau niște 
momâi, cum prea bine știa Emma, dar se forma o relaţie între ei. 

— Cum e lumina? întrebă Juan, din pod. Jack gesticulă aprobator, 
apoi îi făcu semn cu capul unui membru al echipei sale să umble prin 
zonă cu exponometrul. 

— Aici e cam slab, îi spuse el lui Jack. 

— Bagă rivalta aia! strigă Jack și cineva se supuse pe loc. Privind 
scena, Jack dădu iar din cap. Era gata. 

— Am nevoie de machiaj? întrebă Emma. 

— Nu, ești perfectă. Dă-ţi doar cu pieptenele prin păr și 
împrospătează-ţi rujul de buze. Vreau să arăţi cât mai natural posibil. 

In timp ce vorbea, Jack părea să se schimbe. Nu era o transfor- 
mare neobișnuită. Se întâmpla ori de câte ori ridica la ochi aparatul 
de filmat. Devenea Jack Winston, regizor de film. 

— Teresa, strigă el. Așază-te pe treapta de sus, lângă ușa casei, de 
unde s-o poţi vedea pe Emma! Zicem că lucraţi la clasă. Nu uitaţi. 
Vreau interacţiune, reacţiile lor — și acţiune. 

Copiii, ocupându-și locurile, păreau cam nedumeriţi, dar Emma 
înțelegea exact ce voia să spună. 

— Nici o grijă, șopti ea, jucaţi doar la fel ca la premieră. 

Apoi îl întrebă pe Jack: 

— Vrei un șnur mai întâi? 

— Nu. Mai bine să mergem pe spontaneitate. Bandă, îi comandă 
el asistentului, și filmarea începu. 

Emma capturase spiritul lui Madge în lectură, care era atât de 
apropiată de perfecţiune pe cât o dorea Jack. 

— Îmi place, recunoscu el, dar hai s-o mai tragem o dată. 

Emma se așteptase la gemete din partea copiilor, mai ales a lui 
Juan, aflat în culise, și a Teresei, care stătea aşezată pe verandă fără 
nici un text de spus, dar constată că toţi acceptară imediat, cu entuzi- 
asm chiar. Satisfăcut de secvenţă, Jack se pregăti s-o filmeze pe Emma 
singură. Tinerii erau liberi să plece, dar continuară să se învârtească 
prin sală, ca la o petrecere care încă nu s-a spart. 

— O s-ai nevoie de mine ca să-ţi aprind aici, spuse Juan, cam timid. 

— Şi de noi, pentru inspiraţie, interveni Angel, în timp ce ceilalți 
trei se așezau pe rândul întâi. Rămaseră tăcuţi și perfect nemișcaţi, în 
timp ce Jack dădea indicaţii de iluminare, iar Emma trecea în culise 
să se machieze. 

— Merg și eu, sări în picioare Teresa. Are nevoie de mine s-o ajut 
cu fondul de ten. 

— Nici un fond, o opri Jack. Doar ceva pudră și puţin fard de ochi 
— şi nu prea gros. Vreau să se vadă prin ele toată frumuseţea naturală. 

Prin cine știe ce minune, copiii nu făcură nici un comentariu 
spiritual. 

Emma fu gata repede. Memorase o scurtă scenă din piesa pe care 
i-o trimisese Tyson Shepard și, în timp ce rostea replicile, Jack își 
dădu seama că Tyson avusese dreptate. Era rolul ei. De la primul 
cuvânt, toţi cei din micul teatru fură ca hipnotizați, ţinându-și respi- 
raţia, privind-o pe Emma cum le dădea o lecţie despre ceea ce 
înseamnă actoria. 

Mai mult decât oricare dintre ei, Jack observa aura care emana 
dinăuntrul ei în timp ce rostea textul dramaturgului ca și cum ea 
însăși l-ar fi gândit. Jack mai filmă o dată scena, cu unul dintre oamenii 
săi la cameră, numai ca s-o poată vedea cu ochiul liber. Fu uluit. 

Copiilor nu le scăpase semnificaţia celor văzute și ieșiră din teatru 

tăcuți, cuminţiţi, parcă dându-și seama că în curând aveau s-o piardă 
pe Emma. 

Juan nu plecă o dată cu ceilalți. Rămase în urmă, chipurile ca să 
ajute la împachetarea echipamentelor, dar Jack pricepu curând că pe 
băiat îl frământa altceva. Nu trecu mult timp, și Juan vorbi: 

— Cum ţi s-a părut Em? 

— Foarte bună, răspunse cu sinceritate Jack. 

Juan dădu din cap. 

— Prea bună, dacă-nțelegi ce vreau să zic. Shepard n-o s-o 
respingă. Ca din pușcă o să plece de-aici. 

Apoi îi zâmbi lui Jack ca între egali, cineaști profesioniști, oameni 
de lume. 

— Nu cumva ai putea... să pierzi caseta? 

Jack clătină din cap. 

— Nu pot s-o pierd, Juan. Și nici s-o şterg, s-o arunc sau s-o ard nu 
pot, 
li zâmbi băiatului. 

— Deşi trebuie să spun că aș putea fi tentat. Niciodată n-aș face 
ceva care să pericliteze șansele Emmei și nici n-ai vrea s-o fac, nu-i 
aşa? 

Un moment, în ochii negri ai lui Juan se reflectă tot conflictul său 
interior. 

— Nu, hotărî el, vreau ca Em să aibă o șansă... dar nu așa de 
curând. Incă n-am terminat aici. 

— Înţeleg ce vrei să spui și, într-un fel, și eu am același sentiment de 
nedesăvârșire, îi cuprinse Jack consolator cu brațul umerii firavi. Insă 
Chiar dacă aș distruge banda asta, n-aș face decât să amân inevitabilul. 
Emma va fi o stea. Cu sau fără bandă. Rolul e croit pentru ea și, dacă 
nu-l primește, nu mai există dreptate în lume. Juan nu putu decât să 
încuviinţeze din cap; cuvintele lui Jack erau de necontestat. 


x 


In seara aceea, după ce demontă banda-n studioul său, Jack se 
aşeză încercând s-o vadă obiectiv, dar nu avea nici o şansă. Acea 


DUPĂ PLOAIE 133 


Emma care strălucea atât de viu în faţa lui îşi arăta mai mult decât fru- 
musețea, mai mult decât talentul; părea să-și dezgolească sufletul în 
faţa camerei. O ţinuse în braţe, o sărutase, făcuse dragoste cu ea, dar 
niciodată nu o cunoscuse așa ca acum. Vedea în adâncul făpturii ei și 
ştia că Emma era născută pentru a juca acel rol. 

Jack se ridică și merse la fereastră, pentru a privi peste mare, spre 
cerul din fundal. Juan nimerise drept la țintă. N-avea să mai treacă 
mult, își spuse el, până Emmei i se ivea marea șansă și îl părăsea. Jack 
simţi o durere neașteptată, pe care n-o putea alunga nici toate 
gândurile la fericirea ei. Fericirea exista, dar suferința era mai puter- 
nică. Era egoistă; era dorul după ceea ce pierdea. 

O parte din el însuși. Asta devenise Emma, în lunile de când se 
cunoșteau. Ajutând-o să-și realizeze telul, Jack se implicase în viaţa ei 
mai profund decât s-ar fi așteptat vreodată. Și o lăsase să intre în viața 
lui, lucru pe care nici un moment nu-l intenționase, pe care nu-l mai 
făcuse cu nici o femeie. 

Era posibil s-o iubească? Iubire. Niciodată nu se gândise la asta, cel 
puțin nu conștient. Și niciodată nu menţionase cuvântul, decât în 
seara aceea la San Francisco când, în recunoştinţa ei, Emma îi spusese 
că-l iubea, iar el îi repetase nepăsător cuvintele. Fusese convins că 
sentimentele ei erau amestecate cu gândul despre viitor și despre 
Tyson Shepard. Nu era sigur care puteau fi simțămintele lui, iar 
răspunsul fusese mașinal și lipsit de sens. Sau... oare chiar fusese așa? 

Era cumva iubire ceea ce simțea pentru Emma? La început, nu 
fusese nimic decât curiozitate și interes, care se schimbaseră rapid în 
fascinatie și dorință. O dorise cu disperare, dar așteptase până când 
nevoia ei devenise la fel de puternică precum a lui. Apoi, relaţia li se 
transformase din nou, încet și subtil, într-o profundă afecțiune 
reciprocă. Se schimbase oare încă o dată... în iubire? 

Jack să lăsă pe fotoliu, întrebându-se dacă i-ar fi putut împărtăși 
Emmei sentimentele lui. N-ar fi folosit la nimic, decise el, să încerce 
a-i explica acele gânduri, când nici el însuși nu le putea înțelege. 
Zâmbi cu amărăciune. Era derutat, o stare rareori întâlnită de Jack 
Winston, dar Emma o putea provoca numai cu o sclipire a ochilor ei 
albaștri, o înclinare a capului blond, sau fără a fi măcar prezentă. Prin 
urmare, o iubea... poate că o iubea... o putea iubi. Ce mai conta? 

Jack se duse la bar și-și turnă brandy. Preţ de-o clipă fugară, fusese 
a lui. Acum pleca și, curând, n-avea să mai aparţină nimănui, decât ei 
însăși. Trase o dușcă lungă din pahar. Pe cine încerca să mintă? 
Emma era o femeie frumoasă, inteligentă, o stea la începutul ascen- 
siunii. Aveau să apară bărbaţi oriunde întorcea capul, nu numai 
admiratori înfocați, ci și oameni importanți și influenti. 

Se rezemă de spătar, cu privirea drept înainte. Nu voia s-o piardă, 
dar n-o putea ţine lângă el. Ea dorise să plece; trebuia să plece. Dacă-i 
dezvăluia sentimentele lui — oricare ar fi fost acelea — nu rezolva 
nimic. Chiar dacă-l iubea, lucru de care nici nu era sigur, ar fi greșit 
ținând-o lângă el. Emma trebuia să primească rolul din New York, 
fiindcă pentru asta se străduiseră amândoi. Dacă îl refuza de dragul 
lui, atunci avea să-i poarte pică, iar el urma să se simtă vinovat și 
amândurora nu le mai rămânea decât să trăiască gândindu-se la ceea 
ce-ar fi putut să fie. 


— Ai mai auzit ceva, draga mea? se auzi limpede și vioaie în tele- 
fon vocea lui Maggie, iar Emma știu perfect de bine la ce se referea. 

— Nu, răspunse ea. Domnul Shepard încă n-a dat telefon. Desigur, 
are caseta doar de o săptămână... încercă Emma să pară optimistă, 
atât pentru mama ei, cât și pentru ea însăși. 

Maggie nu avea nevoie de încurajări. 

— Vei primi vești de la el, declară ea. Sunt absolut sigură și, evident, aș 
fi dispusă să am grijă de Maximilian în lipsa ta. Tine foarte mult la mine. 

Emma își tinu gura, deși era tentată să răspundă că motanul ei 
ținea la oricine îi dădea de mâncare, și se știa că Maggie culesese 
carnea de pe câte un piept de pui sau comanda ficat de la măcelărie, 
cu rarele ocazii când Max locuia la ea. 

— Nu e nevoie, mamă. Doamna Kelly ar putea... 

— Doamna Kelly nu face parte din familie, proclamă sentenţios 
Maggie, fiind gata să trecă la alt subiect. N-ai să ghicești ce s-a 
întâmplat. 

— Of, Maggie, replică Emma, frustrată. N-am dispoziţie pentru ghicitori. 

— Ei bine, dacă aveai, nici într-un milion de ani n-ai fi ghicit, 
replică Maggie pe un ton defensiv. Clay a primit o slujbă. 

— A mai primit el slujbe și înainte, răspunse Emma, fără interes. 

— Ca asta, nu... 

Maggie făcu o pauză de efect, inainte de a continua: 

— I s-a oferit un contract pe doi ani și, după ce adună datele de 
bază, își poate face programările acasă. 

— Cerule! exclamă Emma, cu toată surprinderea pe care o sperase 
maică-sa. Ce... vreau să zic, cine Dumnezeu l-a angajat? 

— Nu sunt sigură, draga mea. Ştii cum stau eu cu detaliile, dar 
cred că e un soi de fundaţie. Contractul practic i-a picat din cer, 
adăugă ea, încântată. 

— Norocul lui Clay, comentă Emma, străduindu-se să-și ascundă 
invidia din voce. 

— Ţi se va întâmpla și tie. 

Nu era chiar atât de sigură. Dacă lui Tyson Shepard îi plăcuse 
înregistrarea, atunci de ce nu pusese mâna pe telefon, s-o sune 
imediat? Ce mai aștepta? Dacă nu cumva se hotărâse s-o respingă. Cu 
cât se prelungea mai mult tăcerea, cu atât erau mai mici șansele. Ince- 
puse chiar să se teamă să-și ia corespondenţa în fiecare zi, de frică să 
nu găsească o scrisoare de la el. Nu încăpea nici o îndoială ce-ar fi 
însemnat un răspuns scris. Nimeni nu fusese distribuit vreodată într-o 
piesă de pe Broadway prin poștă. La celălalt capăt al firului, Maggie 
continua să vorbească: 

— Am cumpărat perdele pentru colţișorul meu de bucătărie, și pe 
urmă, când am ajuns acasă — ei bine, nu mi-a venit să cred. Culoarea 
era complet nepotrivită. absolut pe dos. Nu le-ai putea duce tu 
înapoi, draga mea? Magazinul e aproape în drumul tău spre studio. 

Emma trase adânc aer în piept. Ştia perfect de bine de unde 
cumpărase mama ei perdelele, iar magazinul nu era în drumul ei. In 
plus, Emma nici măcar nu se ducea la studio. 

— Azi nu am filmare, îi spuse ea lui Maggie. Așa că-mi voi rezerva 
putin timp pentru mine însămi — toată ziua, de fapt. 

— Zău? 

Nu stătu să descifreze sensul răspunsului monosilabic al lui Maggie. 

— Da, confirmă ea cu tărie. Mă duc la ora de aerobic, la coafor şi 

pe urmă, adăugă nepăsătoare, plănuiesc să-mi fac manichiura și 
pedichiura. Poate chiar și un masaj. După aceea, probabil mă voi opri 
la una din alimentarele alea gourmet cu prețuri înfiorători de mari, 
și voi lua ceva pentru cina cu Jack. 

Tăcerea de la celălalt capăt al firului fu lungă și amenințătoare. 

— Mamă? se aventură Emma, temându-se de o reacţie furioasă sau 
— chiar mai rău — un torent de lacrimi din cauza deliberatei ei lipse 
de cooperare. La urma urmei, își dădu ea seama, probabil era prima 
oară când refuzase atât de categoric una din chemările în ajutor ale 
lui Maggie. 

— Da, Emma, aici sunt. Mă gândeam doar. Mi se pare mai logic să 
înapoiez eu perdelele. Așa ceva îmi va da un start pe drumul spre 
independenţă. La urma urmei, va trebui să învăţ să supraviețuiesc de 
una singură, de vreme ce tu în curând vei fi la un continent distanţă. 

— Mamă, încă nu am primit rolul. 

— Stiu, dar îl vei primi. Iar în ceea ce privește manichiura și 
pedichiura, le aprob absolut. 

— Mă rog, vreau să fie o seară deosebită. 

— Cum e și cazul. Și tu ești o persoană deosebită, așa că o meriti. 

Descumpănită, Emma își dădu seama că nu există nici o cale de a 
prevedea reacţiile lui Maggie, indiferent în ce situaţie. Mama ei era o 
lume în sine. 

— Dacă tot de duci la cumpărături, ciripi Maggie mai departe, 
neștiind că Emma încă mai încerca să găsească un răspuns la ultima 
ei remarcă, alege un cadou frumos pentru Jack din partea mea. O 
sticlă de șampanie fină s-ar potrivi cel mai bine, cred. Bietul de el, va 
avea nevoie să-i revină buna dispoziţie, când îl vei părăsi. 

— Mamă... 

— Tyson Shepard îţi va telefona, Emma. Mamele știu lucrurile astea. 


% 


— Așa a spus, îi zise Emma lui Jack, mai târziu. Mamele știu 
lucrurile astea. Râse, aranjându-se mai bine pe pernele pe care le 
așternuseră pe podeaua livingului, pentru picnicul lor improvizat. 

— Și, indiferent dacă e intuiţie maternă sau optimismul lui 
Maggie, are dreptate, o asigură Jack. Ceea ce mă surprinde e că efec- 
tiv ai refuzat să duci perdelele înapoi. I-ai spus nu cuiva — mamei tale, 
nici mai mult nici mai puţin. 

— Și eu mă mir, replică Emma, încă destul de uimită, nu numai de 
îndrăzneala ei, de reacţia lui Maggie. Ceea ce înseamnă că ar fi trebuit 
să încerc de mult. Îi dădu lui i Jack o crochetă plină cu brânză-cremă 
şi caviar, care abia îi încăpea în gură. 

— E delicios, murmură el, mestecând. Ai un gust clasa întâi în 
mâncărurile scumpe la pachet. 

— Poate voi deprinde obiceiul de a spune nu, medită Emma, încă 
nerevenindu-și după ceea ce făcuse. 

— La unele, replică Jack, dar nu la toate. 

Ocupată să-și savureze propria crochetă, Emma se opri să-i 
arunce o privire nedumerită. 

Jack întinse o mână s-o atingă pe umăr, rămânând astfel, în timp 
ce o privea în ochi. 

— Să nu spui niciodată nu afecțiunii, Emma, consideraţiei și 
prezenţei lângă cineva, atunci când e importantă. Nu vreau să te 
schimbi chiar atât de mult. Afecţiunea și comuniunea — ăsta-i năravul 
pe care lupul din mine nu și-l schimbă. Nu vor dispărea niciodată. 

— Știu, spuse el, cuprinzând-o cu braţul pe după umăr. 

— Totuşi, e plăcut să-mi dau seama că pot spune nu fără să vină 
sfârșitul lumii. 

Jack râse: 

— Emma mea învaţă. 

Uitaseră amândoi de picnic. Coșul de la magazin, faţa de masă cu 
pătrăţele roșii oferită de magazinul gourmet și sticla de șampanie a 
lui Maggie fură împinse deoparte, pe când buzele li se întâlneau în 
sărutul pe care-l așteptaseră amândoi. 

— De-asta m-am grăbit să ajung acasă, murmură Emma. 

— Şi de-asta te-am așteptat eu aici, răspunse Jack sărutând-o din nou, 
cu patimă. Peste câteva momente, când sună telefonul, încă mai erau 
întinși pe grămada de perne colorate, printre produsele de la picnic. 

— Nu răspunde, spuse Jack, în timp ce-i răsfira părul cu mâinile, 
lipindu-i fruntea de obrazul lui. 

— Jack, s-ar putea să fie... 

Fără a-i aștepta răspunsul, Emma se desprinse și ridică receptorul 
telefonului de pe măsuţa de cafea. Jack știu imediat că era apelul pe 
care-l așteptase. 

— In nici un caz, domnule Shepard... Tyson, se corectă ea. Nu e 
deloc un moment nepotrivit. 

Jack ascultă doar pe jumătate, în timp ce îndrepta coșul răsturnat 
și aranja din nou pernele. Ceva din atmosfera festivă se risipise. 
Picnicul arăta cam ridicol. Se ridică și traversă camera, privind o 
singură dată în urmă, pentru a-i vedea nerăbdarea întipărită pe faţă. 
Cu mâna liberă își împingea părul și se foia nervoasă pe canapea. La 
fel de neliniștit, Jack se duse la fereastră. 

— Mă bucur că ţi-a plăcut, o auzi el spunând. Jack și cu mine... da. 
Da. 

Tăcu un timp îndelungat. 

Jack ştia ce anume se spunea la celălalt capăt al firului. Nu avea 
nevoie să-i privească expresia. Primise rolul, iar acum Tyson turuia 
înainte, speculând la maximum momentul, așa cum îi stătea în fire. 
La urma urmei, Tyson era pe punctul de a lansa o nouă stea și avea 
tot dreptul să se simtă bine. 

Max sări pe pervaz, lângă el, în timp ce Jack se uita pe fereastră. 
Absent, scărpină motanul între urechi, privind amândoi scena de 
jos. Trecu un om de vârstă medie, plimbând un Scottie negru, iar 
Jack se gândi de cât timp nu mai avusese un câine de acea rasă. 
Apoi, un alergător străbătu în goană trotuarul, cu toată viteza, ca și 
cum ar fi fost în plină cursă. In sfârșit, Max se plictisi și plecă în 
căutarea unor activităţi mai interesante, dar Jack continuă să se uite 
pe fereastră. Nu se indura să întoarcă ochii spre Emma, văzându-i 
fericirea pe faţă. 

Încercând să nu-i asculte conversaţia, privi doi tineri care treceau, 
vorbind și râzând. Fata ducea o sacoșă cu cumpărături de la unul 
dintre magazinele de pe Rodeo Drive. Băiatul mânca un pateu. Se 
opri să-i dea și ei o îmbucătură și, o clipă, pe Jack îl duru inima. Se 
gândea la el însuși și la Emma, la vremurile pe care le petrecuseră 
împreună, deloc altfel decât tinerii de pe trotuarul de jos. Iar acum, 
speranţele ei și așteptările lui se împliniseră. Era momentul la care 

râvnise, Jack își auzea inima bătând cu putere și se întrebă ce însem- 
na vestea primită de Emma, în ultimă instanță, pentru ei. 

In spatele lui, Emma punea capăt conversaţiei, mulțumindu-i lui 
Tyson și închizând telefonul. Jack se întoase și străbătu camera, 
lăsând un zâmbet să-și găsească locul pe buzele lui. O luă în bate și 
o învârti ca pe un fulg, cu părul blond învolburându-i-se în jurul feței. 

— De unde-ai știut? îl întrebă ea, cu răsuflarea tăiată. 

— Am știut, Emma, spuse el, oprindu-se, pentru a o depune cu 
picioarele pe podea. Și de altfel, chiar dacă nu știam, te-a dat de gol 
vocea. 

— Eram chiar atât de surescitată? La naiba. Probabil Tyson mă 
crede o tâmpită. 

— N-ai părut surescitată deloc. Erai foarte calmă. Asta te-a trădat. 

Jack întinse mâna și luă sticla de șampanie din harababura de pe 
jos. Dându-i drumul Emmei un moment, deschise coșul și scoase 
două pahare de plastic. În timp ce Emma vorbea continuu, eliberată 
de tensiunea conversaţiei telefonice, Jack lărgi sârma din jurul 
dopului, îl scoase și umplu paharele. Emma se așeză pe perne și 
începu să mănânce crocheta pe care și-o unsese în urmă cu un 
răstimp care acum părea lung de ore întregi. 

— Cred c-am să zbor la New York. Cu două sptămâni înainte de 
începerea repetiţiilor. 

Jack îi dădu șampanie, iar ea luă o înghiţitură. 

— Nu crezi că e o idee bună? 

Fără a-i aștepta răspunsul, continuă: 

— Trebuie să-mi găsesc un apartament, să mă aclimatizez, să fac 
unele cumpărături. N-am haine de iarnă. Contractul e pe șase luni, 
continuă ea în timp ce Jack se așeza alături, deși Tyson e convins că 
spectacolul va fi un succes. Cred... o, Jack, sunt sigură că vreau să fiu 
liberă și pentru alte proiecte. 

— Sunt foarte mândru de tine, spuse el încet. Ai pornit la drum. 

— Şi mi-e o frică de moarte. 

Emma îngrămădi brânză-cremă și caviar pe încă o crochetă. 

— Vrei una? 

Când Jack clătină din cap, o mâncă ea însăși, cu poftă. 

— De atâta timp nutresc acest vis, dar acum, când se adeverește... 

— Te-ai gândit să renunțţi? întrebă el, cu un glas anume indiferent. 

Emma se îndreptă. 

— Să renunţ? La șansa mea de-o viaţă? Nici într-un milion de ani. 
Ştii bine asta, Jack. Ce Dumnezeu te-a apucat? 

— Am băut prea multă șampanie, cred. 

Nu luase decât o înghititură, când toastaseră, dar știa că Emma nu 
observase. Mai știa și că o putea face să se răzgândească, păstrând-o 
lângă el, dacă încerca. Însă nu va încerca. 

2 Vreau doar să fiu sigur că e cel mai bun lucru pentu tine. 

— Absolut, cum ar spune Maggie. In ciuda trecutului... A, trebuie 
s-o sun. Și pe Doris și Sam, și pe copii. Se cade să sărbătorim! 

— Nu acum, o opri Jack. Nu în seara asta. Telefoanele pot aștepta 
până mâine și, înainte de a pleca la New York, am să-ți organizez eu 
o petrecere, cum n-ai văzut în viaţa ta. 

— O, Jack, aproape că toarse Emma. Cum poate fi viaţa atât de 
perfectă? 


* 
* 


— Au s-o omoare, îi dădu Doris, tristă, vestea despre Sora Cyndi. 

— O, nu. Eu speram... 

— Un post într-un alt spital, o șansă ca Cyndi să se întoarcă, dacă 
New York-ul nu se ridică la înălțimea așteptărilor tale? 

Cuvintele ei erau blânde, dar Emma le putea traduce. De fapt, 
însemnau: dacă spectacolul e un fâs. 

— Şi cum o să moară? întrebă abătută Emma. Într-un accident de 
mașină? O prăbușire de avion? Sau poate o boală subită și incurabilă. 

Își imagina o scenă a morţii ca în „Dama cu camelii”, grandiosul 
ei rămas-bun. 

Doris clătină din cap: 

— Nici una din cele de mai sus. Iluștrii noștri scenariști s-au între- 
cut de astă dată pe ei înșiși. Vei fi asasinată. 

Emma se rezemă de spătarul scaunului metalic din bufet, cu un 
mic surâs de satisfacţie. 

— Asasinată. Mă pot distra copios cu asta. 

— Nici nu mă mir. 

Cele două prietene vorbeau vesele despre sfârșitul rolului Emmei 
în „Și mâine e o zi”, fiindcă nu voiau să se gândească la sfârșitul 
colaborării lor. 

— Și cine-o să-mi facă de petrecanie? 

Doris ridică din umeri. 

— Pe-asta n-o ştiu decât marele nostru producător și echipa lui de 
scenariști, dar vom filma episodul în următoarele două săptămâni. 
Gândește-te la toate intrigile secundare care se pot ţese în legătură 
cu suspecţii. 

— Din care vor fi o mulțime. Mi-am făcut câţiva dușmani de 
moarte, comentă cu mândrie Emma. 

— Și gândește-te la secvențele de la tribunal. 

— Excelente pentru audiență. 

— Dar groaznice pentru mine. Of, Em, cum am să continui fără 
tine? Doris sorbi din ceaiul de la gheaţă, cu ochii în lacrimi. 

— Nu mă duc decât la New York, o consolă Emma. | 

— Poate fi la fel de bine şi capătul Pământului, oftă regizoarea. Iti 
iei zborul din cuib. Poate-ar fi timpul să mă gândesc să fac și eu 
mișcarea. 

— Să pleci de la „Mâine...”? 

— Aș face-o cât ai clipi, replică Dois, pentru ceva la o oră de 
maximă audiență. Am mai primit mărunţișuri în trecut, dar 
întotdeauna am rămas aici, fiindcă postul e atât de sigur. Dumnezeu 
mi-e martor, „Mâine...” va continua la nesfârșit, dar simt nevoia să mă 
mai extind, iar orele de maximă audienţă... 

— Sau chiar filmele, interveni Emma. 

— Crezi că aș fi în stare? Ă 

— Bineînţeles. Eşti cea mai bună, își asigură ea prietena. In sfârșit, 
am făcut marele salt — sau mi-a dat brânci Jack. S-ar putea să fie 
timpul ca și tu să-mi urmezi exemplul. 

Se întinse peste masă, luându-i mâna. 

— Hai și tu, apa e minunată. 


Capitolul 11 


Petrecerea se terminase. Ultimii musafiri plecaseră, furnizorii 
strânseseră vasele goale de șampanie și le duseseră la mașină, iar 
casa le aparţinea din nou numai lui Jack și Emmei. Cu un mic oftat 
de fericire, Emma se descălță și-și mișcă degetele de la picioare, 
relaxându-și-le, înainte de a se înălța pe vârfuri ca să-i dăruiască lui 
Jack un sărut. 

— A fost o petrecere minunată. Atâta lume... 

— Doar vreo două sute din prietenii tăi cei mai apropiaţi, o 
tachină el. M-au ajutat la listă Doris și Maggie. 

Ţ_ — Dintre care nici una n-a propus să inviţi şi copiii, sunt sigură. 
Iti mulțumesc că ai făcut-o, Jack. 

Jack îi cântări un moment cuvintele. 

— Mă întreb dacă n-ar fi cazul să controlăm argintăria. Bine, 
bine, se dădu el bătut, îndemnat de o căutătură urâtă a Emmei. 
Recunosc că au fost incredibil de bine crescuţi. Aproape c-aș putea 
merge până la a spune „civilizaţi”. 

Emma se încăpăţână să tacă. 

Râzând, Jack recunoscu: 

— Deci, m-am înșelat. Câţiva din elevii tăi vădesc un anumit 
potenţial. 

— În special cei pe care îi interesează cinematografia. 

Jack se aşeză pe canapea trăgând-o pe Emma lângă el. 

— Să fii sigură. Gașca filmagiilor trebuie să stea unită. 

Luându-i mâna într-a ei, Emma oftă: 

— Of, Jack, cât au să-mi lipsească. Nici nu m-am îndurat să-mi iau 
rămas-bun. 

— Şi teatrul, Emma? Cu el ce-ai să faci? 

— Incă nu știu. M-am gândit s-o rog pe Doris să mă ajute, dar ea 
are un program foarte încărcat, ca să nu mai pomenesc de propriile 
ei probleme cu generaţia adolescentină. Mă îndoiesc că s-ar bucura 
să-și ia și altele pe cap. 

— Poate-ar trebui să te gândești la o închidere temporară, spuse 
Jack cu blândeţe, parcă înţelegându-i îngrijorarea. 

Emma dădu din cap tristă. 

— Teatrul e singurul lucru care-i ţine departe de stradă. Cred, 
totuși, că nu va dura o veșnicie, adăugă ea, fără pic de convingere, 
ştiind că dacă se întoarce la Los Angeles și la copii, șase luni aveau 
să echivaleze cu o eternitate, la vârsta lor. Nu le putea pretinde s-o 
aștepte. 

— Ştiai că în cele din urmă trebuia să te desparti de ei, Emma. Și 
ei o ştiau. 

— Așa cred. 

Nu era deloc convinsă. Cumva, își imaginase întotdeauna că 
teatrul avea să meargă înainte, fără a muri, lăsându-i pe copii la 
cheremul găștilor lor. 

— Totuși, îmi va fi dor de ei, adăugă încet. 

— Şi lor de tine. Și mie. 

Emma întoarse capul, atingând cu buzele obrazul lui Jack. 

— Mai avem două săptămâni, îi aminti ea, cuibărindu-se alături. 
Două săptămâni lungi și însorite, înainte de a trebui să plec. 

— Două săptămâni, repetă el. Cât mi-aş dori să fie așa, Emma. Eu 
plec mai curând, spuse, adăugând încet: înaintea ta. 

Emma îi auzi cuvintele, dar trecu un lung răstimp de tăcere 
înainte de a-şi da seama ce însemnau. 

— Te întorci în Mexic înainte de plecarea mea? 

Jack dădu din cap. 

— Înţelesesem că aștepți până trec ploile, continuă ea, cu voce pierită. 

— Au trecut, Emma. Cel puţin, partea cea mai rea a trecut. S-ar 
putea să mai avem câteva averse, dar între ele va fi timp destul ca 
să filmăm o mulțime. 

Emma se cuibări lângă Jack ca și cum, ţinându-se de el, l-ar fi 
putut păstra alături, oprind cumva timpul în loc. 

— Cât? reuși ea să întrebe, într-un târziu. 

— Trei zile, maximum patru. 

— Trei zile... 

Parcă i-ar fi aruncat cineva o găleată cu apă rece. Sfârșitul se 
înălța brusc în fața lor și nu era deloc pregătită. 

— De ce nu mi-ai spus până acum? 

— N-am fost sigur de program decât ieri și n-am vrut să-ţi stric 
petrecerea, Emma. 

— Inteleg, murmură ea cu glas înăbușit. 

Continua să-i fie frig. Dușul simbolic pe care i-l prilejuiseră 
cuvintele lui o înghețase până în măduva oaselor. Jack o simți 
tremurând, sub atingerea sa liniștitoare. li frecă braţul cu mâna, ca 
pentru a o încălzi. 

— E atât de curând, se tângui ea. Atât de curând... 

— Stiu. 

O luă în braţe și-i văzu ochii începând să se împăienjenească. 
Emma îi închise, iar pe obraz i se rostogoli o lacrimă mare. Jack i-o 
şterse cu podul palmei, apoi îi sărută pleoapele închise. 

— Vom face din ele patru zile de fericire, îi promise. 

— Sau trei, preciză ea, tristă. 

— Chiar și așa, vor fi zile — şi nopți — de neuitat, începând chiar 
din clipa asta. 

Buzele lui îi găsiră gura și, cu blândeţe, o sărută la colțuri, în 
timp ce braţele i se strângeau în jurul ei, trăgând-o mai aproape. 
Gura Emmei se deschise sub apăsarea sărutării lui; Jack îi simţi 
nevoia disperată, după cum se agăța de el. Li răspunse cu buzele ce 
le devorau pe ale ei și cu mâna care-i găsi sânul prin materialul 
mătăsos al rochiei. 

Respirația Emmei devenise întretăiată și, cu fiecare gură de aer 
inhalat, sânii i se încordau în spaţiul strâmt al corsajului decoltat. 

Jack continuă să le cuprindă în palmă formele pline, dornic să-i 
spună că nu avea să se sfârșească totul în noaptea aceea, nici măcar 
în următoarea. Voia să spună că aveau să fie din nou împreună, 
într-o bună zi, dar nu putea rosti cuvintele când nici chiar el însuși 
nu era sigur de adevărul lor. Nu putea să-i arate altceva decât ceea 
ce simţea în acel moment. 

— O, Jack, Jack, şopti Emma, răspunzând buzelor și mâinilor lui. 
Căldura dezlănțuită într-însa se prefăcea într-o dogoare lâncedă și 
senzuală, care-i impregna tot trupul, aducându-i numele lui pe buze. 

Răspunsul lui Jack fu acela de a o ridica în braţe, pentru a o 
duce pe culoarul devenit atât de familiar, spre camera lui. 

Peste câteva momente, hainele zăceau ca o colecţie de culori 
amestecate pe mochetă, iar Emma și Jack stăteau în picioare lângă 
pat, într-o rază de lună. [i scălda în lumina ei, două siluete aurite 
de soare, acum argintate de lună. Fereastra dormitorului era larg 
deschisă și o briză oceanică făcea să freamăte perdelele, fluturând 
ușor părul Emmei. Jack ridică mâna, îi atinse faţa, apoi netezi 
șuvițele de păr în neorânduială. 

Emma simţi căldura emanând din trupul lui, îi auzi respiraţia 
accelerându-se. Pasiunea lui creștea și curând avea să ajungă egală 
cu a ei. Dorul pe care-l simţea pentru el era dureros. Pășiră unul în 
brațele celuilalt și se lăsară pe pat, înlănțuiţi, cu gurile încleștate 
într-un sărut flămând. 

Inima lui Jack bătea lipită de sânii ei, în timp ce o acoperea cu 
sărutări, mișcându-și lacom buzele peste față, gură și de-a lungul 
liniei prelungi și suple a gâtului, spre curbura umărului, pentru ca 
în cele din urmă să-i coboare prin valea dintre sâni. Emma își tinu 
respiraţia, așteptând ca gura lui s-o ia în stăpânire, iar când momen- 
tul sosi, fu prea mult pentru ea. O atâta atingându-i sfârcul cu 
limba, o dată, apoi încă o dată și din nou, până când Emma, cu 
capul aruncat pe spate și ochii închiși, scoase un țipăt de voluptate. 

Gura lui Jack, fierbinte și umedă peste a ei, străbătu valea spre 
celălalt sân și-i captură sfârcul, lăsând-o pe Emma să se zvârcolească 
sub el. Nu se gândea în mod conștient cât de aproape ajunseseră 
de sfârșitul timpului lor petrecut împreună, și totuși în strigătele ei 
se recunoștea disperarea. 

El o mângâia, cu promisiunile unei nopți de împliniri nesfârșite. 

— Vreau să te fac fericită, îi şopti. Numai să te fac fericită. 

— O, Jack, mă faci. Și-ntotdeauna mă vei face. 

Iar apoi își aminti, iar el de asemenea. „Intotdeauna” însemna 
trei zile. 

— N-am să te uit niciodată, murmură. Niciodată. 

Emma își schimbă poziţia, astfel încât să-i poată privi chipul ca 
pentru a și-l întipări în memorie — cicatricea de deasupra 
sprâncenei, nasul drept, bărbia pătrată, ţepii bărbii a căror asprime 
se simţea atât de delicios la atingere. Ochii i se opriră asupra gurii 
lui, cu buza de jos puţin cam plină care-i dădea un aspect pe cât de 
sever, pe atât de senzual. Simplul fapt de a-i privi gura o făcea să se 
înfioare de dorinţă. Se aplecă și-l sărută, tremurând când sânii i se 
frecară de pieptul lui. 

In timp ce-l săruta, îl mângâia, atingându-l peste tot, ca pentru 
a memora ceea ce nu putea lua cu ea, ceea ce curând trebuia să lase 
în urmă, mâna ei îi alunecă alene peste piept, abia atingându-i 
sfârcurile, jucându-se cu ele, sâcâindu-le cu degetele și limba până 
când Jack scoase un geamăt de satisfacţie. 

— O, Emma... începu el, dar cuvintele i se pierdură într-un 
geamăt de plăcere, când ea ajunse în sfârșit la bărbăţia lui pietroasă. 
În timp ce-l mângia, desfătându-se cu forța latentă pe care o simţea 
acolo, Jack începu să crească între degetele ei drăgăstoase; ea era 
sursa, cauza și consecinţa dorinţei lui. 

Capul Emmei se învârtea, iar inima ei alerga periculos de 
repede, când Jack o răsuci pe pat, culcând-o sub el. Buzele îi 
alunecară de la gâtul la sânii ei, trecură din adâncitura taliei să 
muște mărunt linia ascuţită a osului de la șold. Emma avea senaţia 
că se topea, dizolvându-se sub atingerea lui Jack în timp ce gura lui 
îi găsea cotloanele unse cu miere a patimii. Mintea și trupul păreau 
să-i explodeze în paroxisme de voluptate nemărginită ce i se 
prindea în voce, când striga și-și arcuia spatele, așteptând 
delicioasele plăceri pe care i le dăruia iubitul ei. 

Tocmai când excitaţia părea de-a dreptul insuportabilă, Jack o 
luă din nou în brațe. 

Incet și cu mare blândeţe, o penetră, alunecând în căldura 


DUPĂ PLOAIE 147 


mătăsoasă ca o corabie prin apă, noaptea, spre destinaţie. O dată 
uniți, Jack își stăpâni năvala pasiunii. O privi pe Emma, pentru a 
descoperi că tristeţea din ochii ei se mistuise complet. Culcată sub 
el, făcea parte numai din acel moment, cu buzele întredeschise pe 
jumătate într-un zâmbet, cu ochii radioși privind într-ai lui, cu părul 
lucind ca un halou de aur. Alene, ea ridică o mână să-i atingă 
obrazul şi murmură cu o voce răgușită de dorință: 

— Iubitul meu, fă dragoste cu mine. 

Și o făcu, cu o tandrete pe care nici chiar el nu se crezuse în 
stare s-o posede, până în noaptea aceea. Se mișcau ca unul, 
respirau ca unul, pe acel drum care curând, preţ de-un scurt 
moment orbitor, avea să facă din ei doar unul. Era un drum spre 
miraculos și împlinire. 

Apoi, pe neanunţate, sosi momentul când nu mai putură îndura 
intensitatea pasiunii, când inimile bubuiră și plămânii strigară după 
aer, când pielea lucea de transpiratie și degetele se înfigeau adânc 
în carne. Frenetic, Emma încercă să ţină de acel moment, ştiind că 
nu se compara cu nici un altul. Voia să-l încremenească în timp și 
să-l păstreze cu ea pentru totdeauna. 

Continuând s-o strângă pe Emma în braţe, Jack se rostogoli într-o 
parte. Ea se ghemui alături, cu mâna pe pieptul lui și un picior zvelt 
aruncat peste al lui. Respirația încă îi mai era dezordonată, în timp ce 
mâna lui Jack se mișca ușurel peste ea, coborând spre arcuirea șoldului, 
trasând încet în cercuri leneșe, iubind-o mai departe cu atingerea sa. 

O aștepta să vorbească, ştiind că dragostea lor fusese la fel de unică 
pentru ea ca și pentru el, și vrând s-o audă spunând acest lucru fără 
tristeţe. Emma, însă, nu-și putea stăpâni mâhnirea. Aceasta revenea și se 
răzvrătea într-însa la fel cum se arătase și înainte. De astă dată, lacrimile 
fierbinţi începură să cadă, prelingându-se pe obraji, ca o mărturie a 
durerii din inimă. 

Jack i le șterse cu degetul. 

— O, draga mea Emma. Plec, dar și tu pleci. E ceea ce ai dorit. Ar 
trebui să fii fericită că în sfârșit ţi se împlinește visul. 

— Sunt fericită, jură ea, printre lacrimi. Dar e atât de curând. Prea 
curând. 

Simţea deschizându-se în faţa ei un gol imens. Preţ de-un lung 

moment, dragostea lor umpluse acel hău. Încercase să păstreze 
clipa și s-o ia cu dânsa, să-și menţină în inimă simţămintele pe toată 
durata despărțirii lor. Dar nu le putuse păstra, iar acum vidul se 
căsca iarăși. Beznă fără Jack. Niciodată nu păruse atât de reală, de 
tangibilă — până în acestă clipă, când era așa de aproape. 

— Poate că e mai bine așa. 

Tonul lui alb contrazicea optimismul cuvintelor, dar continuă, 
încercând s-o convingă: 

— Rapid și sigur, fără despărțiri prelungite. 

— Dar eu vreau despărțiri prelungite, se plânse Emma. Multe, 
cât mai multe. Nici o clipă nu m-am așteptat să pleci tu primul, 
stricând totul! 

Jack nu-și putu stăpâni râsul, iar acesta mai ușură durerea 
Emmei, aducându-i chiar și un zâmbet pe buze. 

— Să-ţi spun ceva, propuse el, hai să ne luăm acum acel rămas-bun 
prelungit la care tânjești atâta. Il vom prelungi chiar aici, în pat, adăugă, 
atrăgând-o lângă pieptul lui. O să scoatem telefoanele din priză, oprim 
ceasurile și... o tot lungim. Pentru încă trei zile de fericire. 

— Parcă spuseseși patru, replică Emma. 

— Ei, îi mângâie Jack obrazul, înainte de a se apleca să-l sărute, 
în ziua dinaintea plecării va trebui să găsesc timp și pentru o întâl- 
nire cu echipa mea. 

— Iar înainte de asta, probabil, vei avea nevoie de o sesiune 
preliminară, două. 

— Probabil, recunoscu el. Și un curs suplimentar la universitate, 
ca să distribui temele pentru săptămânile cât voi lipsi. 

— Ca să nu mai pomenim de o conferinţă cu ștabii televiziunii. 

— Mhmm... 

— Şi va trebui să-ţi faci bagajele. 

— Corect. 

Emma se ridică în capul oaselor, rezemată într-un cot, privindu-l 
intens. 

— Şi cam cât timp din aceste patru zile crezi că ne va rămâne la 
dispoziţie, Jack? 

Zâmbind, Jack întinse mâna spre noptieră, pentru a scoate 
telefonul din priză. 

— Avem noaptea asta, puișor, o tachină el, așa că, să profităm la 
maximum. 

Cu un mic hohot de râs, o cuprinse în braţe, trăgând-o la loc 
lângă el. Și nici o lacrimă nu mai curse în tot timpul acelei nopți 
lungi, nici vreun gând de despărțire nu se mai ivi. Nu era decât 
dragoste, râs și un soi de pace. 

Pacea, însă, zbură în lumina zorilor. Se sculară în tăcere, făcură 
o lungă plimbare pe plajă, mâncară micul dejun pe terasa din față, 
apoi se îmbrăcară și se pregătiră să plece fiecare pe drumul lui, 
plănuind să se întâlnească pentru câteva ore furate în timpul ce le 
mai rămânea. Emma jură să nu plângă. Era femeie în toată firea, la 
urma urmei, şi n-avea să plece decât pentru șase luni — doar dacă 
nu cumva Tyson avea și alte planuri cu ea — iar șase luni nu erau o 
viață de om. Atâta numai că lunile acelea se nimereau exact în 
mijlocul unei relaţii care tocmai începuse să prindă contur şi, cu 
toate că nu era prea sigură de ea, nici de viitorul ei, rămânea totuși 
plină de pasiune și speranţe. 

N-o ajută cu nimic când trecu prin antreu spre ușa din faţă, 
mergând lângă Jack, simţindu-i brațul rezemat firesc și totuși 
posesiv pe umăr, și văzu paharul pe jumătate plin cu șampanie pe 
masa din hol. Era parţial ascuns după o plantă mare, iar furnizorii 
nu-l observaseră în noaptea trecută, la strânsul lucrurilor. Arăta atât 
de deplasat acolo, ca un simbol al petrecerii de mult terminate, cu 
culoarea aurie cam trezită și balonașele dispărute. 


x 


O săptămână mai târziu, Emma trecu cu mașina pe culoarea 
unui semafor care tocmai se muta pe galben, apoi acceleră, apro- 
piindu- -se de restaurantul unde avea întâlnirea la prânz cu Maggie. 
Iarăşi întârziase. În ultima vreme, nicăieri nu putuse ajunge la timp 
şi bănuia că nepunctualitatea ei era o condiţie a celebrităţii, 
amintindu-și de întârzierile notorii ale tuturor femeilor ajunse 
vedete. Ei bine, ea încă nu era o vedetă, dar nu încăpea nici o 
îndoială că faima aștepta la o lungime de braţ. De când se anunţase 

în ziare alegerea ei pentru spectacolul lui Shepard, numele îi 
apăruse în mai multe rubrici de show-business și fusese invitată 
special la două emisiuni de radio și un talk-show la televiziune. 

Era îmbătător, acel iz al faimei; era fascinant. Jack o povăţuise să 
se bucure de notorietate atât timp cât mai avea ocazia, și nu-i era 
deloc greu s-o facă. Işi amintea sfaturile lui, adunate din fragmente 
ale conversaţiilor trecute. I le dăduse pe gratis, iar ea le pusese la 
păstrare. Acum, când el plecase, amintirea acestor sfaturi îi apropia 
din nou, într-un fel. A 

Emma era exact ceea ce dorea presa — și tot datorită lui Jack. Iși 
amintea umorul lui, dezinvoltura și accesibilitatea, și le folosea în 
propriile ei scopuri. Invăţase de la el și, când își dădea capul pe 
spate și afişa zâmbetul dorit de fotografi, își imagina că îl avea pe 
Jack alături, încurajând-o. Cu repeziciune, Emma devenise răsfățata 
presei locale, iar acest lucru, cu unele ocazii scurte, îi alunga din 
minte singurătatea. 

Era o zi frumoasă, senină și fără smog, iar Emma se îmbrăcase 
adecvat, urmând o altă recomandare a lui Jack, care-i amintise ca, 
atunci când ieșea în Los Angeles, să fie oricând pregătită pentru 
obiectivele camerelor de luat vederi. „Paparazzii sunt peste tot”, o 
prevenise el, „și nu peste mult te vor lua în vizorul aparatelor. Mai 
bine să fii gata pentu ei.” Făcuse această remarcă într-o zi când se 
plimbau pe plaja din Venice, desculți și îmbrăcaţi în tricouri și 
șşorturi ponosite. 

„Dar dacă apare vreun paparazzo pe plajă?” 

La asta, Jack se oprise, aruncându-și posesiv brațul pe după 
umărul ei. 

„Aici, în Venice, ești numai a mea”, spuse. „Dacă vin, o luăm la 
fugă spre casă, aruncând nisip din mers.” 

Jack preferase întotdeauna ca Emma să arate cât mai natural 
posibil, declarând că faţa ei era perfectă fără farduri, iar silueta mai 
frumoasă în tricou și pantaloni scurţi. Dar aceasta era Emma lui. 
Pentru presă, trebuia să adopte rolul vedetei. 

Exact așa arăta, când opri mașina în faţa restaurantului, și îi 
dădu cheile, cu un scurt zâmbet strălucitor, angajatului de la 
parcare. Ochii acestuia scăpărară, iar Emma știu că se întorcea s-o 

privească urcând treptele spre restaurant. Nu era singurul care 
întorcea capul după ea. Purta o jachetă albă de in, peste o rochie 
de bumbac roz-incandescent, cu cordon de dantelă de culoarea 
mentei. Dusă era voluminoasa geantă bună la toate. In locul ei, 
avea o poșetă art deco, cu lanţ auriu lung. Iși pusese o pereche de 
ochelari de soare imenși şi tocuri foarte înalte. Era o ţinută 
nostimă. Se simţea bine îmbrăcată astfel. 

Dar se afla încă în California; nu era sigură cum ar fi arătat la 
New York. New York. Emma se opri pe ultimele trepte, începând 
să-și cam regrete soarta. N-o tulbura hotărârea de a pleca în Est — 
numai o neghioabă ar fi refuzat așa ceva — ci graba cu care se întâm- 
pla totul. Amputa trecutul prea repede. Sora Cyndi nu mai exista, 
exclusă din scenariu, asasinată hidos într-un ascensor de serviciu. 
Iar copiii — abia suporta gândul de a-i părăsi, deși știuse întotdeau- 
na ca avea să sosească și ziua aceea. Numai că sosise prea curând. 

— Poate sunt prea bătrână ca să mă mai adaptez, îi spuse ea 
portarului mirat, pe când intra în cochetul bistro nouvelle cuisine, 
unde Maggie era deja la o masă. 

Așteptarea n-o enervase deloc. 

— Am comandat o sticlă de vin pentru amândouă — și l-am 
degustat, un Chardonnay de California delicios. Propun scampi, 
draga mea. Aici e absolut minunat. 

Emma dădu din cap. Era petrecerea lui Maggie. Făcură repede 
comanda. 

— Să ţinem și un toast — pentru Emma și viitorul ei. Fie-i dat să 
fie luminos. 

Sorbind din vin, Emma încercă să zâmbească, măcar parțial atât de 
luminos pe cât îi urase Maggie. Dar mama ei o deslușea rapid și precis. 

— Ce e? A ieșit prost interviul? 

— Nu, femeia de la revistă a fost formidabilă, foarte entuziastă și 
interesată. lar Sam a dat telefon aseară cu prima ofertă de rol într-un 
film. Sigur, a trebuit să refuz, fiindcă filmările încep luna viitoare. 
Dar totul e excelent, serios. 

Maggie dădu din cap: 

— Ştiu. Ti-e dor de el, adăugă ea, fără a fi nevoie să menţioneze 
numele lui Jack. M-am înșelat în legătură cu voi doi — la început, 

când am spus că nu sunteţi potriviţi unul pentru celălalt. 

Emma ridică privirea, surprinsă. 

— Iar acum te-ai hotărât dintr-o dată să ne aprobi legătura? 

Mama ei își dădu ochii peste cap, cu acea expresie familiară care 
o înștiința pe Emma că trebuie s-o asculte înainte de a începe să 
reacționeze. 

— Am convingerea că, la fel cum te-ai schimbat și ai devenit 
mai... mai rafinată — zâmbi Maggie, bucuroasă că găsise cuvântul 
potrivit — și Jack a devenit mai uman. Mai moale. Nu, nu mai moale, 
se corectă ea. Asta sună feminin și, cu siguranță, omul nostru nu 
are nimic feminin. A devenit mai... chibzuit. Cred că Jack nu ti-a 
spus ce-a făcut pentru mine? 

Emma clătină din cap. 

— Mi-a obţinut un post de asistentă la universitate. A, nu cine 
ştie ce, mai mult prestigiu decât bani, dar e la catedra de film. Voi 
lucra la un program pentru femeile din cinematografie. 

— Ei, nu mă mir deloc, Maggie. Ai fost o studentă strălucită. Jack 
ştie ce face. 

— Evident, recunoscu fără modestie Maggie. Mă cunoaște. 

li zâmbi ospătăriţei care le aduse prânzul. 

— Dar pe fratele tău nu-l cunoaște. 

Ochii Emmei se dilatară. 

— Pe Clay? Ce-are-a face Clay în toată povestea asta? 

— Păăăi, lungi Maggie cuvântul cât de mult se putea, și slujba lui 
Clay a fost aranjată tot de Jack. 

Satisfăcută, zâmbi că-i dezvăluise Emmei un lucru pe care nu-l 
ştia despre Jack. 

— Când Clay mi-a spus denumirea funcţiei, m-am interesat pe 
ici, pe colo și, inevitabil, cercetările mele au dus direct la Jack. 

Se rezemă de spătar, la fel de mulţumită cum trebuia să fi fost și 
Miss Marple când rezolva cele mai enigmatice mistere. 

— Desigur, când i-am mulțumit lui Jack din partea fiului meu, mi-a 
cerut ca tie să nu-ţi spun nimic. Dar acum, că nu mai sunteți împreună... 

— Mamă, vorbeşti de parcă ne-am fi despărţit, sau mai știu eu ce. 
Nu se întâmplă altceva decât că muncile noastre ne poartă în 
direcţii diferite. 

— Şi totuși, draga mea, adevărul e că nu mai sunteţi împreună. 
N-am dreptate? întrebă ea retoric, sorbind din vin. Deci, cred că nu 
mai contează. Dar, oricum, nu ţi se pare foarte interesant? 

— Ba da. Nu mi-l pot imagina pe Jack înclinat să-l ajute pe Clay. 
Nici un moment n-am crezut ca el să... 

Se întrerupse. Nu vorbiseră efectiv despre Clay dar, ca de obicei, 
Jack observase, înţelesese ce era de făcut şi luase măsuri. Emma 
clătină din cap cu uimire. 

— A avut grijă de noi toţi, de toată familia. Mă întreb dacă n-a 
făcut aranjamente și pentru Doris, Sam și copii. 

Pe faţă i se ivi un surâs. 

— Copiii — sigur că da! exclamă ea, spre nedumerirea lui Maggie. 
Fl a fost! 

— N-am nici cea mai vagă idee despre ce vorbeşti, draga mea, 
declară Maggie, dar nici nu părea să-i pese; altceva o frământa. Jack 
şi cu mine am avut o lungă discuţie înainte de plecarea lui în Mexic. 

= Aşa? 

Incepea să devină interesant. 

— Da, o discuţie îndelungată. Mi-a amintit din nou să nu-ţi spun 
despre slujba lui Clay sau a mea. Ştii, Jack pare să nu creadă în 
sentimentalisme. Totuşi nu e ciudat că face toate aceste lucruri 
sentimentale, când el însuși nu e așa? 

Emma își reţinu orice răspuns. Totul începea să se clarifice 
perfect și, cu cât devenea mai limpede, cu atât se conturau mai 
precis sentimentele ei. 

— Cât despre tine, urmă Maggie, ei, află că Jack că niciodată nu 
ti-ar sta în cale, nici un moment nu te-ar opri Să-ţi realizezi 
scopurile sau succesele. A, da, știe ce înseamnă cariera pentru tine; 
atâta lucru se vede cu ochiul liber. Mi-a spus că nu-ţi poate pretinde 
să te ţii după el prin toate locurile din lume uitate de Dumnezeu, 
cum nici el n-ar putea să-și strângă catrafusele și să se stabilească la 
New York. 

Emma fu cât pe ce să se înece cu vinul din care tocmai băuse. 

— M-a întrebat... adică, aproape m-a întrebat, în seara când a 
dat telefon Tyson, dacă aș putea să renunţ la toate, dar eu am 
spus că nu. Eram atât de plină de propriile mele emoţii, de pro- 

priile mele împliniri, încât nici un moment nu m-am gândit... 

— Că s-ar putea ca pe Jack să-l doară. Draga mea, cred că așa a 
fost... și încă mai este. 

— Ce i-ai spus, mamă? întrebă pe un ton imperativ Emma. Ce-ai 
spus despre mine, când tu și Jack aţi avut această mică discuţie? 

— Am spus adevărul, răspunse sec Maggie. l-am spus că ești o 
fată care a știut întotdeauna ce vrea. Pur și simplu ai tendinţa ca 
uneori s-o iei pe de lături. Și i-am mai spus că devotamentul 
înseamnă mult pentru tine și rareori renunti la ceea ce e important. 

— Iar Jack ce-a răspuns la toate astea? 

— Păi, nimic altceva decât că niciodată n-ar sta în calea 
dorințelor tale. 

In timp ce-și privea lung mama, Emma se dojeni în sinea ei 
pentru că devenise atât de absorbită de sine însăși încât îi scăpaseră 
toate indiciile pe care i le dăduse Jack. 

— In calea dorințelor mele... a dorințelor mele... murmură ea. 

Intotdeauna știuse exact ce dorea: succesul, recunoașterea, 
statutul de star. Iar apoi, Jack Winston intrase în viaţa ei și deschi- 
sese o ușă, pentru a-i dezvălui că există un lucru pe care și-l dorea 
şi mai mult. 

Pe neașteptate, Emma își împinse scaunul înapoi și se ridică. 

— Scuză-mă, Maggie, mi-a plăcut masa și mica noastră conver- 
satie. De fapt, îţi sunt foarte recunoscătoare. Dar am de dat un 
telefon și de prins un avion. 

Se aplecă să-și îmbrățişeze scurt mama, sărutând-o pe obraz. 

— Am Să-ţi explic totul, curând. Îți mulțumesc, Maggie, îţi 
mulțumesc și din partea mea, și dintr-a lui Jack. 

În timp ce Emma pleca de la masă, Maggie ridică paharul, într-un 
toast tăcut. 

Emma sună de la telefonul din hol și, prin cine știe ce miracol, 
îl găsi pe Sam în birou la ora mesei, în așteptarea unui client 
întârziat. 

— Sună-l pe Tyson Shepard, Sam. Spune-i că, de fapt, n-am să 
vin la New York cu anticipație. A, nici o grijă, răspunse ea la 
obiecțiile lui precipitate, voi fi acolo la prima lectură de text. 

Tăcu din nou, ascultându-i răspunsul, apoi îl asigură: 


DUPĂ PLOAIE 155 


— Nu, n-am să fac nici o prostie. Zilele alea au apus de mult. Voi 
face ceva foarte... uman și, adăugă ea cu un zâmbet tainic, minunat 
de sentimental. 


Călătoria Emmei din Merida pe drumurile accidentate ale 
junglei nu fu cu nimic mai ușoară decât prima dată, dar mult mai 
distractivă. Inchiriase o mașină de la aeroport, nu un jeep cu dublă 
tracțiune, cum ar fi dorit, ci următoarea ca potenţial — o broscuţă 
Volkswagen cu bara de șoc îndoită și doar un singur far. „Nu-mi mai 
rămâne decât să ajung înainte de a se întuneca”, își spuse ea, în 
timp ce-și arunca valiza pe bancheta din spate și se așeză la volan, 
întinzându-și harta pe bord. O schiţase din avion și, deși nici pe 
departe exactă, conţinea punctele de reper și zona generală a casei 
lui Senor Vega. Cu hotărâre, Emma porni la drum. 

Nici chiar norii de ploaie nu-i alungau buna dispoziţie, deși fu, 
cu siguranță, descumpănită de brusca lor apariţie. Anotimpul 
ploios ar fi trebuit să se sfârșească. Parcă răspunzând gândurilor ei 
tăcute, ploaia întârzia, însă norii plumburii și ostili continuau să 
clocotească pe cer, fără a alunga câtuși de puţin extrema umiditate. 
Cu toate ferestrele deschise la maximum, Emma gonea înainte, 
iscând puţin curent și continuând să cânte cât o ţinea gura. 

Făcuse cam un kilometru și jumătate, când primul strop mare 
de ploaie izbi parbrizul prăfuit. Atâta fu suficient pentru a-i opri 
fredonatul în falset, dar nu destul ca să-i moleșească optimismul. 
Casa Vega, acum era sigură, se afla undeva chiar în față. Apăsă pe 
accelerator. Curând, în întuneric, prin ploaia torențială, o parte din 
romantism putea să se tocească, recunoscu ea. 

Apoi, văzu casa — și coliba rotundă unde ea și Jack petrecuseră 
prima noapte împreună. Coti pe aleea cu hopuri, sperând că 
ghicise corect planurile lui Jack. Fu ușurată să află de la Senor Vega 
că nu se înșelase. Incă o dată, toate rudele se mutaseră în clădirea 
mai mare, iar Jack folosea coliba ca sediu. Plecase cu jeepul, îi 
spuse Senor Vega, dar avea să se înapoieze curând. 

Nu avu mult de așteptat. Jack apăru în ușa colibei, unde se opri 
să-şi verse apa de pe borul lat al pălăriei și să-și scuture bocancii de 
noroi. Era ud leoarcă. Bluza kaki i se lipea de umerii lați, iar 
pantalonii îi conturau picioarele musculoase. Își aruncă pălăria pe 
un cui de lângă ușă, apoi se uită prin cameră — drept la ea. 

Ochii i se îngustară, fie de surpriză, fie cu furie, Emma nu putu 
spune, dar porni spre el oricum, hotărâtă. Jack dădu să vorbească, 
însă cuvintele îi fură oprite de sărutul ei. 

— Jack, spuse ea, înainte de a scoate o vorbă, te rog, stai jos și 
ascultă-mă. 

Trase adânc aer în piept, înainte de a începe discursul care-i 
răsuna prin cap în tot timpul cât se zdruncinase cu micul 
Volkswagen, în drum spre el. Nu putea decât să spere că îi citise 
corect gândurile. Altminteri, era pe cale să se facă de râs mai rău ca 
niciodată. Dar asta nu conta; trebuia să-i spună ce simţea. 

— Am ajuns la concluzia că nu pot reuși fără tine și nici n-o 
doresc, fără tine. 

Expresia de pe chipul lui se transformă, din presupusă 
surprindere în certă încăpățânare. 

— Și cariera ta? Nu te voi lăsa s-o abandonezi. Piesa aia e foarte 
importantă. 

— Aș putea s-o abandonez, replică ea, cu o hotărâre calmă în 
voce. Chiar acum. Aș putea renunța la ea într-o secundă. Mai impor- 
tant e să fiu cu tine, mai important decât orice rol. 

Jack clătină din cap, insistent. 

— Nu ţi-aș cere niciodată să renunti. Ai regreta, Emma, poate nu 
acum, ci peste luni de zile, peste ani și ani, și m-ai dușmăni pentru 
Că ţi-am răpit unica șansă. 

In colibă existau două scaune, dar Jack nu se așeză, așa cum îi 
ceruse ea. Își rezemă un picior pe scaun și se aplecă înainte, cu 
braţele pe genunchi. Emma se aşeză pe celălalt scaun, nervoasă dar 
hotărâtă. Conversaţia cu Maggie o pregătise pentru răspunsul lui. 

— Cred că putem găsi o soluţie, Jack. Am gândit la modul totul 
sau nimic. Nu trebuie să fie neapărat așa, nu? 

Jack clătină din cap. Asculta cu atenţie. 

Trăgând adânc aer în piept, Emma continuă grăbită: 

— Cu noblețea nu vom ajunge nicăieri. Nici cu singurătatea. O, 
Jack, nu vreau să fim singuri. 

Puse în acele cuvinte toată inima și sufletul ei. 

— Continuă, îi ceru el încet. 

— Ei bine, sunt ocupată cu piesa timp de șase luni. După aceea, 
mă aştept să primesc alte oferte — fiindcă voi face o impesie bună, 
Jack. 

— Nu încape nici o îndoială. 

li zâmbi. 

— Cred în tine. Tu mi-ai dăruit puterea asta. 

— Nu ţi-am dăruit nimic, Emma, o contrazise Jack. Totul era 
acolo, așteptând doar să înflorească. 

— Atunci, cred că înflorirea a început, surâse ea. După piesă, voi 
putea alege rolurile pe care le doresc, și voi hotărî să lucrez numai 
când tu nu călătorești — în timpul anotimpului ploios, adăugă ea cu 
un zâmbet. 

— Se pare că ţi-ai făcut ceva planuri. 

Emma dădu din cap. 

— Chiar și pentru copii şi teatru. 

— Așa? întrebă Jack, chipurile indiferent. 

— Când eu lucrez, poți prelua tu problema și... 

Ridicând un deget, o opri: 

— Nu, dar faptele vorbesc mai bine decât cuvintele. L-ai trimis pe 
Jerry Abrams să vadă premiera cu „Picnic” și ai refăcut instalaţia 
electrică. 

Jack tăcu. 

— Jack, îl îndemnă ea. 

— In regulă. Am făcut-o. Ce naiba, doar știam că prietenul 
fratelui lui Juan... 

— Prietenul vărului lui Jack, îl corectă ea, cu un licăr răutăcios în 
ochi. 

— ... n-ar fi făcut în veci treaba. Dar pentru tine am făcut asta, 
Emma. Nu pentru copii. Adu-ţi aminte, nu-i puteam suferi pe 
derbedeii ăia de stradă spurcaţi la gură. 

— Asta a fost la început. Dar pe urmă? Dar când m-ai filmat pe mine 

și ai lucrat cu ei? N-a fost numai pentru mine; și pentru ei ai făcut-o. 

— De acord, recunoscu el, ironic. Cred că m-ai demascat. Nu m-ar 
deranja să te înlocuiesc, din moment ce se pare că m-ai și ales. 

Emma zâmbi. Jack nu era numai un sentimental nemărturisit; 
asemenea ei, și el se implica în vieţile altora. Toate presupusele dife- 
rente dintre ei se risipeau ca norii de ploaie sub un soare arzător. 

Profitând de acordul lui, Emma trecu la pasul următor al planului: 

— Juan te poate ajuta la teatru și, pe urmă, va putea face singur 
regia, când tu ești în deplasare... când noi vom fi în deplasare. 

Jack arcui o sprânceană. 

— Asta era partea a doua a planului meu, recunoscu ea aproape 
cu sfială, să te însoțesc. 

— Şi-i un plan al dracului de bun. 

Cu un oftat de ușurare, Emma porni spre el. Jack împinse 
scaunul la o parte și o luă în brațe. 

— Mi-a fost puţin teamă că n-aveai să fii de acord, șopti ea. 
Niciodată n-ai spus clar... 

— Că te iubesc? Jack o privi. Cu ochii albaștri la doar câteva 
degete distanţă de ai lui, Emma dădu din cap. Ei bine, așa e. Te 
iubesc din toată inima. 

Emma simţi că se topea în braţele lui. Strângând-o cu putere, o 
sărută în creștetul capului. 

— Tot timpul am sperat... izbuti ea să murmure. Când am aflat 
ce făcuseși pentru Maggie și Clay, am ştiut că țineai la mine, dar 
încă n-aveam idee cât de mult. 

— Acum ai idee. 

Buzele lui o mușcară ușurel de gât, de pielea fină și mătăsoasă 
dinapoia urechii, expediindu-i prin tot trupul mici fiori de plăcere. 

— Ai priceput totul, nu? 

Când Emma deschise gura să răspundă, Jack i-o captură într-un 
sărut lung și însetat. După ce se despărţiră, îl privi cu ochi 
tulburaţi de dragoste. 

— Da, răspunse ea, fără pic de modestie. 

— Ei, află că am o veste pentru tine, Emma Dixon. 

Emma își cobori ochii, cu obraji îmbujoraţi. Fusese puţin cam 
îndrăzneață, poate prea îndrăzneață. 

— Ce anume? întrebă, stânjenită. 

— Ai omis un lucru și, cu un program așa de încărcat și atâtea 
călătorii, mă întreb cum îi vom putea găsi un loc. 

Nu-i răspunse nici acum. 

— Emma, iubita mea, când vom avea noi timp să ne căsătorim? 

Emmei i se opri respiraţia şi încercă să răspundă, peste bătăile 
puternice ale inimii. 

— Mă gândeam ca asta s-o las în seama ta, Jack, murmură ea. 
Poate undeva pe vârfurile Anzilor, sau pe o plajă din Fiji, sau.. 

— Unele dintre locurile pe unde merg eu sunt destul de aspre. 

— Într-adevăr, recunoscu ea, luându-l de mână pentru a-l conduce 
spre hamacul în culori vii care stătea agăţat între pereţi. Probabil că 
am nevoie de puţină practică, să mă deprind cu asprimile. 

Jack se uită la hamac, apoi la Emma. 

— Tocmai potrivit pentru doi, șopti el. 

Afară, deasupra micii colibe, cerul se însenina, ultimii stropi de 
ploaie prelingându-se pe acoperiș, în timp ce anotimpul ploios lua 
sfârșit. 


Sfârşit 


